
Nors grafas Tolstojus sakosi, būk Evangelija jį apšvietusi, 
inkvėpusi į jį tikrą gyvenimo supratimą ir parodžiusi tiesą '), vienok 
tai jisai daro tik delto, kad tūkstančius skaitytojų patraukus prie 
naujo savo mokslo. Jisai puikiai žino, kad šventos Evangelijos kny- 
gos aiškiau kalba į žmonijos dvasią, negu visi mokslininkų iT išmin- 
čių išvadžiojimai. Todel taip augština Tolstojus Sv. Raštą ir, iškė- 
lęs tą knygą, rodo žmonijai ir kalba: „Žiūrėkit, Žmonės, štai gyve- 
nimo šaltinis, kurį bažnyčios paniekino, aiškindamos savaip, 0 su 
kurių nuomonėmis aš jokiu būdu negaliu sutikti?) Evangelijos 
man visados išrodydavo Kristaus mokslu apie nusižeminimą, dievo- 
tumą, išsižadėjimą ?), nuolankumą ir geru už blogą užmokėjimą. 
Nors bažnyčios to visa neatmeta, bet taip išpažįsta ir savo gyveni- 
mu patvirtina, jog aš jokiu būdu to priimti negaliu. Man brangus 
gyvenimas, o jie man siulo dogmas *), bruka gyvenimo taisykles?), 
liepia pasninkauti, melstis, pripažinti paslaptis?) — visa tai man ne- 
reikalinga. Nepatiko man bažnyčios mokslas apie kares, kitų žmo- 
nių ir tautų paniekinimą, svetimų tikėjimų išjuokimą, mirties baus- 
mMės pripažinimą — visa tai bažnyčios savo gyvenimu patvirtino ir 
lig šios dienos to laikosi“). Ar gi Kristaus mokslas skelbtų prieš- 
taravimus?. Man nebesinorėjo tikėti. Man būdavo liepiama tikėti 
Ir melstis. Bet aš jaučiausi, kad aš menkai „tikiu — todel ir nega- 
lėjau melstis. Man būdavo sakoma: reikia melstis, ydant Dievas 
suteiktų tikėjimą, tą tikėjimą, kuris duoda tą maldą, ir t.t begalo"). 
Man gi tuo tarpu išrodydavo, kad tikras ir geriausias įrankis — tai 
stengimasis išpildyti Kristaus mokslą“ *). 


„Kame mano tikėjimas“ p. 3. rusiškai Pet. 
*) Ten pat, p. 7. 3) Ten pat, p. 4. 4) Ten pat, p. 4. 
24 Ten pat 05. 9) Pusl 57 4) Pusl. 748). Pusl 1 


2 


Pažiūrėsime, ar ištikro 5. Raštas buvo visų Tolstojaus abejo- 
jimų priežastimi. Mes žinome, kad jo dar nei rankose neturėta HEvan- 
gelijos, o jau netikėta į maldos galybę. Jo knygoje „Kūdikystė ir 
jaunystė“ ') skaitome: „Man rodos, aš nepamiršdavau melstis rytą 
ir vakarą — delko gi aš kenčiu? Tikrai galiu pasakyti, kad pirmu- 
tinis žingsnis į abejojimą tikėjime nebuvo nelaimės, bet mintis apie 
Apvaizdos neteisybę, tuo laiku man į galvą atėjusi, kuri, lig blogas 
vaisius po lietaus ant žemės nukritęs, pradėjo smarkiai leisti šak- 
nis ir skubiai dygti“. Antra, Tolstojaus Biblijos studijos prasidėjo 
55 amžiaus metais, sunku tad suprast, kad to amžiaus žmogus ne- 
būtų turėjęs išsidirbusios pasauliažvalgos; kad žmogus, kuris visa, 
kas į rankas papuldavo, skaitydavo, su inteligentiškiausiais žmonėmis 
sueidavo, kuris net du kartu lankė garsiuosius Europos mokslinin- 
kus, žmogus aristokratas, gerai išauklėtas, nuo pat mažumėlės sta- 
tydam.as sau klausimus apie gyvenimo prasmę, nebūtų turėjęs lig 
to laiko tvirtų į gyvenimą pažiūrų ir būtų reikalavęs naujos tiesos 
suradimo, kurios būk taip troškęs. Ne, to jokiu būdu negalime prileisti. 

Augščiau parodyti jo išsireiškimai daugiau nieko nereiškia, 
kaip tik norą bet kuo nuraminti savo sugeltą širdį, atkreipti į save 
pasaulio akis. Ne savo galvos supratimus ir idejas lenkti ir taikyti 
prie Sv. Rašto jo norėta, bet atbulai: Šv. Raštą lenkti ir aiškinti šu- 
lig savo kurpalio. Ir ištikro, ką reiškia tasai keistas pasakymas, 
„aš anaiptol nenoriu aiškinti Kristaus mokslo, tik noriu užginti jį 
aiškinti“*?). Išmintingas pasakymas! Jo, mat, norėta, kad šio am- 
žiaus žmonės netikėtų į tradicijonalinį Bažnyčios aiškinimą Evan- 
gelijos, bet kad dirsteltų į Tolstojaus išvadžiojimus—ekzagezą. „Vi- 
sai Evangelijai suprasti man išrodė užtenka tų žodžių (Math. c. V, 
39). kame pasakyta: Akį už akį, dantį už dantį, 0 aš jums sakau 
„nesipriešinkite blogui...“ Ir nuo mano akių nukrito kas slėgė tiesą 
— vienu žodžiu praregėjau“ ?*). 

Bet nesikarščiuokime! ne Evangelija inkvėpė Tolstojų — anaip- 
tol ne! latalistiškas pasaulio supratimas stumė jį surasti Sv. Rašte 
tekstus, kurie patvirtintų jau subrendusias jo paties pažiūras. „Įsa- 
kymas „nesipriešyk blogui“ žmogaus dvasioje yra aiškesnis, reika- 
lingesnis ir pilnesnis, negu Galiliejaus tiesos *), ir tiktai jisai skiria 
Kristaus doros mokslą nuo Talmudo mokslo“. Anot Tolstojaus, 
Kristaus mokslas apie meilę nič-niekuo nesiskiriąs nuo panašaus 
kitų galvočių mokslo ?). Jam rodos, jog visa Kristaus mokslo esmė 
(essentia) yra tame, kad panaikinus netinkančią Žmogaus prigim- 
čiai, išsvajotą nuomonę apie priešinimąsi blogui, darančią nelai- 
mingą visą žmogaus gyvenimą"). Ir būk Kristus tuo įsakymu ant 
visados panaikinęs visus blogo šaltinius: nuosavybę, viešpatijos 
ideją, bažnyčią ir kitus"). Tik šitoje prasmėje Kristus esąs pasau- 
lio išganytojas. Cion trumpai primįsiu Tolstojui, kad Žmonijai ne- 


1) Pusl. 194. Žž) „Kameė mano tikėjimas“, p. 2. 3) Op. c. p. 7. 


1) „Kame mano tikėjimas“, vokiš. t. pusl. 56-— 57. 
PIALO pe p B AD 9) 06 D 98) Op. ep 45. 

užtenka turėti vien negativiniai įsakymai, bet reikia ir tvirtinančių 
(pozitivinių); pirmutiniai pasako, ko žmogus neprivalo daryti. bet nie- 
ko nesako apie tai. ką Žmogus privalo daryti; jie netvarko vidurinių 
žmogaus jausmų. intencijų, geismų. Antra vertus, jie negali būti 
Evangelijai raktas. nes Evangelijos tikslas netiktai žmonių santy- 
kiai normuoti, bet taip-pat ir santykius tarp žmogaus ir Dievo ap- 
šviesti. Bet Tolstojui visa tai nerūpėjo. Jo būta fatalisto, jo ir 
norėta Sv. Rašte rasti patikrinimų savo palinkimui ir pasaulio su- 
pratimui. Kaip matėme, Tolstojus rado ko jieškojo, ištraukdamas 
organiškai nesurištus Evangelijos žodžius. griežtai einančius prieš 
visą jos dvasią, norinčią panaikinti blogą pasaulyje. 

Gal kas nepanorės manim tikėti, kad Tolstojus ištikro yra fa- 
talistas?. Pasistengsiu parodyti savo tvirtinimų teisingumą paties 
Tolstojaus žodžiais. Knygoje „Karas ir santaika“ ') Tolstojus rašo: 
„Kunigaikštienė Marija pradėjo svajoti apie familijos laimę. Ir kuo- 
met jinai paklausė savęs, kokiu būdu ant visados atitolinus nuo 
savęs blogas mintis, kad Jojo (Dievo) valią šventai išpildžius, Die- 
vas jai atsakė: Negeisk nieko sau, nejieškok nieko, nesirūpink, ne- 
sikarščiuok, nepavydėk. Žmonių ateitis ir tavo likimas negali būti 
tau Žinomi, bet gyvenk taip, kaip būtum prisirengus prie visa-ko. 

„Panorės Dievas tave išbandyti moterystės luomu — sutik su Jo va- 
lia“. Kitoje vietoje sako: „lėtumas (upocroTa) yra paklusnumas 
Dievui, nuo Jo neištrūksi“. Bet aiškiausiai, man matos, kyšo fa- 
talizmas tuose to pat romano žodžiuose. kame Tolstojus puikių- 
puikiausioje formoje aprašo mūšio ties Borodina pabaigą: „Užėjo 
debesys, sako jisai, ir pradėjo kristi lietaus lašai ant užmuštų ir 
sužeistų... Suvargusiems ir alkaniems kareiviams skverbte skver- 
bėsi mintis... Gana, gana žmonės... Liaukitės, susipraskite, ką jųs 
darote?.. Kam man mušti kitus arba būti kitų užmuštam? Nai- 
kinkite «as norite, aš nebenoriu, kalbėjo kai-kurie“. Nors, sako 
toliau Tolstojus, pas visus buvo jau pribrendus mintis liautis sker- 
dus kitus, „bet nežinia, kokia nematoma ir paslaptinga ranka bei 
pajėga juos valdė; ir sumurzę. krauju aptaškyti artileristai rengė 
ginklus, pridėdavo fitilius ir su lygiu smarkumu lėkdavo į abi pusi 
bombos (aApo), gniužindamos, draskydamos žmonių kūnus; ir tęsėsi 
tasai baisus darbas. kurį dirba nenorinti žmonės, tiktai To. valia, 
kuris valdo žmonių likimą ir pasaulį“. 

Tie, kurie yra skaitę tą Tolstojaus romaną, žino, jog jo tiks- 
las buvo parodyti, kad ne genijai, ne karžygiai stumia žmoniją 
pirmyn, bet kad jos istorija slenka pati savaimi pirmyn, o žmonių 
milijardai, kurie pasirodo laike ir erdvėje, yra ne kas kita, tik ak- 
las nežinomos, mums nesuprantamos valios įrankis. Puikiausiai 
tai pastebime iš Tolstojaus Napoleono aprašymo. Tolstojus nepri- 
pažįsta Napoleonui nieko ypatinga — nei genijaus, nei gilaus proto, 
nei išminties, nei apsukrumo. Jasnos-Polenos filosofas taip rašo 
apie Prancūzų ciesorių: „Nematoma ranka jį valdė“.  Apnuoginęs 


1) Pusl. 356. 

gi tą galiūną, Tolstojus Dievo vardan sako: „Štai jisai, žiūrėkite į 
ką jųs tikėjote. Dabar regite, kad ne jis, bet aš jūs valdau ...jis ne 
karžygis, ne Dievas, bet tokis pat drebantis kirminas, kaip ir jųs 
atįs“. 

3 Čia turiu priminti, jog ne asmeninis (personalis) žmones mylin- 
tis Dievas čia kalba, bet toji baidyklė, kurią regi mirštantis kuni- 
gaikštis Andrius, ir kurią vadina ne „Jisai“ (on), bet „tai“ (ono). 
„Nežinau kas, svajoja kunigaikštis Andrius, paėmė mane už rankos, 
o kitoj rankoj laikydamas žvakę, parodė man didelį, baisų taran- 
tulą, ir „tai“ laužia duris, nepaisydamas mūsų stengimos neleisti“ '). 
Dievas, anot Tolstojaus, tai baidyklė, tai geležiniai gamtos įstatai. 
Tolstojaus Dievas — tai stabmeldžių Dievas; Dievas nepermaldauja- 
mas, Dievas baisus, Dievas naikinantis. Tolstojaus pažiūros į Dievą 
gali būti palygintos kenčiančio Prometiejaus žodžiams: „Ich dich 
ehren? Wofūr?“ Už ką aš Tave turiu gerbti, kad man tiek daug ken- 
tėti reikia? Daugelis Tolstojaus kritikų, bent kelis iš jų priminus, 
Strachow, Obolenskij, vokietis Schmidt ir kiti mano; kad Tolstojus 
savo pasauliažvalgai medžiagą ištikro yra sėmęs iš Evangelijos. 
Mano nuomonė griežtai nuo jų skiriasi. Visiems, jieškantiems gry- 
nos tiesos, primįsiu paties Tolstojaus žodžius: „Artindamasi prie 
Kristaus mokslo, aš jau nebuvau tame žmonių padėjime, kurie nie- 
kados ir nieko nebūtų girdėję apie jį, 0 tik pirmu-syk būtų apie tai 
išgirdę. Manyje jau buvo gatava teorija, kaip aš jį (Kristų) turiu 
suprasti. Kristus visai man nesirodė esąs pranašas, apreiškiantis 
žmonėms Dievo įstatymą, tik rodėsi papildantis ir aiškinantis se- 
niai man žinomą, neabejotiną Dievo įstatymą. Aš turėjau jau aiš- 
kų, apribotą ir labai painų (ca0:kh0e) supratimą apie Dievą, apie pa- 
saulio sutvėrimą ir apie Jo įsakymus“ *). Tuomet jau netikėta Tol- 
stojaus ir į dūšios nemarumą. Knygoje „Kazokai“ jisai su dideliu 
smagumu liepia kalbėti Jeriškai tuos žodžius: „Numirsime ir nieks 
po mus neliks, žolė užžels ant mūsų kapų?). Visa, ką Dievas yra su- 
tvėręs, sutvėrė žmonių džiaugsmui, niekame nėra nusidėjimo. Imk 
pavaizdą kad ir iš gyvulio... Gyvulys protingesnis už žmogų ir ne 
blogesnis už tave, toks pat Dievo sutvėrimas. Kiekvienas tvarinys 
yra Dievo tvarinys, visa, kas yra gyva, yra gyvuliška, šventa — 
visa-kas gera“. Cion styro pamatinė Tolstojaus doros klaida. Kas 
gera jisai mastuoja ne relecijos mastu, bet lygiai, kaip Spinoza, bū- 
ties mastu (seins Begriff). Bet apie tai vėliau. Tolstojaus Dievas 
— tai gamtoj viešpataujanti įstatymai. Aklas mechanizmas, kurio 
klauso visa, kas yra pasaulyje, puikiausiai pasirodo genijališkiau- 
siame Tolstojaus veikale „Anna Karenina“. Nuo pat pradžios ligi 
to TomMano pabaigos tesiasi aklas, mums nesuprantamas Dievo vei- 
kimas gamtoje, kurio geležinėj rankoj mūs visų likimas. Aiškiau- 
sia to likimo auka — tai Anna Karenina, puolanti po traukinio ra- 
tais. Tik toj paskutinėj valandoj jinai suprato slaptingą sapno reikš- “ 
me, to sapno apie pasilenkusį senuką, su kirviu rankoj, kalantį kas- 


1) Ibidėm. 2  „Kame mano tikėjimas“, p. 38. 3) P. 99, 


žin ką. Tą sapną jinai pirmu-syk sapnavusi naktį, sugrįžus iš 
Maskvos puotos Petrapilėn. Tasai sapnas, lyg kokia baidyklė, per- 
sekiojo jąją visą amžių nuo to sykio, kuomet, vėtrai ir pasniai be- 
spiegiant, traukiniui sustojus stotyje, jinai pirmu-kart susitiko su 
būsimu savo mylimuoju, p. Wronskiu. Tik paskutinėj savo gyve- 
nimo valandoj jinai suprato paslaptiigą senuko žodžių reikšmę: „Il 
faut le batre, le broger, le pėtrir“. Jinai suprato, kad mechaniškas, 
beasmenis Dievas valdo ją, valdo jos jausmus, meilę, likimą — nuo 
jo neištrūksi. Suprato sapno žodžių reikšmę, kad viskas yra ne- 
apykanta, apgavimas, netiesa ir pikta. Ir gera, ir pikta, ir meilė yra 
neapykanta, ir malonųs pajautimai — yra aitrumai. Dabar jinai su- 
prato, kad nėra Dievo. nėra Tėvo, nėra Jojo, tik yra kunigaikščio 
Andriaus „tai“, toji šmėkla, tas aklas gamtos mechanizmas, toji 
mašiną, kuri užsirioglino ant josios sprando. 

Tokia to puikiausio Tolstojaus romano mintis. Pas tokį Dievą 
— Mašiną nėra gailestingumo, nėra susimylėjimo. Ir taip trįs ge- 
nijališkiausi Tolstojaus veikalai, parašyti prieš specijališkas Biblijos 
studijas, aiškių-aiškiausiai mums parodo; kad paskesnių idejų šak- 
nįs jau styro tuose veikaluose, ir kad besiartindamas prie Biblijos 
„didis rusų žemės rašytojas“ jau turėjo išdirbtą pasauliažvalgą: jo 
netikėta į asmeninį Dievą, į tolimesnį po mirties žmogaus dūšios 
gyvenimą, į nusidėjimą, maldą ir t. t, Todel aš nematau jokio rei- 
kalo užsiimti Tolstojum, kaipo pasekėju Kristaus, dieviško Jo mokslo 
išpažintoju. Aš į Tolstojų žiūrėsiu, kaipo į žmogų, turintį savo pa- 
žiūras, savo nors neaiškią sistemą įvairiuose jo veikaluose išreikštą. 
Aš į jį žiūrėsiu, atkartoja, tik filosofijiniu žvilgsniu. „Grafo Tolsto- 
jaus doktrina, sako Charkovo universiteto profesorius, A. A. Kozlo- 
vas, neturi jokių sistematiško tilosotiško mokslo ženklų, bet tai ne- 
kenkia turėti savyje atskirus, niekuo nesurištus elementus, pasem- 
tus iš įvairių filosofijos teorijų, kaip antai: dejizmo, antropologiz- 
mo, pozitivizmo, evoliucijonizmo etc“ !). 

Gal kas nesutiks su manim ir sakys, kad visgi Tolstojus buvo 
„naujos religijos apaštalas“; senosioms religijoms nesitaikant prie 
gyvenimo aplinkybių, Tolstojus panorėjo atgaivinti Kristaus religi- 
jos mokslą. Tiems atsakyčiau: norint atgaivinti bet kieno moks- 
las bei religija, reikia pripažinti pamatinės to asmens nuomonės ir 
idejos. Tolstojus gi kaip tik kitos nuomonės. Visiems gerai yra 
žinoma viršprigimtinė Šv. Rašto žymė. Tolstojaus gi tikėjimo su- 
pratimas susilieja su grynai mokslo supratimu. Anot jo, religija 
„yra ne kas kita, tik apribotas ir nusistovėjęs asmeninės vienatos 
santykis (relecija) su begaline pasaulio erdve bei josios pradžia“. 
„Religija — tai gyvenimo tikslo žinojimas“ ?). Religijos supratime 
Tolstojus perdėm racijonalistas. Tikėjimas ir žinojimas — tai vis- 
tiek. Kad Tolstojus savo religijos supratimu skiriasi nuo visų re- 
ligijų tyrinėtojų, tai visiems aišku. Suprantu žmogų, kuris reli- 


11 „Religija gr. L. N. Tolstojo“, pusl. 93. 
2, Tolstojaus knyga „Religija ir dora“. 

gijos nenori pripažinti, bet nesuprantu, kad kas religiją imtų per- 
vien su mokslu. Tolstojus visgi nori apginti sąryšį tarp religijos 
ir doros. Kas gi yra dora, anot Tolstojaus? „Dora, saxo jisai toj- 
pat knygoj, tai visa tai, kas išteka iš to žmogaus su visu pasauliu 
santykio ir rodo gyvenimo kelią“. Prisipažįstu, kad man labai ne- 
aiškus aptarimas, nieko jau nekalbant apie jo neteisingumą. Ma- 
tome, kad Tolstojus dorą laiko prigulminga nuo teorijos ir metafi- 
zikos pažinimo. Tame mes su juo sutinkame. Mano uždavinys 
bus parodyti tuos Tolstojaus doros pagrindus, kurie styro jo pasaulia- 
žvalgoje, ir parodyti kokiu būdu apsireiškia tas tarp doros ir me- 
tafizikos supratimo ryšių. Tad kalbėsiu apie "Tolstojaus Dievo su- 
pratimą, toliau žmogaus dūšios supratimą ir valios liuosybę. Iš to 
mano analyzio kiekvienas pastebės Tolstojaus prigulmingumą nuo 
dabartinių Europos filosofų, nepaisant to, kad jisai juos visus per- 
niek laiko, vadina „skribomis“, 0 ju sistemas pravardžiuoja „vola- 
pūkais“. Tas dar būtų nieko, jeigu jisai būtų ką-n0rs ypatinga, 
savotiška sutvėres, bet stačiai nieko nauja, nes jam galima pri- 
kergti „eklekto“ vardą. | 

Paskutinių amžių filosofų dauguma liovėsi kalbėję apie Die- 
vą-asmenį, apie žmogaus dūšią-asmenį (substantia) ir valios liuo- 
sybę. Todel jiems ir nevyksta sudaryti moralinė sistema, o išgal- 
votos sistemos šlubuoja ir nyksta, lyg dūmai, pridėjus prie jų proto 
mastą. Ir ištikro, jeigu mano „aš“ keičiasi lygiai su kūno keiti- 
mosi, jeigu šios dienos mano „aš“ visai ir visai ne tas, kuris kad 
yra buvęs prieš penkerius metus, tai protas stebisi ir purtosi pri- 
pažinti teisingu tą išvedimą; tuomet nėra ir negali būti atsakomy- 
bės, nes nėra asmens, nėra kas bausti; vakarykščio mano „aš“ kaltė 
— tai ne šios dienos kaltė, nes šiandie manyje sėdi kitas „aš“, ir 
t.t. Sios dienos filosofai jokiu būdu negali kalbėti apie „tu priva- 
lai“, „tu turi tai daryti“. Tai pat su Tolstojum. Svarbiausią, aš 
pridurčiau, ir sunkiausią doros mokslo klausimą apie tai, kas yra 
gera, o kas pikta, Tolstojui nepavyko laimingai išrišti. Mes tai re- 
gėsime ketvirtoje mūsų darbo dalyje. Penktą dalį pašvęsime di- 
džiausiam Tolstojaus įsakymui; „nesipriešink blogui“. Seštoje bus 
kalbama apie Tolstojaus meilės supratimą. Užbaigdamas darbą pa- 
sistengsiu, pagal išgalėjimą, parodyti, kame ir tarp kokių filosofų 
paskirti Tolstojūi vieta. 

Sunkus tai darbas, nes nors jūros knygų prirašyta, apie Tol- 
stojų bet viešpataujant anarchijai dabartinėse sistemose ir filosofų 
galvose, sunku laukti iš jų vienodumo. Vieni nori Tolstojuje re- 
gėti dualistą (Kozlovas ir kiti), kiti idealistą, treti gryniausią jį 
Kristaus pasekėją, ketvirti evolincijonistą, penkti pantejistą ir t. t. 
Siandie, Totstojui mirus, kada matoma nuožmųs įvairiausių nuo- 
monių susikirtimai laikraštijoje, kada vieni vadina Tolstojų „pra- 
našu“ gryniausioje to žodžio prasmėje, kiti skelbia jį „naujųjų am- 
žių apaštalu“, treti stačiai gailestauja, kad Tolstojus gimė, kad 
savo mintis norėjo inbrukti žmonijai, neprošalį bus pakalbėjus pa- 
ties Tolstojaus žodžiais, išbarstytais įvairiose įvairaus turinio kny- 
gose. Aš pasistengsiu duoti kantriems skaitytojams objektyvinį 


7 


Tolstojaus paveikslą, kiek galint, laikydamas save užpakalyje Tol- 
stojaus mokslo. Mano tikslas s/ne ira et studio supažindinti Lietu- 
vos visuomenę su „garsingųu Tusų žemės rašytoju“, jo pažiūromis 
ir jo mokslo pasekmėmis. Ar pavyks tas darbas — lai sprendžia 
malonus skaitytojas. 

Tolstojus gimė 1828 metais dvare „Jasnaja Polena“ "Tulos 
gubernijoj. Nuo 1843—1546 metų Tolstojus mokinosi Kazaniaus 
universitete išpradžios rytų šalies kalbų, paskui juridikos. Bet 
universiteto nebaigė. Sugrįžo į tėviškę, prisižadėjęs savo dvasios 
ir kūno pajėgas pašvęsti pavergtai-nelaimingai liaudžiai. Bet jo 
idealai nelengvai įvykdavo. Pats jaunas būdamas, pradėjo su „drau- 
gais“ linksmintis, gerti-ūžti. Sale visa to prasikortavo, kas jį pri- 
vertė apleisti tėviškę, kad užsidirbus pinigų skoloms išmokėti.  Ji- 
sai įstojo į artilerijos regimentą Kaukaze ir liko pakeltas į aficie- 
rus 1851 m. Dalyvavo Krimo kampanijoj ir 1855 apleido kariuo- 
menę, vyriausybės priverstas, kurią Tolstojus pašiepė tam tyčia 
parašytose eilėse. Sugrįžęs iš kariuomenės; apsigyveno Petrapi- 
lėje. Cia pradėjo rašytojo karjerą. Bet draugų rašytojų gyvenimas 
jam nepatiko. Nuo jų atsiskyrė ir išvažiavo užsienin (1857 m.). 
Aplankė Tolstojus Vokietiją, Prancūziją, Italiją ir Sveicariją. Iš ten 
sugrįžes, gyveno Maskvoje lig 1860 metų. 1560 metais (lig 1861 
m.) ir vėl apleido Rusiją. Siuom žygiu, šale jau minėtų šalių, ap- 
lankė Angliją ir Belgiją. Brūsselyje pasipažino su garsingu to am- 
žiaus socijologu Prudhonu. Sugrįžės Rusijon, apsigyveno tėviškėje 
ir uždėjo liaudies vaikams mokyklą; joje patsai, pagal savo metodo, 
mokino. Bet nepavykus su visiškos liuosybės metodu, po metų 
uždaro mokyklą. Nuo to laiko prasideda „begaliniai jo literatiški- 
doriški-tilosotiški veikalai. 

Lig 1575 m. svarbiausia jo veikalų žymė — tai apysakos; tarp 
jų išsiskiria du dideliu romanu: „Karas ir santaika“ ir „Anna Ka- 
renina“.: Mūsų tikslui užteks paminėjus svarbiausi jo filosotiškai- 
doriškai-religiški veikalai, kaip antai: „Išpažintis“ (1882 m.), „Dog- 
matiško mokslo kritika“ (1880), „Trumpas Evangelijų išguldymas“ 
(1881), „Dievo karalystė jumyse“ (1892), „Kame mano tikėjimas“ 
(1884), „Apie gyvenimą“ (1857), „Religija ir dora“ (1894), „Tamsy- 
bių galybė“ (1886), „Kreicero sonata“ (1889), „Prisikėlimas“ (1899), 
„Kazokai“ (1862), „Jaunystė“ (1854) ir kiti. 

Alma von Hartmann laikraštyje Preussiche Jahrbr.!) šitaip pie- 
šia Tolstojų: „Tolstojus yra teisingas žmogus, bet prigūli prie tų 
žmonių, kurie yra dvejopa viena kitai priešinga prigimtimi apdo: 
vanota, kaip darbuose taip ir mąstyme. Kaipo dailininkas jisai 
rašo puikius veikalus, bet kaipo teoretikas jis niekina dailę ir joje 
teranda tik įrankį liaudžiai šviesti. Jisai dvarininkas iv iš žemės 
Minta, bet teorijoje tik tiems pripažįsta žemę, kurie savo rankomis 
gali ją apdirbti. Jisai skelbia nevedimą, netekėjimą ir skaistybę, 
patsai gi vedes sulaukia net 16 vaikų. Jisai niekina kultūrą ir 


1, 1903 m. p. 404. 

mokslą, o savo vaikams duoda puikiausią apšvietimą. Jisai aristo- 
kratas — 0 nenori nei girdėti apie luomų skirtumą. Turtas pagal 
jo — tai nelaimių šaltinis, tuo tarpu jį valdo ir didina. Neapkenčia 
dvasios darbo — 0 patsai kuopuikiausiais dvasios ginklais kariau- 
ja“. Gerb. autorius aprašė Tolstojų gana skaudžiai, bet nesitikėjo 
gal, kad Tolstojus turės užtenkamai drąsos tuos savo gyvenimo 
prieštaravimus pašalinti, apleizdamas „šio pasaulio gėrybes“ ir 
bėgdamas į tyrus. 


a 


SE 


Tolstojaus Dievo supratimas. 


Veltui jieškotum Tolstojaus knygose sistematiško išdėstymo 
apie Dievo supratimą. Visur išmėtyta išsireiškimai, kurie labai 
sunkiai rišami į krūvą. Certkovas pasistengė kruvon surinkti visur 
išblaškytas Tolstojaus mintis apie Dievą. Savo darbe daugiausia aš 
jomis naudosiuosiu. Certkovo knygutė vadinas: „Dieu“. Pensče de 
Tolsto/. Tolstojaus knygoje „Išpažintis“ mes randame psichologiš- 
ką jo aiškinimą, kokiu būdu Tolstojus yra priėjęs prie Dievo. Vi- 
soki protavimai Tolstojų tolinę nuo Dievo. Dievo jieškojimas mū- 
sų protu esąs bergždžias darbas, nes Sopenhaueris ir Kantas įti- 
krinę Tolstojų, kad Dievo būties protu negalima esą prirodyti '). 
Dievo jieškojimas ir radimas stačiai plaukę iš širdies (kaip pas 
Kantą Dievo būties reikalingumas) — tai praktiško proto reikala- 
vimas. Patsai gyvenimas verste vertęs jį pripažinti Dievą. Tolstojui 
rodęsi, jog jisai apmirdavęs, kada dvejodąvęs apie Dievą; gyvenęs, 
kada Jį pripažinęs. Iš to išvedė filozofas, kad pažinti Dievą ir gy- 
venti tai tas pats dalykas. „Dievas — tai gyvenimas“ *). Iš to regime, 
kad Tolstojus, lygiai kaip Nietzsche, viską stato ant „darymosi“ 
„ (werden, devenire). Romane „Karas ir santaika“ taip kalba maso- 
Nas Petras Bezuchow: „Gyvenimas — tai visa kas; gyvenimas — tai 
Dievas; visa kas —- tai judėjimas (Bewegung), o judėjimas — tai 
Dievas. Kol ies gyvename, tol mums duota džiaugsmas jausti 

Dievo esme (Dasein). Gyvenimą mylėti — tai vistiek ką Dievą my- 
lėti. Bet sunkiausia ir brangiausia mylėti gyvenimą neužsitarnau- 
tame kentėjime '). „Dievas — tai gyvenimo pažinimas*.*) „Gyvenk 
jieškodamas Dievo — tada nebus gyvenimo be Dievo. Man Die- 
vas — tai tat, ko aš jieškau“. Prie šitų paskutinių Tolstojaus Žo- 
džių būtų galima pridėti pastabą, kad nevisi juk mūsų troškimai 
yra šventi ir ne visi jieškojimai—dieviški. „Dievo suprasti negaliu, 
sako visai teisingai Tolstojus, bet aš jį žinau, žinau kelią į Jį — ir 
tas mano žinojimas yra tikriausias dalykas“ *). To nepaisant, kad 
Tolstojus augščiau tvirtino, jog Dievo būties negalima esą priro- 
dyti ir užiuot ėjęs tiesiu agnostikų keliu, brošiuroje „Dieu“ viso- 
kiais būdais jisai stengiasi mums parodyti, ką jis supranta tuo 
Dievo vardu. Pirmiausia labai nešvelniai tyčiojasi Tolstojus iš Sv. 
Rašto žodžių, kur pasakyta: „sutverkim pasaulį“ ir iš žodžio „ge- 
rai“ po kiekvienam tvėrimui. Anot Jasnos-Polenos filozofo, nega- 
lima esą net suprasti tveriančio Dievo. Knygoje „Evangelijų išgul- 
dymas“ aiškiai kalba Tolstojus: „Mes negalime suprasti, vieno 
aikštinio (dusseren) Dievo sutvėrėjo, kuris drauge būtų visų pra- 
džių pradžia“ *)... Jeigu tad Dievas nėra sutvėrėjas, o Tolstojus ti- 
krai žino, kad Dievo sutvėrėjo nėr?), nes net +4 metatizikos sąvo- 
ką vadina prietarais, arba išsitaria dar najiviškiau, kad mums ne- 
są jokio reikalo pripažinti Dievą sutvėrėju, tai kas Jisai galuti- 
nai yra? — „Jisai pradžių pradžia“ *). Dievas sutvėrėjas tejistų teo- 
rijoje — tai fundamentui akmuo, o pantejistui Tolstojui tos sąvo- 
kos, žinoma, nereikia, tik bereikalo Tolstojus savo Dievo sąvoką 
pervien laiko su krikščionių Dievo sąvoka. Zinoma nereikia sūupra- 
sti Tolstojaus žodžiu „pradžių pradžia“ kaip aikštinės priežasties, 
tik išsiplėtojimo, išsiritimo prasmėje, kaipo vištuko iš kiaušinio, 
arba kaipo saulės iš aušros. Kad Tolstojus taip, 0 nekitaip supran- 
ta Dievą, matyt iš smarkių jo ginčų su visais tais, kurie pirma- 
jai priežasčiai pripažįsta Apvaizdą, Įstatymo parašymą, Dievo Sū- 
naus ant žemės atsiuntimą. Bet užiuot aiškiai prirodžius, delko tos 
teologų nuomonės klaidingos — Tolstojus tepasitenkina tik viena 
negacija, sakydamas. kad visa (0 nėsą pirmosios pradžios sąvokoje. 
Tolstojus dailininkas, fantazijos vaikas, literatas, metalizikos „gel- 
mėse nemoka plaukioti; jisai visa siela prikimba prie by kokio pa- 
veikslo, darinėja jį lig nusibosiant, bet nemoka vieno paveikslo 
rišti sti kitu, iš to daryti išvedimo, sąvokos ir tokiu keliu prieiti 
prie priežasties, prie Aristotelio, Tomo, movens immobile, causa 
omn/um causarum, ačtus purus, atsižvelgiant į sutvertuosius daik- 
tus, kurie yra sudėti iš galėjimo ir buvimo (potentia et actus). 
Tolstojus taip-pat nesuprata Dievo, gailinčiosi žmonių, mylinčio 
ir baudžiančio juos *). Ir toji pradžių pradžia, anot Tolstojaus, tai 
gyvybė, taip kad Tolstojaus Dievo supratimą galima apibendrinti, 


1) P. 222 t IV. 2) P. 29, Darstellung der Evangelien. 
3) „Dieu, Pensčes de Tolstoi. 4) Darstellung der Evang. p. 51, 29, 50. 
5)-- Diet, p. KL = 0). Dieu; p; 8 i Dieu, p. A: 

parafrazuojant šv. Jono žodžius: In principio erat vita, et vita erat 
intellectus et intellectus-vita erat Deus. Nors, . kaip augščiau 
matėme, Tolstojus gyrėsi, būk Kantas intikrinęs jį, kad (grynu) 
protu Dievo būties prirodyti nebegalima, bet tasai Kanto gryno 
proto tvirtinimas nesutinka su Tolstojaus „pradžių pradžia“. 
Anot Kanto, priežastis — tai proto išradimas, forma, neturinti jo- 
kios vertės apsireiškimuose; vardan tos formos protas pripažįsta 
būtiną visų daiktų pradžią — Dievą. Bet toji ideja paeina ne iš 
patyrimo, tik yra augštesnė mūsų proto forma; iš ko išeina, kad 
Dievo būties protas išrodyti neįstengia; nes nieko neintikrįs, ka- 
dangi daugiausia gali kalbėti apie to proto formą, bet ne da- 
lyką, gautą patyrimu. Anot Kanto, Dievas tai dorinio mūsų gyvė- 
nimo reikaiavimas. Tolstojus, matyt, Kanto nesuprato. 

Delko Tolstojus pakeitė Dievą gyvybe, suprasime iš tų aplin- 
kybių, kuriose Tolstojus gyveno ir mąstė. Žinoma, kad 50 ir 60 
metais praėjusio šimtmečio Rusijoje virė smarki kova už liaudies 
teises; puikiausi tos nuskriaustos liaudies ir teisybės idejos apgy- 
nėjai, kaip antai: Lawrow. Czerniszewski. Bieliajew, Herzen, Baku- 
nin ir kiti smarkiai kovojo už asmens išliuosavimą iš nuožmiųjų 
dvarininkų rankų. Visi idealizavo liaudį. josios papročius, josios 
gerumą. Liaudyje regėjo tie socijologai Rusijos išganymą; kur liau- 
dis, ten gyvybė, ten viltis, ten galybė. Tolstojui ingriso supu- 
vusios augštųjų luomų tradicijos, jų prietarai, jų demoralizacija. 
Jisai taip-pat liaudyje jieškojo sau ir Rusijai išganymo ir, 
kaip iš jo knygos „Išpažintis“ žinome, jisai net Dievo buvimo pa- 
tvirtinimo jieškojo liaudyje. Netik jieškojo, bet ir surado ten Die- 
vą. Iš tikslingo liaudies gyvenimo išvedė Dievo buvimą ir atbu- 
lai: tikslingą liaudies gyvenimą ištraukė iš Dievo buvimo ir Jo va- 
lios '). Savo „Išpažinty“ Tolstojus išpradžios klausia: kam gyvuoja 
viskas ir aš to visko dalis? Tr atsako: yra Dievas ir aš privalau 
pildyti Jo valią. Išpradžios klausia: kam aš turiu gyventi ir ka- 
riauti? Atsako: aš privalau gyventi kaipo kaimietis, nes tame Die- 
vo valia. (Uia aiški Rousseau's intekmė). Tas augščiau minėta- 
sis protas, anot Tolstojaus, kilęs iš evoliucijos. „Nukritusiose besi- 
sukančios saulės dalyse buvo proto šaknįs; proto pradžia nyksta 
begalybėse“ ?). Via aiškiai kalbama apie proto plėtojimąsi pasaulyje. 
Kila klausimas: ar šale klausančio evolincijos įstatymų proto, į ku- 
Tį tiki Tolstojus ir per vien laiko su gyvybe, yra bet koks kitas 
realinis dalykas, ar ne? 

3 Jeigu yra, tai kokiu būdu mes jį pažįstame? Į šį klausimą 
Tolstojus šitaip atsako: „Vienatinė pasaulyje 7ealybė — tai mūsų 
Jausmų pajautimai, t. y. mes patįs, dvasinis mūsų „aš“?) mes jį 
pažįstame mūsų pačių pažinimu; mano „aš“, pažįstantis savo jau- 
tuliais (zmysty) pasaulį, pažįsta viduje (innerlich) savo Dievą Tėvą. 
Jisai mano dvasios pradžia. Aikštinis pasaulis — tai tik mano ri- 
bos“ *). „Kiekvienas Žmogus savyje pažįsta liuosą, protingą ir nuo 


P: -62:4 3) Dieu p. -10: 3) Dieu; 14-10: 4): Op, C, 14-11, 


kūno neprigulmingą Dvasią; toji Dvasia — tai tai-pat, ką mes va- 
diname Dievu“ '). Beto, mes dar pažįstam Dievą viskame, kas tik 
šale mūs (ausser uns) gyvuoja?*). „Dievas yra žmogaus dvasia *) ir 
jojo sąžinė“ *). 

Ligšiol stengiausi surinkti į vieną kruvą Tolstojaus išsireiški- 
mus apie Dievą, bet tai dar ne viskas. Nekantrus skaitytojas gal 
paklaus: kas gi tasai Tolstojaus Dievas? Į tą klausimą atsako patsai 
Tolstojus: „Dievas — tai tas viskas, tik be ribų, ką aš savyje jau- 
čiu apribota; aš kūnas su ribomis — Dievas kūnas be ribų; aš 
gyvenąs 63 metus, Dievas gyvuoja amžinai; aš mylintis nedaug, 
Dievas mylintis begalo; aš dalis — Jis viskas. Savęs kitaip nega- 
liu nei suprasti, kaip Jojo dalimi; viskas — kūnas-Dievas, aš da- 
lis“ >). Pagal Schopenhauerio mokslą gyvybės įščios (der innerste 
Kern) — tai skverbimasis (das Streben) prie laimės. Pagal Tol- 
stojų pasaulio branduolys — tai meilė. Via matyt panašumas ir 
aiškus Tolstojaus priklausymas nuo Schopenhauerio nuomonių. Nes 
Tolstojaus meilė jieško lygiai, kaip pas Schop., laimės. Dievas — 
tai meilė, arba meilė tai Dievas. Mes Dievą pažįstame tik meilės 
paveiksle ir jeigu mes mylime, tai esame ne dievai, bet Dievas *). 
Delko Tolstojus vietoj aklosios Schopenhauerio pasaulyje valios 
deda meilę — kaip kas nori gali manyti. Paveizdan dr. K. I. Stau- 
bas labai indomioj apie Tolstojų knygoje mano, kad tai tą mei- 
lės supratimą Tolstojus pasiskolinęs iš Evangelijos. Man gi išrodo 
kitaip. Ne iš Evangelijos tiesiog, bet iš Rusijos sektų skolino jisai 
tą supratimą; nes Tolstojus ankščiau susipažino su sektomis, negu 
su šv. Raštu. Jisai, lygiai kaip ir kiti „narodniki“, ėjo mokytis pas 
liaudį ir tokiu būdu susipažino su molokanais, duchoborcais ir 
kitais. O pas tuos sektų pasekėjus meilė—tai viskas. Galutinai pas 
visą Rusijos tautą gerumas užima pirmąją vietą — tik antrąją 
vietą išmintis. Mylėti Dievą, anot Tolstojaus, tai to pageidauti, 
ko nori Dievas. Dievas nori ir trokšta mums visiems laimės. Ta- 
sai, kuris myli, yra iš Dievo gimęs ir jisai pažįsta Dievą, nes 
Dievas yra meilė. Apskrita (allgemeine) pasaulio tiesa—tai meilė *). 

Ir šisai Tolstojaus supratimas sutinka su Čhinų religija, anot 
kurios meilė taip-pat yra pasaulio pradžia (princip) ir pasaulio 
įstatymas (Gesetz). Anot dr. Staubo nuomonės, Tolstojus, supraz- 
damas Dievo esybe kaipo apskritą. gyvą meilės išsiplėtojimą pa- 
saulyje, ypatingą gi išsiplėtojimą žmonijoje, manė atradęs vieną, 
vienintėlį principą ir pamatą sau ir Žmonijai veikti ir mąstyti. 
Dievas, anot Tolstojaus, tai įsikūnijęs laimės troškimas žmonijoje. 
Tad Tolstojus žmogaus turinį laiko per vien su Dievu, nes tasai 
mokslininkas buvo „po intekme sektos, vardu „duchoborcai“. Reikia 
nusilenkti prieš kiekvieną žmogų, anot duchoborcų, nes kiekvie- 
name yra Dievas“). Tokį pat panašumą su čia išdėstytomis Tol- 


|, Darstellung der Evangelien, p. 50. 2) Kristaus mokslas, p. 14. 
5, Darstellung d. Evangelien p. 47. 4) Op. C., pus. 118. 
5) "Dieu, p. 10: 8) Dieu, p. 25; 7) Op, p. 28. 8) Dieu, p. 12. 

stojaus nuomonėmis apie Dievą randam Indijos religijose. Brahma— 
pajėga, kuri kiekvienoj esybėj yra įsikūnijus ir kuri visas esybės 
tveria, nešioja, laiko ir vėl į save paima, ta amžinoji —begalinė— die- 
viška pajėga lygsta (identisch) „atman“. Nuostabu, kad mes randame tą 
patį panašumą Indijos „tvėrimo giesmėj“ kurioj meilė (Kama) taip-pat 
yra išreikšta kaipo turinys ir esybė „Vienintelio“, iš kurio viskas 
paeina. Tai-pat, anot Laotzės, toji pat meilė, tas kvepiantysis „aš“ 
sudaro žmogaus sielos turinį?). Iš visa to, ką ligšiol pasakėme, 
matyt, kad pas Tolstojų apskritas „aš“, Meilė, Protas, Laimė tai tai- 
pat reiškianti supratimai. Taip-pat matėme, kad anot Tolstojaus, 
Dievas — tai ne pasaulio sutvėrėjas, bet vistiek, ką gamtoj vei- 
kiantis protas, kuris apsireiškia žmonijos pačios savęs pažinime 
(sich selbstbewirstsein). Bet čia kįla svarbus klausimas: ar tasai 
viską apimantis protas — gamtos įstatymas, arba kitais žodžiais— 
Dievas yra asmeninis (personalis), ar ne? Gana indomus Tolstojaus 
atsakymas: „Tame didelis nesusipratimas, jeigu kas manytų, jog 
Dievą galima suprasti asmenim. Asmuo — tai ribomis apsiaustas 
daiktas (Begrenzung). Žmogus delto jaučiasi esąs asmenimi, kad 
jisai susiduria su kitais asmenimis. Kad žmogus būtų vienų-vienas, 
tai jisai nebūtų asmuo. Tuodu supratimu: aikštinis pasaulis, kitos“ 
esybės ir asmuo viens kitą aptaria (bestimmen); jeigu nebūtų pa- 
saulio su kitomis esybėmis, tai žmogus nei savęs nejaustų esant 
asmenimi, nei kitų esybių buvimo nepripažintų. Tuo tarpu žmogaus 
negalima pasaulyje suprasti kitaip, tik asmenimi. Bet kokiu būdu 
Dievą vadinti asmenimi? Cia antropomortizmo šaknįs. Apie Dievą 
tiek tik tegalima pasakyti, kad Jisai vienas, ką sakė Muhamedas 
ir Moizė senovėj, ir tai ne skaitliavimo prasmėj. tik esybės, lygi- 
nai kaip krikšcionįs vadina Dievą gyvu, atsižvelgiant į panteistus, 
t. y. viena, augštesne, dvasine esybe, kuri visame kame gyvena. 
Jisai yra toje prasmėje vienas, kad Jis yra, Jis yra viena esybė, 
į kurią galima kreipties (bet to nepavadįsiu melsties); -kad tarp 
manęs, ribomis atidalyto (begrentz) asmens ir neišsiamiamo, bėt 
gyvuojančio (existierend) Dievo — yra santykiai. Dievo bega- 
lybe  (uriergrindlichkeit) tame, kad mes Jį pažįstame viena 
esybe, kitaip net ir negalime pažinti ir drauge vienatos (indivi- 
duum), vienos esybės, kuri savim visa-ką pripildo, mes negalim 
suprasti. Jeigu Dievas ne vienas, tai Jisai nyksta, išsiblaško ir Jo 
Nėr. Jeigu gi vienas, tai mes, noromis-nenoromis, statome Jį prieš 
akis asmenimi, bet tuomet Jisai jau nebeaugščiausia esybė, ne vi- 
Sata. Bet kad Dievą supratus, į Jį atsirėmus, reikia manyti, jog 
Jis visa-ką pripildo, o tuo tarpu yra vienas“ '). Ir kitoje vietoje: 
„Dievą mes galim vadinti dvasia, bet dvasios supratimas nekenčia 
asmens supratimo“ *). Tolstojus, lygiai kaip B. Spinoza, mano būk 
asmens supratime būtinai turįs būti apribojimas (Begrenzung). 
Tolstojaus protavimas apie asmeninį Dievą ir visi tam Dievo sų- 


ABA 


Š) Dr. I. K. Staub. Gr. L. N. Tolstoi, p. 227. 
L Dieu, p. 20 2) Kritšk der dogmatischen Lehre, p. 76. 

pratimui prikišimai, man rodos. yra paimti iš H. Spencer'io. Pagal 
Tolstojų, tedaro asmenį tik santykiai su kitais apribotais daik- 
tais, kurie esti šale to asmens. Asmuo, anot Tolstojaus, tai apri- 
bojimas. Anot A. Schopenhauer'o, erdvė ir laikas — tai indivi- 
dualinis principium, anot Tolstojaus, laikas ir erdvė — tai asmens 
principium. Tolstojus mano, kad tikrasis mūsų „aš“ — tai ne visų 
mūsų darbų šaltinis, bet tik santykių relecija (?). Bet jisai klysta; 
santykiai gali būti netiktai tarp Žmonių bei asmenų, bet taip-pat 
ir tarp neorganingųjų ir organingųjų sutvėrimų. Galutinai kas gi 
yra tasai asmuo, į kurį taip nuožmiai laužo kalavijus Tolstojus, 
Spenceris ir kiti? Asmuo, anot senojo Boecijaus aptarimo, vadinasi 
„Tationalis naturae individua substantia“, arba anot šv. Tomo, as- 
muo—tai subsistens distinctum. Todel asmuo apima savim netik vie- 
natą savyje (individuum in se), bet ir tobulybę, kuri turi savo tei- 
ses prie ko nors. Toliau.  Integralinėmis asmens dalimis yra pro- 
tas, valios liuosybė ir savęs paties pažinimas (sich selbstbewirst- 
sein), kuris ne tik į psicho-fizikinius bei psichinius veikimus (Ti- 
tigkeit) esti atkreiptas, bet į tikrąjį mūsų „aš“. Dievas yra vie- 
nas savyje — tobuliausioji esybė, tad Jam kuopuikiausiai tinka 
asmens vardas. Ir, man rodos, čia nėra jokio antropomortizmo. 

Pats Tolstojus nemoka, kaip augščiau esame matę, išsipai- 
nioti iš tų kilpų. Anot jo, Dievo kitaip mes ir negalime įsivaiz- 
dinti, kaip tik asmenimi, nes kitaip negalime apie Jį manyti, 
negu tik erdvės ir laiko pavidale. Iš kitos pusės Dievas jokiu bū- 
du negali būti asmuo, nes Jis yra begalinė, visą apimanti esybė, 
o kaipo tokia, negali turėti santykių su bet kuo. esančiu šale sa- 
ves. Ir čia Tolstojus užkliuvo ir iš tų kilpų niekados nebegalėjo 
išsipainioti. Anot jo, tas beasmenis Dievas-Protas, klausąs evoliu- 
cijos įstatymas teingyja savęs pažinimą tik žmoguje '). Bet kodel — 
būtų galima paklausti Tolstojaus — tasai amžinasis, begalinis, ga- 
lingiausias Dievas tiktai žmoguje tepraplėšia savo akis, kodel Jisai 
apsireiškia mirštanžiame apribotame, silpname žmoguje? kodel tasai 
Dievas skirsto save į milijonus dalių — į tiek dalių, kiek buvo ir 
bus žmonių? Į tnos visus klausimus Tolstojus neturi atsakymo. 
Arba ramių-ramiausiai atsako: „Nežinau“ ?). 

Arba kitoj vietoj: „Esama augštesnės Esybės-Valios, bet jo- 
sios tikslo mes nežinom. Jinai mus visus ir viską kas gyva 
į tokias yra įstačiusi aplinkybes, kokiose mes šiandien esame; ir 
toji priežastis, kuri užsidaro kiekvienam, nuo kitų atskirtame as- 
menyje, ku1i visam, kas gyva, geidžia gerovės ir labo, toji meilė 
yra tasai-pat Dievas, kurį žmogus pažįsta savyje sąžinės *) pagalba“ *). 

Bet tokį Tolstojaus atsakymą sveikos logikos taisyklės va- 
dina pėtitio princip“i. Tolstojus yra įsitikrinęs, kad taip turį būti, 
nes tame esanti gyvenimo prasmė. Ir visa, ką tik mes suprantame, 


1) Kritik der dogmatischen Theologie, p. 21. ?) Dieu, p. 22. 
3, Sąžinė čion pavartota ne dorinėje prasmėje. 
1) Krikščionių mokslas, p. 15. 

esą nekas daugiau, tik tasai Dievo dalinimasis. Gimimas ir mirtis— 
tai tik vieno dalinimosi kitu pakeitimas '). Dievas, žmoguje užda- 
rytas, veržiasi iš jojo išeiti, platindamas ir didindamas tą asmenį, 
kuriame Jisai yra. Bet pamatęs pirmiau neregėtas to asmens ribas, 
nori visai jį apleisti ir savim pripildyti kitus asmenis ?). 

Iš lig šiol pasakyto matyt, kokia Tolstojaus nuomonė apie 
Dievą. Jis Jį supranta grynai pantejistiškai. Anot Tolstojaus, esa- 
ma tik vieno asmens, kuris tik išimtinai vienas teturi realybę ir 
kuriam piklauso Proto-Dievo vardas. Jasnos-Polanos filosofo Dievo 
supratimas — tai vistiek, ką Spencer'io energija arba - Schopen- 
hauerio Valia. Tolstojaus Dievo supratimas nesiskiria nuo kiniečių 
Dievo supratimo. Kiniečių religija nepripažįsta jokio antprigimtinio 
Dievo. Pagal jų mokslą Dievas — tai visatoje viešpataujantieji 
įstatymai (Gesetz), tai įsikūnijęs pasaulio protas. Pagal Laotzę nors 
pasaulis paeina nuo vieno, bet tasai „vienas“ — tai ne jo Vieš- 
pats. Tas, sako ansai galvočius, myli ir gaivina visas esybes, bet 
nėra jų ponas. Galutinius ir giliausius savo pamatus pasaulis turi 
pats savyje. Jisai (pasaulis) gyvena savaimi ir sau. Todel pas ki- 
niečius ir nebėr augštesnio kulto, teyra tik paprasčiausias. Apsi- 
švietęs  kinietis niekuo daugiau ir nesirūpina, kaip tik šios 
žemės gyvenimo sutvarkymu: savo, kitų sanbrolių, dabar gyve- 
hančių ir būsiančių kartų. 

Jų noras visiems žmonėms suteikti ramybę ir liuosybę, ku- 
rios tūno pačiose neišmatuojamos mūsų dvasios gelmėse *) Tolsto- 
jaus apie Dievą idejos beveik niekuo nesiskiria nuo stabmeldiškų 
rytų šalies religijų. Rusijoje daug orijentalizmo, kuris puikiausiai 
apsireiškė tikriausiame tos žemės sūnuųje — L. Tolstojuje. 

ž „Dieu. p. 234 5) Op 0. p: 26. 
3) Dr. I. K. Staub. L. N. Tolstoi, pusl. 227. 

Tolstojaus dūšios supratimas. 


Knygoje „Paskaitos apie žmonių ir žvėrių dūšias“ Wilhelmas 
Wudt'as šitaip kalba apie dūšios esmę: „Mūsų dūšia yra ne kas ki- 
ta, tik visų Mūsų pergyvenimų, įsivaizdinimų (vorstellen), jausmų ir 
norų suma, kuri mūsų sąžinėje (Bewusstsein) sueina į vieną vie- 
natą (Einheit); pagalios plėtojimosi keliu prieina prie save pažįs- 
tančio mąstymo, prie liuosos doriškos valios. Aiškinime to susi- 
tuokimo į vieną visų mūsų pergyvenimų nėra reikalo grąžinti į 
bet ką tokia, kas nebūtų tų pačių įsivaizdinimų, jausmų, norų su- 
jungimas. Svajonė apie kokį ten transcendentalinį asmenį (sūb- 
stanz), kuris išduotų visą mūsų dūšios turinį, kaipo kokią ten aik- 
štinę pasekmę, kuri, lyg šešėlio paveikslas, slinktų pro mums ne- 
žinomą dūšios esybę, toji svajonė netiktai pamiršta vidujinių ir 
aikštinių prityrimų santykius, bet beto dar gręsia tikrajai dvasi- 
niai mūsų būčiai (sein), atimdama iš jos tikrąjį svarbumą ir reik- 
šmę ir pavezdama grynu rodymosi (schein). Visa kas mūsų sąži- 
nėje (Bewusstsein) atsitinka, yra betarpinis (unmittelbar) pergy- 
venimas, ir kaipo toksai nereikalauja atskiro pastovo (substrat), 
neprigulmingo nuo mūsų subjektyvinių supratimų.  Dūšios pergy- 
venimai mumyse — tai visai tai-pat, kas jie yra savaimi.') Tik- 
roji dūšios esmė lyginasi su pačiu dvasiniu gyvenimu. *) Taip-pat 
su dvasinio gyvenimo būdu, kuris nėra nesikeičiamų daiktų ir 


1) -Op:c, 534. 2) Ten pat, p. 537. 

keičiamo. jautimosi (Zustand) sujungimas, bet visame kame yra at- 
sitikimas (Ereigniss), nepatvari būtis (beharrendessein), bet veik- 
lamas (Titigkeit) ir plėtojimasis, ir tame plėtojimosi dvasinių dar- 
bų (werte) tvėrimas“. !) 

Bemaž taip-pat kalba ir Hermanas Ebbinhaus'as knygo'e „Ab- 
riss der Psychologie“: „Dūšia nėra nuo smagenų, dirksniv skirtin- 
ga, kitos rųšies, atidalyta ir priešinga esmė; greičiau tos-pat, ką ir 
jieji, esmės, tiktai ką apsireiškimuose skiriasi nuo jų; jinai /dūšia) 


"esti pati savaimi, be tarpininkų, kuomet anie žiūrėjimo, čiupinėji- 


mo pagalba apturi peną ir tik sokiu būdu tiedvi realybi gali pa- 
sirodyti, kad jos yr... jinai yra dvasinis, tirštas kūno atspindys 
(widergabe), todel tos pat esmės, ką ir kūnas... dūšios nuosavybė: 
mintįs, jausmai, norai, jie gali būti pastebėtini arba nepastebėtini, 
jie atsimena, kitaip kalbėti, tai norėti, kad niekas mūsų nesupras- 
tų, todel mes turim apdovanoti ją tuo turiniu ir veikimu. "Tuom 
tarpu jie negali būti šale (ausser) to turinio ir veikimo, krūvon 
suimtų; negali būti esme, kuri pasiliktų, jeigu mes nuo jos atim- 
tume visus jos pergyvenimus, arba pagalios, kad jinai, lyg kokia 
savystovė pajėga, galėtų stoti prieš tuos pergyvenimus; jinai yra 
turtingo mūsų gyvenimo atsitikimų į krūvą surinkimas“.?) Anot 
garsaus ir labai branginamo Europoj ir Amerikoje mokslininko-ti- 
loso Pr. Paulseno, dūšia — tai ne asmuo (substanz) senosios filo- 
solijos reikšmėje. „Nėra jokio asmens, vien tik del savęs esančio, 
tolydinio (beharrlich) ir nemaraus“. *) . 

Taip, arba panašiai galvoja apie dūšią šios dienos mokslinin- 
kai: nėra nesikeičiančio daikto, nėra asmens; visa-kas plaukia-te- 
ka, lyg mūsų brangi Sešupė, grįšta Heraklito laikai. Ar toji ga- 
linga srovė ilgai tesės — galima abejoti; girdėti priešingi balsai; 
balsai niekad neužmiegančios žmonijos sąžinės! 

Kurion pusėn links Tolstojus? Ar gi jisai eis išvien su tais 
nNeapkenčiamais „raidžių rinkikais“, arba su tais protuoliais, ku- 
riems jisai teikia „Volapiko“ vardą? Tuoj pamatysim. Kalbėsim 
vien Tolstojaus žodžiais: 

„Mano sąžinė (Bewusstsein), sako jisai, keičiasi lygiai kaip ir 
kūnas. Kaip mano kūne šiandien nič-nieko nėra to, kas jame yra 
buvę prieš dešimtį metų — kaip nėr vieno kūno, taip nėr vienos 
Ir tos pačios sąžinės. Mano trijų metų vaiko sąžinė ne toji pati, 
ką šiandien, ir tuo skiriasi, kuo skiriasi dabartinis mano kū- 
Nas nuo mano kūno prieš 30 metų. Nėra vienlentės sąžinės, tik 
Yra paeiliu viena paskui kitą sekančios sąžinės; sąžinę mes galim 
dalyti begalo...“ *) „Gyvenau, sako Tolstojus, 59 metus, ir visą tą 
laiką turėjau savęs paties sąžinę savo kūne. Ir toji sąžinė išro- 

ė man tuo, kas sudaro mano gyvenimą. Bet tai man tik 
taip rodėsi! Nei aš 59 metus gyvenau, nei 59,000 metų, nei 59 


"1 Ten-pat, pusl. 537. ?) Op. c Leipzig 1908, pusl. 40 ir t, 

š, Einleitung in die Philosophie, 17 — 19 auf. 1907, pusl. 144. 

4) Apie gyvenimą. Peterburge. 1906, p. 98. 

sekundas. Nei mano kūnas, nei jo gyvenimo laikas nesudaro 
(onpexkiaT“) gyvenimo mano tikrojo „aš“. Ir jeigu aš kada nors 
saves klausiu, kas aš per vienas? — atsakau: šis-tas mąstantis, 
jaučiantis, t. y. tas, kas ypatingą turi santykį su pasauliu. Ir tik 
tai, ne ką kita pripažįstu mano „aš“. Apie tai, kada aš gimiau, ka- 
da pradėjau, lygiai kaip dabar, galvoti —aš nieko ir nieko nežinau. Ma- 
no sąžinė man sako: „aš esmi“. Aš esmi tokiuose santykiuose su 
pasauliu, kokiuose save dabar randu. Bet apie mano gimimo, jau- 
nystės, subrendimo dienas, apie ką tik praslinkusias valandas tan- 
kių-tankiausia aš nieko nežinau. Tad kokią teisę aš turiu tvir- 
tinti, kad per visą mano gyvenimą aš buvau viens ir tas pats“? ') 

Pagal Tolstojaus mokslą kiekvienam žmoguje yra dvi sąžini, 
sulyginamai du asmeniu. Augščiau parašytais žodžiais Tolstojaus 
norėta aptarti pirmos rųšies sąžinė bei asmuo. Beto yra Žmogujė 
kita sąžinė (Bewusstsein), bet šitoji paskutinė pas visus toji pati, 
lygiai kaip ir protas, kuris pas visus žmones yra vienas ir tas pats. 
Tolstojus padarė protą visa-ko pastovu (hipostasiert) ir Dievu; bet 
kad tas jo Dievas galėtų gyventi, būtinai turi ineiti į gyvulišką 
žmogaus asmenį /sąžinę) ir tiktai jame tegali pasirodyti. Taip su- 
dievavęs žmogaus protų, jam vienam pripažino realybės žymę, vi- 
sa, kas nėra protu-Dievu, jos neturi, tik teyra to begalinio asmens 
apsireiškimas. Ir taip visi organingieji, lygiai kaip ir neorganin- 
gieji daiktai — tai dieviško asmens fenomenai; „mes galim tikrai 
pažinti vien tik viską valdantį, mumyse esantį protą ir jojo tie- 
sas“.?) Blogiau pažįstame kitus žmones, kuriuose galima pastebėti 
gyvuliško asmens nuo proto prigulmingumą. Bet dar blogiau pa- 
žįstame ies augmenis, kuriuose vos tepastebimas lygus mums 
asmens buvimas. Blogiausiai gi pažįstame neorganingąjį pasaulį, 
nes jame nerandame nei asmens, nei veržimosi prie laimės; tik 
viena jame teregime, būtent laike ir erdvėje apsireiškiančios proto 
tiesos. *) 

Ką tiktai mes žinome apie aikštinį pasaulį, žinome iš to, kad 
mes patįs save pažįstame, ir randame savyje trejopus įvairius 
santykius su pasauliu: 1) protinės mūsų sąžinės santykiai, 
2) gyvuliškosios mūsų sąžinės santykiai ir 3) mūsų kūno santy- 
kiai.*) Su šituo paskutiniu Tolstojaus pasakymu jokiu būdu ne- 
galima sutikti. Nes mūs pačių pažinimas, į mūsų dvasios jūras 
įsigilinimas negali būti gvarancija aikštiniam pasauliui pažinti. 
Nes ne mūsų protas tveria pasaulį, ne iš savęs mes gimdom pa- 
saulį, bet jis yra šale mūs stovintis, į mūsų jausmus veikiantis 
ir tik mūsų proto pagalba, analyzės ir sintezės, begalinių hipote- 
zių pagalba, genijalinių vyrų dvasios į pačias gamtos įsčias panė- 
rimo pagalba — mums pavyksta pamažėli priversti gamtą į mus 
kalbėti, priversti gamtą išduoti mums savo paslaptis, pavyksta 
rasti joje panėrusias tiesas. Tolstojus eina visai priešingu keliu. 


1) Apie gyvenimą, p.97. >) Ten-pat, pusl. 45. 
3) Ten-pat, p. 48. 1) Ten-pat. p. 50. 

Jisai persiėmė Schelingo pasauležvalga, anot kurios, daiktų nėsą 
(die Dinge existieren nicht), tik esą mūsų santykiai su daiktais. 
Tokiu būdu mūsų pažinimas, anot Tolstojaus, turįs trejopą oojek- 
tą: 1) dvasines esybes, 2) gyvulių ir augalų esybes ir 3) neorga- 
ningąsias esybes. Ir tik del to žmogus randąs ir pažįstąs gamtoje 
trejopą esybių eilę, kad jisai pats savyje turįs trejetą pažinimo 
objektų: 1) jisai pažįsta savyje protinę sąžinę, kuri valdo gyvuliš- 
ką ją sąžinę, 2) pažįsta gyvulišką sąžinę, pasidavusią protiniai ir 3) 
daiktą, kursai yra pasidavęs gyvulinei sąžinei. Tokiu būdu žmogui rei- 
kalingiausia pažinti save patį (sokratizmas), t. y. pažinti tos proto tie- 
sos, kurioms yra pasidavęs mūsų asmuo del mūsų pačių laimės. Paga- 
lios reikalinga, bet jau netaip naudinga pažinti mūsų pačių ir į juos 
panašųs asmenis, ir galop neorganingojo pasaulio tiesos. Iš 
viso Tolstojaus mokslo išeina, kad mes „neklaidingai“ tepažįstame 
tik protinės sąžinės tiesas. Kodel? Nes tai reikalinga mūsų lai- 
mei, ir kad mes gyvename tik tos sąžinės pagalba.') Tą argu- 
mentaciją aš pavadįsiu idem per idem. 

Tolstcjaus nuomonės klaidingumą puikiausiai parodo istorija. 
Ir ištikro! Kiek tai kartų suklydo žmonijos protas, kiek kartų 
klaidžiota šunkeliais, kiek įvairių-įvairiausių sistemų privelta! Kal- 
bėti apie proto tiesų ir gamtos įstatymų aiškumą, tos gamtos, ku- 
rioje apsireiškia to proto tiesos, tegali tiktai tas, kuris nė kiek 
nenori Žinoti apie istoriją. Tolstojus recijonalistas, bet nesugeba 
išsilaikyti recijonalisto rolėje, krypsta į agnostikų puse, o baigia 
su grynių-gryniausiais mistikais. 

Ligšiol matėme, kad Tolstojus protą dievuoja, gamtoje, anot 
jo, lygiai kaip ir anot Renano, viešpatauja proto tiesos; kila tad 
klausimas kokią atlieka rolę protas žmoguje? Ar tasai visa-ką 
apimantis protas duoda medžiagai — žmogui formą, ar ne? Man 
rodos, kad taip. Ir ištikro, gerai įsigilinus į Tolstojaus knygą 
apie „gyvenimą“, matyt jo mokslo su Platono idejomis panašumas. 
Kaip pas Platoną idejos nusileidžia iš savo augštybių į „šios že- 
mės“ pasaulį, duodamos medžiagai formas, taip pas Tolstojų pro- 
tas yra priežastis ir gyvulinio mūsų asmens forma, klausan- 
čio meilės įstatymų. Anot Tolstojaus, Protas-Dievas nepriguli 
nuo laiko ir erdvės, mūsų gi gyvulinis „aš“ klauso laiko ir erd- 
vės įstatymų; kokiu tad būdu Tolstojaus Dievas mumyse gali pai- 
Niotis su erdve ir laiku? Bereikalingas būtų reikalavimas atsaky- 
mo iš Tolstojaus. Jis kuoramiausiai atsako: „nežinau“! ir nenura- 
Mina savo našlaičių. nepaguodžia trokštančio žinoti proto, reika- 
laujančio į visa-ką atsakymo. Mes gi tuo tarpu regime pas Tol- 
stojų amžiną prieštaravimą, amžiną nenuoseklumą. Visuose jo 
veikaluose galima pastebėti tas prieštaravimas tarpu proto, ne- 
klausančio erdvės ir laiko įstatymų, iš vienos pusės ir proto, ku- 
tis tiktai erdvėje ir laike tegali apsireikšti — iš kitos. Tolstojui 
Neturint apie šiuos dalykus supratimo, kila pas jį kitas keblumas: 


— 


1) Ten-pat, p. 51. 

tai amžinoji tarp protinės it gyvulinės sąžinių kova, kuri virte 
verda žmonių širdyse. Ir man rodos, kad toji kova, kol pasaulis pasau- 
liu, buvo, bus ir niekados nesiliaus. Bet Tolstojus, norėdamas 
mus nuraminti, sako pranašo žodžiais: „Ateis laikas... ką sakau? 
— jau atėjo, kada žmonės supras, kad gyvulinis jų „aš“ — tai 
blogas ir kvailas daiktas“.') Kodel Tolstojaus norima gyvulinį 
mūsų asmenį niekais paversti, kai-kuriuose veikaluose stengtasi jį 
visai panaikinti — lengva suprasti. Mat jo būta po intekme In- 
dijos-Schopenhanerio tilosotijos. O mums žinoma, ką mano Indi- 
jos pranašas Buddha ir vokiečių mokslininkas Schopenhaueris apie 
žmogaus asmens brangenybę ir svarbumą. Jų norėta asmenį pa- 
naikinti, laikyti viso blogo šaltiniu ir visų nelaimių priežastimi. 
Taip-pat yra ir su Tolstojum. Kad Tolstojaus būta pasidavusio 
Schopenhauerio genijai — negali būti dviejų nuomonių: tai matyt 
iš jo laiško į savo draugą Pet'ą, rašyto 1869 metais. Tame laiške 
skaitome: „Schopenhaueriu aš stebiuosiu be galo, be krašto. Jis 
man suteikė gryną dvasios džiaugsmą, kuris ligšiol buvo man ne- 
žinomas. Nežinau, gal kada ir atmainįsiu savo apie jį nuomonę, 
bet. šiandie esmi įsitikrinęs, kad Schopenhaueris — tai didis geni- 
jus. Nesuprantu, kaip galima jį užmiršti. Ištikro, teisingai jo pa- 
sakyta: „Perdaug esama ant žemės idijotų“. 

Pagal Indijos filosofijos supratimą, iš zanymo—šventumo įran- 


kis — tai mūsų kova su mumis pačiais — savo asmens panaiki- 
nimas. „Pagal Buddhistų įsitikrinimą, sako L. de la Vallėe Pau- 
sin Ž), mūsų „aš“ — tai ne metalizikinis asmuo, bet vis-gi delto 


kas kita, negu prieštaraujančių elementų į krūvą surinkimas. Jį 
būtų galima aptarti šitaip: tai asmeninė bijologinės prigimties rų- 
šis (art), arba Dvasia-Augalas. Vaisingoji jo protoplazma -— tai 
mintis bei protas (inlellectus), kūrį galima sėkla pavadinti. Ele- 
mentai, kurie keičiasi, ne būtinai reikalingi jo gyvenimui, nes yra 
dangus, grynų dvasių apgyventas“. Tolstojus mano, kad gyvūuli- 
nis mūsų asmuo—tai „blogas ir kvailas daiktas“. Jį turime būtinai 
panaikinti. Jam nustipus?), jau daugiau jis nebegyvena. Ji- 
sai — tai ne tasai asmuo, kuris visomis mūsų gyvenimo dienomis 
būtų tas pats, tęstųsi (continuitė), kaip jau augščiau regėjome. 
O vis-gi delto kalba Tolstojus apie esimą kokio ten „aš“, karis ri- 
ša į krūvą visus laike vienas po kito esančius sąžinės aktus. Ta- 
tai yra giliausias-tikriausias mūsų „aš“, kuriam nepriklauso nei kū- 
no dalis, nei viens po kito slenkantieji sąžinės aktai. Kas gi yra 
tokis tikriausias mūsų „aš“? — galima paklausti Tolstojaus. Jisai 
atsako: „Yra tai tat, ką kiekvienas kūdikis 20 sykių per dieną 
kartoja. Aš myliu vieną, o nemyliu kito. Tie žodžiai labai pras- 


1) Apie gyvenimą, pusl. 30. Žž) Buddhisme. 1909, p. 177 

3, Man rodos, bereikalingas mums slavų žodis „mirti“, nes žmonės 1£- 
bai silpną Žmogų ligšio! tebevadina stipena. 5 Aut. 

Negalime sutikti su šita gerb. aut. nuomone. Žmonių supratime /eslim- 
pa tik gyvuliai, žmonės miršta Vad. Red. 

ti, o vienok turi savyje atsakymą į paklausimą: kas yra tikriau- 
sias (eigentūmliches) mūsų „aš“, kuris riša į krūvą visas mano są- 
žines. Kodel vienas labiau myli vieną, kitas kitą — niekas nega- 
li žinoti, o vienok tas skirtumas ir yra tai, kas sudaro mūsų gy- 
venimą.“ ') Ir toliau: „Nepaisant to, kad tasai privalumas esąs 
gyvenimo rėmuose, regimai plėtojasi ir tobulinasi, bet jisai perke- 
liauja į šį gyvenimą iš mums nežinomos praeities. Tą ypa- 
tybę turėti didesnį palinkimą į vieną daiktą, negu į kitą, daž- 
niausia vadinam pobūdžiu (charakterj. Tikima, būk laiko ir erd- 
vės aplinkybės apdirbančios mūsų pobūdį Bet tas tikėjimas klai- 
dingas. Pamatinė Žmogaus ypatybė vieną mylėti daugiau, negu 
kitą, visai nepriklauso nuo laiko ir erdvės aplinkybių. Atpenč: laiko ir 
erdvės aplinkybės į mus veikia, arba neveikia tik del to, kad mes ženg- 
dami į šį pasaulį, jau turime tą ypatybę vieną mylėti, kito neapkęs- 
ti“.?) Kas skaitė Schopenhauerio knygą „Apie valios liuosybe“, 
tas supras, kad čia Tolstojus kalba ne savo, tik Schopenhauerio 
žodžiais. „Mano kūnas, sako Tolstojus, drauge su laikine sąžinė 
darantis vieną daiktą, gali išnykti; taipo-pat gali išnykti laikinoji 
mano sąžinė; bet jau jokiu būdu neišnyks ypatingi mano santy- 
kiai su pasauliu, kuris sudaro tikrąjį mano „aš“. Tas tikrasis ma- 
no „aš“ neišnyks, nes jisai tik vienas ir teestė“.?3) Tokiu būdu, 
mums numirus, lieka mūsų santykiai su pasauliu. 

Profesorius Kozlovas knygoje „Gr. L. N. Tolstojaus Religija“ 
stebisi ir klausia, kokiu būdu gali pasilikti santykiai su pasauliu, 
jeigu mūs nėra? Nėra subjekto — nėra santykių.“ Bet gerb. 
profesoriaus manyta, kad Tolstojaus esama dualisto.') Kozlovas, 
taip manydamas, klydo. Tiesa, Tolstojus nėra jau taip nuoseklus 
panteistas, kaip kad — sakysime — Spinoza, arba Paulsenas; bet 
jau jokiu būdu aš jo negaliu paskirti prie dualistų. Jeigu jisai 
kalba apie blogąjį kūną, apie du „aš“ mumyse, apie Dievą ir pa- 
saulį, tai dar ne ženklas, kad jo norima tuodu daiktu atskirti, va- 
dinti asmenimi. Ir Spinoza, ir Paulsenas, ir Hofdingas kalba mums 
visiems suprantamais žodžiais apie kūną, prieš kurį stato dvasią. Bet 
kūnas ir dvasia, pasaulis ir Dievas—tai ne du daiktu, tik dvi tos 
pačios begalinės esybės pusi. Bet grįžkime prie Kozlovo. 

Kozlovas ištikro būtų galėjęs statyti Tolstojui tą klausimą, 
jeigu šisai paskutinis nors vieną dieną, arba nors vienais savo 
amžiaus metais būtų priklausęs prie aristotelikų. Iš jo kny- 
gų to nematyt. Man rodos, šiame atvėjyje pas Tolstojų yra sun- 
kenybė, tik ne ten, kur jos jieško Kozlovas. Beasmenis protas, 

| amžinasis Dievas, apleidęs vieną „gyvulinį asmenį“, eina į kitą. 
Bet pasilieka toji pasididinusi meilė, kurią Dievas ingija žmoguje, 
klausančiame laiko ir erdvės įstatymų. Tasai uždarbys, tasai mei- 
lės pliusas pasilieka ir esti ypatinguose santykiuose su pasauliu, 


| 1) Ueber das Leben) Apie gyvenimą, p 99. 
| 2) Apie gyvenimą, p. 100. 3) Op ce, p 101. 4) P. 185 
| 3) Op. C, p 215. 


tai skatindamas pavienius asmenis didinti savyje meilę, tai ragin- 
damas ir kurstydamas žmonių atmintis ingyti dvasinius mūsų pra- 
nokėjų turtus. Toji padidinta meilė, tasai žmonijos uždarbys T'ol- 
stojaus sistemoj didelį turi panašumą į Hėfdingo „dvasinius žmoni- 
jos turtus“ (werte), kurie nežųva ir vis kas-kart auga.') Tiek to, 
visa-kas būtų galima dovanoti Tolstojui, bet kaip supratus ir išai- 
škinus begalinio proto didinimą savyje meilės — aš jokiu būdu 
neišmanau. Prie i» actu esančio „tobuliausio“ protas negali drįsti 
pridėti jokių pliusų, o vis-gi delto Tolstojus to nori.*?) Kaip jau 
matėme, Tolstojus maišo Protą-Meilę su laikinaisiais ir erdviniais 
daiktais. Iš to išeina visos Tolstojaus sunkenybės, nelogiškumai, 
painios. Tarpais rodos, kad Tolstojaus Dievas — tai ne kas kita, 
tik prasčių-prasčiausias žmogaus protas ir, kaipo toksai, menkos 
vertės. Visa-ką į krūvą suėmus matyt, kad Tolstojus tiki į vieną 
gilų mūsų „aš“, kuriam jisai pripažįsta visa tai, ką Schopenhaue- 
ris „būdui“. Toliau Tolstojaus tikima į vieną empyrinę ryšį „aš“ 
(asmuo), kurį apriboja laikas ir erdvė. Dar augščiau transcen- 
dentalinio ir nesikeičiamo būdo yra pamatinė (fonciere) Dievo 
esybės vienata (unitas), kuri pačios savęs pažinimą teingyja tiktai 
žmoguje. Tokiu būdu pas Tolstojų galima būtų atskirti trejopą 
sritį: 1) metafizikinė (absoliutiškoji Vienata-Dievas, pažįstantis sa- 
ve žmoguje), 2) žmogiška (transcendantalinis būdas, bet surištas su 
Dievu), 3) empirynė (laikinoji ir erdvinė, galutinai surišta su tran- 
sandentaline). 1) Dievas, 2) protinis „aš“, 3) gyvulinis „aš“. Bet 
Dievas, anot Tolstojaus, tai ne asmuo, tad galima paklausti, kokiu 
būdu tasai Dievas pasidaro asmenim žmoguje? Tai paslaptis. Į 
tą klausimą Tolstojus neduoda mums jokio atsakymo. Bet, man 
rodos, jo sugrįšta prie tų pat autropomortinių pažiūrų, į kurias, 
kaip augščiau matėme, Tolstojus laužė savo dijalektikos kalaviją. 
Naujas nenuoseklumas! Senoji ir jaunoji psichologija nežino, kas 
per vieni tuodu asmens, apie kuriuos kalba inovatorius Tolstojus. 
O vienok patsai autorius mums neparodo, kame jie yra. Tad gal 
yra naujas, nors kitas, Tolstojaus tvirtinimas, kad protas yra vie- 
nas visuose žmonėse? Bet mes iš filosofijos istorijos žinome, kad 
seniai-seniai,vidurinių amžių gilumose jau buvo kalbama apie vie- 
ną protą pas visus žmones. Pas de Wulfą*) skaitome šiuos žo- 
džius: „Žmonių mintis, anot Jono Scoto Erigenos, savo gelmėse 
yra dieviška, ji seka dieviškos būties /Etre> krutėjimus. Beto, 
žmonių pažinimas (connaissance) begalinis, nes patsai Dievas min- 
tija mumyse. Protas turi viršesnes teises, negu gamta ir apreiš- 
kimas. Anot Averoės, visų žmonių protas — ne asmeninis, bet 
objektyvinis, tai liktarna, kuri apšviečia atskiras dūšias ir užtikri- 
na žmonijai nesiliaujantį dalyvavimą amžinose tiesose“. *) 

Iš to mokslo išteka atskirų sąžinių išnykimas, neasmeninis 


1 Žiūrėk jo studijas apie religijas. 2) Apie gyvenima, p. 104. 
3) L'Histoire de la philosophie mėdiėvale, 1905, pus. 183. 
4) Op. c., p. 250. 

būsimasai gyvenimas; atskiros žmonių dūšios miršta, bet žmonija 
gyvęs amžinai objektyvinio proto amžinumoje. Juk tai ir Tolsto- 
jaus tos pačios idejos. Da didesnį panašumą aš randu tarp Tol- 
stojaus proto supratimo ir Giger'io Brabanto. Kas norėtų plačiau 
pasiskaityti apie tą panašumą, lai skaito Mandonnet'o knygą: „Gi- 
ger de Brabant et Uaveroisme latin au XIII sičele. Fribourg. 1899“. 
Aš pasitenkįsiu priminęs vieną to panašumo dalyką. Ų Šale  Ve- 
getacijinės dūšios, kuri duoda formą kiekvieno žmogaus kū- 
nui, yra protinė (intellective) dūšia, atskirta nuo kūno sa- 
vo prigimčia, kuri tik laikinai jungiasi su juo, kad padarius jame 
minties aktą. Toji dūšia yra (nemirštantij) 1emedžiaginė, jinai yra 
viena, nes iš savo įsčių pašalina individuacijos principą, t. y. me- 
degą. Dūšia, kaipo dūšia, niekados neesti visiškai atskirta nuo 
žmogaus kūno, nes jinai užlaiko visos rųšies esimą; Žmogus mir- 
šta, bet Žmonija niekad nemiršta — yra amžina. 


1) Pusl: CLV ir CLXXXIII. 


III, 


Tolstojaus valios liuosybės supratimas. 


Yra klausimų, kurie ypatingą turi laimę būti svarstomi kiek- 
viename amžiuje. Tarp tų klausimų nėpaskūtinę užima vietą liuo- 
sybės klausimas. Kas jau apie jį nėra kalbėjęs? Kalbėjo Graikijos 
materijalistai, stoikai, kalbėjo Platonas, Aristotelis. Viduriniais 
amžiais virte virė kova tarp cholastikų, jų garbei sumažėjus, tą 
klausimą judina Bakonas, Hobbes, Spinoza. Paskesniais amžiais 
valios liuosybės klausimas labai artimas Leibnitzui. Kantas tą 
klausimą turėjo net paslėpti „Neumen'o“ gelmėse; Schopenhaueris, 
Nietsche, Wundtas ir kitų didžiausių žmonijos genijų protai ne- 
galėjo praeiti to klausimo neužkabinę. Paskutiniais laikais valios 
liuosybės aiškinime pastebima dvi svarbiausi sriovi, kuriuodvi 
griežtai skiriasi vieną nuo kitos. Viena jų — tai Aristotelio —T0- 
mo valios liuosybės aiškinimas, anot kurio, valia — tai paskutinė 
visų jos sprendimų priežastis, pati save priverčia (bestimmt), konsek- 
ventiškai aikštinių bei vidujinių priežasčių verčiama. Pagal tą 
mokslą išeina, kad liuosas veikimas (handlung) neturi priverstino 
pamato (bestimmten Grund) anksčiau pasirodžiusiame apsireiškime. 
Čia mes turime reikalą su paties savęs prisivertimu:  „libe- 
rum est, guod est causa sui“, sako Aristotelis. Bet reikia atsi- 
minti, kad tas paties savęs determinavimas — tai dar ne principo, 
rationis sulficientis, įžeidimas. Sios nuomonės pasekėjas šitaip 
aptaria valios liuosybę iš moralinio atžvilgio: Galėjimas rinkties 
įrankius savo tikslui pasiekti. Facultas electiva eorum, ąuae sunt 

ad finem.') Tasai paties savęs determinavimas iš atžvilgio į at- 
skiras  gerybes Aristotelio - Tomo supratime vadinasi „valios 
liuosybė“. 


Antroji nuomuonė, labai išsiplatinusi Vokietijoje, vadinasi 
„psichologijinis determinizmas“. Anot josios, žmogus turi savyje 
galybę savo paties valioje rasti visų savo sprendimų ir darbų prie- 
žastis. Anot Windelbando *) rinkimosi liuosybė yra tame, kad to, 
kursai renkasi, dvasioje kiltų reakcija prieš visus momentinius 
motyvus, su visa tvirtų motyvų, t. y. duruojančios esybės, pobū- 
džio energija. Išsirinkimo liuosybė — tai pobūdžio nusprendimas 
ką nors daryti. Dažnai mes tai vadiname paties savaimi valdy- 
mu arba autonomija. Norėdami gi dar aiškiau kalbėti ir išreikšti 
svarbiausią to dalyko pusę, sakome, kad „liuosas išsirinkimas — 
tai asmeniškumo priežasties darbuose“. Anot to mokslo, mūsų 
darbas tada vadįsis *liuosu, kada artimiausioji jo priežastis bus 
pačiame darbininke. „Psichologijinė valios priežastis, sako Wil. 
Wundt'as, kaipo kiekvienas pamušimas, priklauso nuo begalinių 
aplinkybių (Bedingungen), vistiek ar jos turės psichinės, ar fizi- 
kinės priežasties spalvą“.?) Todel, anot Windelbando, visas mūsų 
dūšios turinys, kurisai norui ir jausmui esti saiku daiktams kai- 
noti, yra susikrovęs iš gyvenimo bėgio.*) Arba kitais žodžiais, jei- 
gu mes norėtume rasti priežastis, delko žmogus taip, one kitaip daro, 
turėtume jų jieškoti jo gyvenimo prietikiuose, tose aplinkybėse, ku- 
riose jisai yra augęs, tuose daiktuose, kurie yra veikę į jo dvasią, 
tuose padavimuose, kurie yra supę jo fantaziją ir t.t., kaip Wundt'as 
sako, „begalybėje priežasčių“. Ir, žinoma, visados, anot tos nuo- 
monės šalininkų, būtų galima tai rasti. Aš esmi tos nuomonės, 
kad su psichologijos determinizmo pagalba jokiu būdu nebegalima 
tverti doros sistemos, nors bando tai daryti garsingi šių dienų 
vyrai, kaip Paulsenas (jau miręs), Lippsas (Monachium) ir Wundtas. 
Jeigu jie kalba apie dvasios liuosybę (o jie visi kalba), man ro- 
dos, jie žaidžia žodžiais; blaivam nebegalima papulti į jųių kilpas. Cio- 
nai privesiu jų pačių žodžius; lai kiekvienas giliai juos apsvarsto, 
su pasekmėmis ir tragiškumu. Pradėsiu nuo Lippso. Stai ką jis 
sako *): „Jinai (valia) negali būti kitokia, negu kad jinai yra. 
Intekmėje esantis dalykas būtinai turi būti toks, kokis yra, nes jo 
priežastis yra tokia, kokia yra“... 


.-„Sis atsitikimas (by koks) yra „būtinas“, ir yra „būtinai“ to- 
kis, koksai yra, jeigu tik yra jam priežastis, kuri yra tokia, kokia 
Jinai yra. Kas reiškia ne ką kita, kaip tik to atsakymo neįvyki- 
Mas (unterbleiben), arba kito jo vietoj pasirodymas mums yra ne- 
suprantamas daiktas“.“) Arba da vienas to mokslininko indomus 
Išsireiškimas: „Kai-kurios mano būdo ypatybės (Zige) yra man in- 


1, Sum. Theol. I-a, 4u. 62, art. 8. 2, Villensfreiheit p. 76, 
*, Ethik, 2 Band. p. 82. 4 Op. C., p. 116 
5) Die ethischen Gruudlagen. Leipzig 1899, p. 256. 6) Op. UC, p. 259. 

gimtos, prieš jas aš w/eko negaliu padaryti ').. Lippso sistemoje ne- 
-gali būti nė kalbos apie kokį ten „tu turi“, „tu privalai“ (Du 
solst). 0 vienok tie ponai ramių-ramiausiu būdu kalba apie va- 
lios liuosybe.  Paklausykime Paulseno: „Sujungimas, sako jisai, iš- 
rodo be spragų; kiekvieno žmogaus palinkimus, jo plėtojimąsi, jo 
gyvenimo pašaukimą ir gyvenimo tikslą nusprendžia (bestimmt) ar 
tai žmonės, ar tai laikas, ar tėvai, ar auklėtojai, arba aplinkybės, 
arba galutinai draugija. Jisai pasirodo va/s/um visuomenės, iš ku- 
rios jisai išdygsta, tarsi medžio atžala, kuri juk ne savo valia to- 
kią turi formą it funkcijas, bet priklauso nuo viso kūno, iš kurio 
jie išdygo. Taip-pat esti su žmogum. Ne jis savo valios spren- 
dimu renkasi sau prigimtį, gyvenimą ir norus, anaiptol ne! Jisai 
žengia į pasaulį, jame veikia ir dirba, būdamas žmonijos kūno są- 
nariu. Jojo gyvenimas yra ankštai sujungtas su jo tautos gyvė- 
nimu, o juodviejų abiejų gyvenimai — su visų, visos Žmonijos gy- 
venimu, galutinai su viso pasaulio išsiplėtojimu“ ?). Ir čia ta pati 
istorija, ką su Lippsu. Mūsų dvasios gilumoje guli aikštinio pasau- 
lio įspūdžiai, jie mus netiktai ragina ką nors veikti, bet verste 
priverčia mus veikti taip, o ne kitaip. Iš Paulseno valios liuosy- 
bės supratimo išimta aikštinė prievarta, bet palikta vidurinė, vi- 
durinis „reikalingumas“. Anot jo, daiktų kainojimas palyti „ko“, 
bet ne „iškur“ ir „delko“, jis turi akyse „tai, kuo kas yr“, bet ne 
tai, „kuo kas yra pasidarę“ *). Sitie paskutiniai žodžiai puikiai pa- 
rodo Paulseno „liuosos valios“ supratimo pasekmes. Bet jo gali- 
ma paklausti: kokioms plynioms girti bei peikti mūsų darbus, jei- 
gu kokios ten priežastįs, bet ne „mes patįs“ esame atsakomasai 
savo darbų asmuo? Jeigu kitaip „jokiu būdu“ mes negalėjome 
veikti, negu kad tos vidurinės priežastis mus spyrė, tai galima 
bausti ne mus, bet aplinkybes, draugiją, įstaigas, tėvų kraują ir 
palinkimus, kuriuos jie yra mums įlieję į gįslas, ovą, saulę ir t. t. 
Ir iš ikro, patsai Paulsenas pramato galūtinuosius savo mokslo iš- 
vedimus, ir pataria visuomenei elgtis su prasikaltėliais, lyg su li- 
goniais; įstatyti juos į geresnes aplinkybes, arba kaipo nenaude- 
lius visai išnaikinti, kad nekenktų draugijai. Taip kalba daugelis 
šios dienos kriminalistų, teisėjų, doros mokytojų, kurie negali iš- 
sipainioti iš tų kilpų, kuriomis juos supainiojo Lombroso. 
Grįžkime prie Tolstojaus. „Valios liuosybės turinys ne tame, 
kad žmogus galėtų, sako jisai, kokius nors darbus dirbti visai ne- 
prigulmingai nuo gyvenimo bėgio, arba nuo jau esančių, į jį vei- 
kiančių priežasčių, bet tame, kad jisai, pripažinęs apreikštas jam 
tiesas, liuosai ir ramiai bendradarbiautų tame begaliniame darbe, 
kurį veikia Dievas — pasaulio gyvybe*). Arba, iš kitos pusės ta- 
me, kad jisai, atmetęs tas tiesas, varu bus stumiamas ir traukia- 
mas ten, kur jisai visai nenori eiti. Tiesa rodo žmonijai netiktai 
jos gyvenimo kelią, bet randa vieną-vienintėlį gyvenimo kelią, vie- 


1) Op. <. p. 265) System der Ethik. Berlin. 1906, p. 462. 5) On. p. 471. 
1) Anot Paulseno „Gamta arba Dieva-“* —System der Ethik, p 465. 

ninteliai kuriuo žmonės tegali eiti. Todel visi žmonės priverstinai, 
liuosai (kontradikcija!) arba neliuosai, žengia teisybės keliu. Tas 
tik teyra skirtumas, kad vieni noromis neša ant savo pečių nu- 
sprestą gyvenimo likimą, kiti, lyg kokie nelaisviai, klauso gyveni- 
mo įstatymų. Prieš žmonių akis stovi galėjimas išsirinkti, ir tame 
yra jų liuosybė“ !). Kiek toliau dar aiškiau kalba Tolstojus: „Ar- 
klys, inkinkytas su kitais arkliais į vežimą, nėra liuosas, jis turi 


- eiti pirma vežimo. Jeigu tasai arklys nevežtų, tai pats vežimas jį 
stumtų, daužydamas jam kulnis, ir arklys priverstinai eis ten, kur 
i bėga vežimas, noromis-nenoromis jį traukdamas. Tos apribotos 


liuosybės nepaisant, vis-gi delto arklys yra liuosas: gal noromis 
traukti vežimą, arba būti vežimo stumiamas. Taip-pat yra su žmo- 
gum“?). „Tiktai tokia liuosybė yra tikroji liuosybė, ir tokioj liuo- 
sybėje Žmonijos laimė“ 3). „Mes neprivalome kainoti gyvenimo pra- 
smę pagal pasekmes, t. y. darbus, kurie ištikro nėra liuosi. Tasai 
tiktai tegyvena tikruoju gyvenimu, anot Kristaus mokslo, kuris 
tą gyvenimą perkėlė ten, kur jisai yra liuosas priežasčių ribose, 

t. y. tiktai tasai, kuris pripažįsta apreikštą jam tiesą ir ją pildo, 

lyg vežimas nesipriešydamas bėga paskui arklį“ *). 

Čia tai ir matyt toji bedugnė, kuri skiria Aristotelio-Tomos 
liuosos valios supratimą nuo gr. Tolstojaus valios supratimo. Anot 
Tolstojaus pažinimas ir liuosybė — tai vistiek: mūsų gi darbai — 
tai būtina mūsų pažinimo pasekmė. Prieš Tolstojų kalba amžinai 
teisingi senovės poeto žodžiai: „Video melicra, probogue—deteriora 
seguor“. Tą pačią mintį, tik kitais žodžiais yra išreiškęs ir šv. 
Povylas. Antra, pas Tolstojų pažinimo teorija ne ta pati, kurios 
laikosi dauguma žmonių; anot jo, ne daiktai, ne aikštinis pasaulis 
veikia į mus, bet mes patįs intuicijos pagalba pažįstame proto tie- 
sas. Anot Tolstojaus, kad ką nors pažinus, tai nereikią išeiti iš 
mūs pačių. Bet tegu atsimena Tolstojus, kad valios liuosybės 
klausimas ne pažinime, tik darbe; ne idealizme, tik kasdieninio 
gyvenimo realybėje; ne prote, tik veikime. Teisingai sako šv. To- 
mas?*): „Ratio speculativa seu scientifica non movet, sed in guiete 
est, guia nihil de immitando vel fugiendo dicitc Ratio autem 
practica, guaedam est universalis et guaedam particularis. Univer- 

| salis guidem sicut guae dicit guod oportet talem tale agere, sicut fi- 
. lium honorare parentes. Ratio autem particularis dicit guod hoc gui- 
| dem est tale, et ego talis, puta guod ego filius et hunc honorem 
debeo nunc exhibere parenti. Haec zutem jam movet, non autem 
illa, guae est universalis“. 

Bet Tolstojaus nuomonei apie liuosą valią gerai suprasti rei- 
kia akyse turėti visą jo pasauležvalgą. Anot jo, organingoji ir 
Reorganingoji gamta (drauge su žmogum, kaipo gyvuliniu asmenim), 
klausanti laiko ir erdvės įstatymų, nėra liuosa. Ten viešpatauja 


1) Dievo karalija jumyse (rusiškai), p. 403. 
2) Op. c., p. 404. 3) Op. c., p. 404. 4) Op. c., p. 404. 
>) De anima, lib. III, I. 16. 

mechanikinės priežasties įstatymai. „Zmogus — tai ne gyvenimo 
tvėrėjas, bet jo nelaisvis“ '). „Jeigu jisai taiko savo gyvenimą su 
išpažinta ir jam apreikšta tiesa, tuomet jisai susiriša su pačia gy- 
venimo versme. lr jo darbai tame atvejyje nebus jau asmeniniai 
darbai, bet vadįsis tais darbais, kurie neturi jokios priežasties, at- 
penč: jie patįs bus visų darbų priežastis ir turės begalinę, neap- 
sakomą reikšmę?*). Visa-kas būtų gerai, jeigų mes suprastume to 
begalinio proto tiesas ir aiškiai jas matytume. — Bet sopiama šir- 
dimi turime prisipažinti, kad mūsų proto išgalės ne begalinės, ir 
kad tų tiesų negalime aiškiai suprasti. Vienų-vienas daiktas mums 
duota gyvenime, ir tame daikte mes esame galingi ir liuosi: visa- 
kas kita pereina mūsų galėjimo ribas. O tas daiktas — tai paži- 
nimas ir išpažinimas tiesos“ *). „Kitaip mūsų gyvenimas neturėtų 
jokios prasmės, jeigu mes kiekvienoje savo gyvenimo valandoje 
nepildytume to, ko iš mūsų reikalauja ta pajėga, kuri yra pasiun- 
tusi mus į gyvenimą, ir kuri yra apdovanojusi mus neklaidingu 
vedėju — protinė mūsų sąžinė: Točel ta pajėga jokiu būdu ne- 
gali iš mūs reikalauti to, kas būtų neprotinga ir negalima, kaip 
antai laikinio, kūniškojo, draugijinio ir viešpatijos gyvenimo pa- 
gražinimas. Ta pajėga iš mūs reikalauja: kad mes tarnautume 
Dievo karalijai, kad mes rūpintumės visa to, kas gyva, suvieni- 
jimu, kas teyra galima tik su tiesos pagalba. Tos „tiesos pažini- 
mas visados yra mums galimas“ *). Gerai, tiesa, anot Tolstojaus, 
viena; galima jo paklausti: nuo ko priklauso tasai begalinis Žžmo- 
nių darbų įvairumas? -Ar aikštinėse, ar vidurinėse aplinkybėse 
reikia jieškoti jo priežasties? Anot Tolstojaus, tat visai nepri- 
klouso nuo aikštinių priežasčių, tik išimtinai nuo vidurinių, 
žmoguje esančių ir žmogaus ake neregimų. „Nieks neateis pas ma- 
e, jeigu Tėvas jo prieš tai ne pašauks“*). Bet čia kįla dar pai- 
nesnis klausimas, būtent: ar mes esame liuosi tiesos pripažinime, 
ar ne? Tolstojaus atsakymas nesiskiria — tolina nuo visos jo pa- 
sauležvalgos. „Yra tiesų, kurios jau nuo senų-senovės yra Žmo- 
nių pripažintos, jos esti kiekvieno mūs priimamos auklėjimo pa- 
galba (tradicija) ir pereina į antrąją mūsų prigimti. Tų tiesų ne- 
pripažinti žmogus negali — jis ne liuosas. 2) Yra tiesų, kurios 
ištolo mums pasirodo ir nėra aiškios; jų pripažinime, arba nepri- 
pažinime žmogus neturi liuosybės“. Be tų dviejų rųšių Tolstojus 
randa dar trečią tiesų rųšį, kurios yra tame, kad žmoguje apsi- 
reiškia su tokiu smarkumu ir aiškumu, jog jisai negali jų išsi- 
lenkti, nors jos dar nepasidarė nejaučiamais jo darbų motyvais. 
Žmogus būtinai turi ar šiaip, ar taip su jomis pasielgti: pripažinti, 
ar atmesti. Ir tik šitame atvejyje pasirodo žmogaus liuosybė *). 
Atsiprašau visų šio darbo skaitytojų, kad Tiek daug "Tolsto- 
jaus išsireiškimų apie valios liuosybę čia indėjau. Mat, didžiau- 
sias mano troškimas niekados kitam neprikišti to, ko“ jisai pats 


1) Op: <, p 405. 2) Ten-pat 3) Op. <, p 418 4) Op c.. p. 420. 
5, Op. e. 309. 5) Op. e. 401. 


; nenorėjo pasakyti ir nesakė. Pirmutinis mokslo postuletas būti 
 objektiviškam ir rašytojui, kiek galima, laikyti save nuošaliai nuo 
“| kritikuojamojo autoriaus. 

Visų Tolstojaus išsireiškimų prasmė tokia: Gyvenimas smarkiai 
bėga pirmyn. Dieviškas protas apšviečia žmonijai kelią. Mes tai 
aiškiaus, tai blogiaus matome dievišką šviesą, ir vargas mums, 
| jeigu nepanorėsime keliauti apšviestu keliu. Jeigu mes nepripa- 
| žįsim tos mums apreikštos tiesos, tai jinai mus, lyg tą arklį veži- 
| mas, stumte stums pirmyn, ir mes, noromis-nenoromis, turėsime 
jos klausyti. Taip supranta Tolstojus valios liuosybę. 

0 Iš to, kas ligšiol pasakyta, matyt, kad, anot Tolstojaus, „vi- 
sa-ką apimantis abelnas Gyvenimas“ apsireiškia ir veikia savo vie- 
natoje (Eintheit) ir visatoje (Aliheit) Priešai jį stovi gyvuliška 
galybė — tas nepažabotas, smarkus, gyvas skatinimas. Ir tuodvi 
pajėgi susituokia žmogaus širdyje į krūvą, sudaro vieną gyve- 
nimą, bet su visais jų prieštaravimais. Gyvulinė sąžinė žmoguje 
nėra liuosa, nes ji priklauso nuo aikštinų daiktų ir aplinkybių. 
Toje srityje viešpatauja akli mechanikiniai įstatymai. Dvasinė 
žmogaus pusė taip-pat nėra liuosa, kiek jinai yra pasidavusi gy- 
vuliškiems norams, savymeilei, dvasios tuštybeėi, garbės troškimui, 
geiduliams ir t. t. Mūsų liuosybės reikia jieškoti Dievo sąžinėje, 
(Bewusstsein), nes joje nerandame nieko apribota (Endliches), kas, Ži- 
noma, visados turi už savęs pasaulį (tas apribotas). Tame „paties 
save pažiuojime“ mes randame begalybę visoje to žodzio reikšmėje; 
ta begalybė veikia, pati save realizuoja ir savo pasaulį apšviečia. 
Tą liunosybės sąžinę mes suprantame veikimo pavidale, kuris pa- 
eina iš begalybės pajautimo, o toji begalybė, žinoma, negali būti 
kas nors apribota. Tolstojus, ncrėdamas liuosybės idėją apginti, 
slepia ją begalybės gelmėse, kur jos negali rasti mechanikiniai fe- 
nomenalinio pasaulio įstatymai. Jisai lygiai, kaip Sehopenhaueris 
it Kantas, nori sudaryti „proto liuosybe“ (intelligible Freiheit). 
Kantas buvo įsitikinęs, kad priežasties principas (Kausalitūts Prin- 
cip) negali būti pritaikytas prie „Noumenon“, prie daikto savyje, 
nes tasai principas tiktai apsireiškie uose viešpatauja. 

Todel ir liuosybę Kantas perkėlė į kitą pasaulį, negu tas 
mums matomasai pasaulis, į gryno proto sritį. Kantas, patupdęs 
liuosybę prote, Noumene, leido jam daryti ekskursijas į apsireiš- 
kimų (fenomenų) pas ulį ir turėti į jį intekmę. Bet čia kila ke- 
blumas ir neramus mūsų protas klausia Kanto: kodel-gi aikštinis 
„Pasaulis, apsireiškimai, negalėtų iš savo pusės taip-pat veikti į tą 
„Noumeną“, daryti į jį intekmę? Kantas į tą klausimą neatsakė. 
| Tr nė vienas iš jo pasekėjų-idealistų neužkišo tos spragos. 
+-1 Anot Tolstojaus, mūsų proto pažinimas nepriguli nuo laiko 
Ir erdvės aplinkybių, vienok iš savo pusės gali daryti darbus, tu- 

rinčius laiko ir erdvės spalvą. Bet tuomet mes rasime pasaulyje 
ūpsireiškimų, kurie neturi erdvinių priežasčių, kurie nežinia iš kur 
Paeina ir ko nori. Tolstojaus noragas pergiliai įlindo į žemę, pro- 
Ė to žagrė sustojo ir nė krust iš vietos. Nė Tolstojus, nė Kantas 
„ Neišrišo tos sunkenybės laimingai. Bet taip protaujant, jos niekas 
„ Nestengs išrišti. 

Tolstojaus gero supratimas. 


„Kiekvienas žmogus gyvena tik tam, kad rastų sau laimę. 
Jeigu žmogus nejaučia savyje laimės troškimo, tai jisai nesijaučia 
gyvenąs. Gyventi ir laimės pageidauti — tai tai-pat arba trokšti 
laimės ir pagalios ją rasti, — reiškia vistiek, ką gyventi“ '). Taip 
supranta laimę, anot Tolstojaus, fariziejai?) Ta fariziejų nuomonė 
Tolstojui nepatinka, jis ją stengiasi kritikuoti, kad pagalios savo 
pasauliažvalgai kelią praskynus. Jisai sako: „Kad radus laimę, tai 
žmogus turi susidurti su kitais žmonėmis, kūrie to pat trokšta, 
kaip mums rodos, ko ir mes, pagalios ten skverbiasi kur ir mus 
širdis traukia. Tokiu būdu mūsų valia susiduria su kitų valia ir 
čion prasideda kova. Kiekvienas už savo asmens laimę, kiekvie- 
nas už savo asmens teises. Individualis mano gyvenimas esti 
siaurinamas kitų asmenų gyvenimu; kad aš būčiau laimingas, kiti 
žmonės būtinai turėtų paliauti savę mylėję, kad save išimtinai 
man pašvesti; ir tai visiems išrodo negalimas daiktas. Nes kiek- 
vienas visokiais būdais stengiasi priversti kitus save mylėti: vieni 
daro tai turtų pagalba, kiti vieko pagalba, treti naudodamiesi gar- 
be, šlove, pataikavimu, apgaudinėjimu — vistiek kokie ten būtų 
tie įrankiai tam tikslui pasiekti“ ?). Tolstojus, lygiai kaip ir Augu- 
stas Comte'as, mano, kad pirmutinis gyvenimo perijodas atsižymi 
vien tik „egoistiškais gyvulių-žmonių motyvais, arba kitais Žo- 


I) Apie gyvenimą, pusl. 15. 2) Op. cit., p. 20. *) Op. c., pusl. 46. 

džiais kova visų prieš visus“ '). Anot jų, asmeninis mūsų gyve- 
nimas teturi tik tariamą vertę, jeigu jisai nėra paremtas pačių sa- 
ves išsižadėjimu del kitų, del žmonijos, del žmonijos Sūnaus (Kris- 
i tus). Tokis gyvenimo supratimas eina vėjais, kaip tik mes pra- 
dėsime jį kratinėti protu. Ir su didžiausiu įsitikrinimu sako Tol- 

stojus: „aš neabejoju, kad mano individualis gyvenimas pranyks, 
tik viso pasaulio gyvenimas liks, kaip buvęs, nes tokia mat yra 
- 


Tėvo valia“. . 
„Vien tik su tuomi gyvenimu susiliejimas man suteikia išga- 

nymą“?). Į šią Tolstojaus nuomonę būtų galima atversti. Gerai, 
mano savasis „aš“ turi pražūti, analogiškai visų kitų man pažįs- 
 tamų žmonių likimas negal būti geresnis už manąjį. Taigi visi 
asmens nyksta — tebelieka vien abelna gyvenimo priežastis, gy- 
į venimas kaip jis yr patsai savyje, t. y. Dievas, Tėvas. Pagalios 
kam da tas asmeniškas gyvenimas, jeigu galų-gale turi išnykti, 
nustoti savo asmeniškumo ir vertės? Į tuos mūsų visus prikiši- 
mus Tolstojus nieko daugiau negali atsakyti, kaip tik kad „ta- 
> sai išnykimas nors netaip geras ir kur kas mažesnis už visus 
- kitus religiškus pažadėjimus, tečiaus visgi jisai yra tikres- 
nis“ *). Apsidirbus su pirmo perijodo žmonių pažiūromis, Tolsto- 
jaus vaidintuvė jam bruka kitą paveikslą, prieš akis stato antrą 
žmonijos gyvenimo perijodą. Apie tai jisai sekančiai kalba, varto- 
damas žodžius pačių to amžiaus žmonių: „Žmogaus dvasios gilu- 
moje yra neužgesinamas laimės bei gyvenimo prasmės troškimas. 

Bet gyvenimas, nepažįstąs jokio kito tikslo, kaip gyvenimą numi- 

rus ir asmeninės laimės negalėjimą įvykti, yra blogas ir kvailas. 
Tad kįla žmonių galvose nauja idea — idea gyventi kitiems, šei- 
mynai, draugijai, tėvynei, žmonijai“ *). Ir tokiais troškimais yra 
atsižymėjusi, anot Tolstojaus, antroji žmonijos istorijos epoka. Bet 

to amžiaus žmonių pažiūros nepatinka gr. Tolstojui, tad jisai, pri- 
silaikydamas savo pažiūrų, pažymi: „Jeigu manasis gyvuliškai-as- 
meninis gyvenimas nieko nevertas, tad yra nieko nevertas ir kitų 
žmonių asmeniškumas (Persūnlichkeit). Sujungimas nesuskaitomos 
daugybės nieko nevertų asmeniškumų negali duoti laimės, nė pro- 
tingo gyvenimo. Taip atsiranda žmogaus dvasioj abejojimas ir 
persilaužimas* *). Tą tragišką žmonijos perijodą šitaip piešia Tol- 
stojus: „Gyvuliškasis „aš“ trokšta laimės, nor gyventi tik sau, 
arba kitiems į jį panašiems asmenims. Kitas, protiškasis „aš“ 

[ sako, kad gyvenimas esąs negalim.:s“ *). Kaip išrišus šitą prieš- 
gynumą? Atsakymą mums duoda Tolstojus savo knygose „Išpa- 
žintis“ ir „Apie gyvenimą“. Visa pažanga Tolstojui yra kas-kart 
aiškesniame Dievo pažinime, kuris negalįs būti panaikintas (zer- 
stėrt) nė kova Žmonių tarp savęs, nė skausmais arba mirtimi ?). 
„Aš gyvenu tik tuomet, sako Tolstojus, kuomet jaučiu Dievą ir 


1) Dievo karalystė įjumyse, pusl. 100. 2) Kame mano tikėjimas, p. 101. 
3, Dievo karalystė jumyse. +) Dievo karalystė jumyse, pusl. 100. 
>) Apie gyvenimą, p. 30. 6) Op e., p. 32. 7) Op c., p. 46. 

prie Jojo skverbiuosi (strebe). Kam prie Jojo eiti? — klausiu aš 
nustebęs. Jis yra čionai! Jisai yra tai, be ko negalima gyventi. 
Dievą pažinti ar gyventi, tai vistiek. Dievas — tai gyvenimas“ !). 
Taip Tolstojus, kad suteikus prasmę ir verte atskiram asmenišku- 
mui, inpainioja į jį begalybės supratimą. Pagalios gi tą begalybės 
supratimą identilikuoja su gyvenimu-Dievu, kuris, kaip mes matė- 
me, yra beasmenis, protas — panteistiškasis Dievas. Tokiu būdu 
jisai manosi pakakinęs protiškąją sąžinę (rationales Bewusstsein) 
ir suteikęs visokią laimę žmonėms. „Tuomet Dievas yra mumyse, 
sako Tolstojus, ir mes ne dievai, bet Dievas“ *). „Ir jau atėjo me- 
tas, kuomet įsitikrįs Žmonija, kad jos laimė teyra tik pamušime 
gyvuliškojo asmeniškumo protui ir savo laimės išsižadėjime“ *). Tą, 
amžių Tolstojus vadina trečiuoju žmonijos istorijos perijodu, krikš- 
čioniškąja era. „Gyvuliškasis asmeniškumas čia jau nebėra kliūtimi, 
sako Tolstojus, tik įrankiu, padedančiu pasiekti gyvenimo tikslą, 
laimę.  Gyvuliškasis asmeniškumas teyra tik įrankis, kuriuo dir- 
bama. Jisai žmogui yra tai spatas, duotas protiškai pažinti savo 
paties sąžinei, kad žmogus juo kastų, kasdamas jį atšipintų, ir 
dažnu galandimu jį sunaikintų; bet ne tam, kad jį dabintų ir už- 
laikytų“ *.: Tokiu būdu aiškina Tolstojus žmonijos gyvenimo isto- 
riją.  Tečiaus toksai istorijos aiškinimas ir dalinimas į tris perijo- 
dus nėra objektyvinis, tik subjektyviniai Tolstojaus pergyventi at- 
sitkimai. Toks dalinimas istorijos į tris perijodus: egojistiškąjį, 
altrujistiškąjį ir dieviškąjį prieštarauja faktams. Kaip Graikijoj 
mokino filosofai, kurie laikydavosi grynai egojistiškų pažiūrų (So- 
phistai — egojistiškasis imorališkumas), taip tuo pat laiku buvo 
kiti nemažesnės vertės filosofai, kurie taip-pat garsiai skelbė altru- 
jizmą (Sokrates, Platonas, Stojikai). Taip-pat mes dabar matome 
trečiame Tolstojaus perijode. Neseniai numirė didžiausis egojistas 
Nitšė (Nietzche). Zydėte žydi viršžmonių (Ubermenschen) laikus, 
kurie vienatą (Individualitūt) ir absoliutiškąjį egojizmą Vokietijoj 
garbina žodžiais ir raštais. Viršžmonių-egojistų sektos, man rašo- 
ma iš Rusijos, paskutiniais metais su didžiausiu pasisekimu plati- 
nasi Rusijos miestuose. Jau daug šimtmečių prieš Kristų randame 
aiškiai išreikšta altrujizmą. Skaitykim BoJlhicaryavatarą: 

„Jeigu aš duosiu, kas man liks valgyti. Egoiste, atsako ji- 
sai, tu atgimsi vampiro-velnio kūne. Jeigu aš valgau, ką gi aš 
kitam galėsiu duoti?  Mielaširdingasis, tu atgimsi dievų karalium. 
Del tavo intereso turi kęsti artymas: tu degsi pragare. Jeigu del 
artymo reikalų tu pats kenti, tau užtikrintos visos palaimos. Tu 
pageidauji pakilti augščiau už kitus: tu atgimsi ir tave patiks blo- 
gas likimas, būsi prakeiktas, būsi gyvulys, jeigu vėliaus apturėsi 
žmogaus gyvenimą, tu būsi paniekintas ir kvailas. Jeigu savo 
tuštybę pašvęsi kitų labui, tave patiks geras likimas, garbė, iš- 
mintis. Tu liepi savęs klausyti ir liepi dirbti sau: ateinančiame 

1) „Išpažintis“, p. 60. 2) „Mintįs apie Dievą“, p. 25. 
3) „Apie gyvenima“, p. 57. 1) Apie gyvenimą, pusl. 60. 

gyvenime tu būsi nelaisvis ir nelaimingas. Jeigu tu tarnauji ar- 
tymui, tu būsi galingas ir turtingas“ '). 

Tatai pirmutiniuose kultūros laipsniuose mes randame tyčia 
smarkiai išsiplėtojusią bendrybės nuovoką; atskiras žmogus gyvena 
tik kaipo narys giminės, miesto, be kurio jisai neįstengia ir negali 
gyventi: „Pijetizmas, ištikimybė ir narsumas tai augštai statomos 
heroiškojo šimtmečio dorybės“ *). Tokios pat nuomonės ir Lippsas. 

„Pirmučiausias išimtinai tik egojizmo viešpatavimo stovis — tai 
tik prasimanymas“ ?). Nekitaip mano ir Wundt'as. Štai jo žodžiai: 
„Tečiaus grynas egojizmas niekad nėra ingijęs tikros pagarbos mo- 
ralių systemų istorijoj“ *). 

Nors iš šių išvadžiojimų aiškiai matyti negalėjimas padalinti 

„ Žmonijos istoriją į tris dalis, kaip kad norėtų Tolstojus, tečiaus 

* paklauskime jo, ką privalo daryti šio trečiojo perijodo žmogus, 

"kad rastų laimę? Jisai mums atsako: „Laimė tai ne tat, ką mūsų 

protas laiko laime, tai ne tat, ką mes turime rasti; ne ta žadamoji 

| "gerovė „iškur nors“ ir „kada-nors“, bet yra tai ta Žmogui žinomoji 
i 

"gerovė, prie kurios tiesiog smelkiasi nesugadinta žmogaus dvasia. 
Tą, kuris išriša visus Žmogaus dvasios priešingumus ir suteikia di- 
džiausią gerovę, mes visi pažįstame. Tasai jausmas — tai meilė. 
Meilė žmoguje yra suvaržyta ypatingos jo esybės ribomis. Ir to- 
del naturališku būdu stengiasi jinai išplėsti tas ribas. Žmogui 
nieko nereikia daryti, kad pagimdyti savyje meilę. Tad jinai pati 
stengiasi apsireikšti. Žmogus teprivalo tik pašalinti jos veikimo 

| "klintis“ 5). Šiais žodžiais išreikšta visas tragizmas Tolstojaus pa- 
sauležvalgos ir etikos. „Gyvuliškasis asmeniškumas skverbiasi 
prie laimės; protas jam parodo asmeniškosios laimės negalingumą, 
ir taip tik tebelieka vienas kelias iv tuo keliu eina meilė“ *). Tad 
tikrasis gyvenimas tame „kad jieškoti gerovės, kaipo gerovės“, 
kitaip sakant, tame, „kad geisti gerovės visiems gyvenantiems. 
Tasai geismas yra tai, kas suteikia gyvenimą visiems gyvenan- 
tiems, ir mes jį vadiname Dievu“ '). Tečiaus šiuomi Tolstojaus 
atsakymu niekas nebus patenkintas. Meilė turi turėti tikslą (ter- 
minus), turi būti į ką nors atkreipta. Bet į ką? Į kitus asmenis? 
Kiti asmens tai tik rodymasis (Schein), anot Tolstojaus, ir del to 
negali būti pozityvinis meilės objektas. Tad mes vėl inpultume į 
altrujizmą ir jo formas: viešpatijos, šeimynos, draugijos ir t.t. Bet 
visos tos formos, anot Tolstojaus, kvailystė. Taip tad meilė pri- 
valo pasilikti mumyse, būti atkreipta į mus pačiųs, kadangi nėra 
nieko kita, į ką mes galėtume kreipti tą meilę. Uia vėl pasirodo 
budistiškoji Tolstojuus tendencija, jo kvijetizmas — nieko neveikti, 
nieko netrokšti, būti patenkintam pačiu savim. Prie šio punkto 
dar mes vėl sugrįšime, kuomet kalbėsime apie Tolstojaus artymo 


o ud a 


1) Buddhisme L. de la Vallee Poussin, p. 298. 

2) System der Ethik. Fr. Panlsen. 3) Die etischen Grūndiagen. P. Lipps. 
4) Ethik, 3 auf. 1903. II B. >) „Krikščionių mokslas“, p. 18. 

“) „Apie gyvenimą“, p. 76. 7) „Krikščionių mokslas“, p. 15, 

meilę. Anot Tolstojaus, „tikrąją laimę mes privalome rasti šičia 
ant žemės, ir tai dabartinio mūsų gyvenimo laiku“ D. „Kai-kurie 
lūpomis išpažįsta, sako jisai, tokią kai-kurių (ir Tol.) žmonijos mo- 
kytojų išmintį. Jie nuo pat jaunystės nėra nieko kita girdėję, te- 
čiaus niekad nesuprato tikrosios to mokslo prasmės. Taip paver- 
čia jie tai į viršprigimtąjį apreiškimą apie praėjusį ir ateinantį 
žmonijos gyvenimą ir pasitenkina, reikalaudami viršutinio religijos 
praktikavimo. - Tai fariziejų mokslas, tai yra tokių Žmonių, ku- 
rie kalba, kad pats savaimi nesutinkąs su protu gyvenimas galįs 
būti ištobulintas tikėjimu į būsiantį gyvenimą,. ingyjamąjį pa- 
viršutiniu Dievui tarnavimu. Kiti, kurie netiki į tai, jog yra gali- 
mas kiltas nematomasis gyvenimas, užgina visokius stebūklus, vis- 
ką viršprigimta ir stačiai tvirtina, kad žmogaus gyvenimas, tai 
esąs tik jo kūniškoji kelionė nuo lopšio iki karsto. Tasai yra mok- 
slas rašto žinovų, kurie kalba, būk kūniškame žmonių gyvenime 
nėsą nieko priešinga protui“. 4 

Tolstojus užpykes rėžia dogmatikams. „Zemiškasis mūsų gy- 
venimas su visomis jo linksmybėmis, jo grožybėmis, su jo proto 
kovomis prieš tamsybe, visų žmonių gyvenimas, kurie yra gyvenę 
prieš mane, manasis gyvenimas su vidurinėmis jo kovomis ir ap- 
galėjimais; visa tat — tai ne tikrasis gyvenimas; bet tikrasis be- 
nuodemingasis gyvenimas teyra tik tikėjime, t. y. fantazijoj, kvai- 
lystėje“ ?). 

Kad padarius žmoniją visiškai laimingą, Tolstojus pastatė šias 
penkias sąlygas: 1) Jų pirmutinė, kurią pripažįsta visi Žmonės, yra 
negadinti santykių tarp Žmogaus ir gamtos, t. y. gyventi po at- 
viru dangum, saulės šviesoje, tyrame ore, draugauti su žeme, au- 
galais ir gyvuliais. 2) Antroji laimės sąlyga — tai darbas, pirmiau 
liuosas pagal savo norą išsirinktas užsiėmimas, ir tik tuomet ii- 
ziškas darbas, kuris sukelia alkį (Hunger) ir suteikia sveiką mie- 
gojimą. 3) Trečioji laimės sąlyga, apie kurią niekas nedvejoja, tai 
šeimyna. 4) Ketvirtoji — liuosas, malonus įvairių Žmonių tarp sa- 
ves sugyvenimas. 5) Penktoji ir paskutinė laimės sąlyga — tai 
sveikata ir mirtis be skausmų?). Sią savo subjektyvinę nuomonę 
apie laimę Tolstojus nori identitikuoti su Kristaus mokslu. Jisai 
visą krikščioniškąjį mokslą labai najivai charakterizuoja šiais Žo- 
džiais: „Kristus mokino žmones nedaryti jokios kvailystės“ *).  Ta- 
me, anot Tolstojaus, žmonijos laimė. Bet kad dar geriau supra- 
tus skirtumą tarp gero ir blogo, anot Tolstojaus nuomonės, ištirki- 
me dar kai-kuriuos jo apie laimę išsireiškimus. Vienu žodžiu, 
laimė priguli tik šiam žemiškajam mūsų gyvenimui, dabarčiai *). 
„Laimė yra pamušime gyvuliškojo asmeniškumo protui. Protas 
apsireiškia meile. Meilė turi jungti visus Žmones“ '). „Žmonių 
meilė vieno į kitą — tai ne tasai tikslas, prie kurio mes privalome 
skverbtis, bet tik susijungimas meilėje teyra ingimtoji sąlyga tiks- 


1; „Apie gyvenimą“, p. 119. *j „Kame mano tikėjimas“, p. 76. 
3) „Kame mano tikėjimas“ p. 76. 4) Op. e, p. 125. 5) Op. e., p. 157. 5) ib. 

Jui pasiekti, kol jinai nebus panaikinta apgaudinėjimais, pagundo- 
mis ir klaidžiojimais“ '). Laimę tegalima pasiekti tiktai kaime, 
jeigu visi fiziškai dirba, kaip sodietis. „Augščiausiąją savo esybei 
laimę žmogus gali pasiekti tik savo pajėgų lavinimu ir pasilsiu, 
jeigu jis gyvena, kaip gyvulys dirbdamas ir ilsėdamasis tiek, kiek 
reikalauja jo gyvuliškasis gyvenimas“ *). Cia galima T. paklausti, 
kuri yra didžiausioji žmogaus laimės kliūtis? Anot Tolstojaus, yra 
tai paties žmogaus kūnas. „Nuo jaunystės, sako jisai, kiekvienas 
Žmogus gyvena kaip gyvulys savajam „aš“, ir vėliau, kuomet pa- 
bunda žmoguje protas ir reikalauja gyvuliškojo asmeniškumo pa- 
mušimo, kas dažnai pervėlai atsitinka, žmogus jau daugiau nebe- 
gali visai pasiliuosuoti nuo savojo „aš“ ?). Kūno nuodėmių, anot 
Tolstojaus, esama šešių rųšių. Pirmutinė — tai jausmų pageidi- 
mai, kurie yra tame, kad parūpinus sau kuodaugiausia smagumų. 
Antroji nuodėmė — tai dykavimas, kuris yra tame, kad pasiliuo- 
savus nuo reikalingo darbo. Trečioji — tai šykštumas, kuris yra 
tame, kad kuodaugiausia susikrovus, kad pakakinus savo troškulį. 
Ketvirtoji — tai galybės troškimas, kuri nori pamušti sau visus 
žmones. Penktoji — tai paleistuvystė, kuri jieško sau lytiškų sma- 
gurių. Seštoji — savęs apsvaiginimo nuodėmė, kad išgalvotu būdu 
erzinus dvasios ir kūno pajėgas“ *). Tad gal reikia, kaip nori kai- 
kurie gudų kritikai, savo kūną visai sunaikinti? Ne. „Buvimas 
tik gyvuliškumo žmoguje, sako Tolstojus, tai ne žmogiškasis gy- 
venimas; taip-pat gyvenimas vien tik pagal Dievo valios dar ir 
nėra žmogiškasis gyvenimas. Žmogiškasis gyvenimas yra tik tada, 
kada susijungia gyvuliškasis ir dieviškasis gyvenimas, ir juo ar- 
čiau tasai susiliejimas prieina prie dieviškojo gyvenimo, juo augš- 
tesniu gyvenimu jisai gyvena“ >). Tad Tolstojus nenori, kad mes 
naikintume savo kūną. Bet, anot jo, savo kūnė mes privalome 
jieškoti didžiausiojo visų mūsų šaltinio. Dabar kokį gi duoda Tol- 
stojus priešingą nuodėmei įrankį? Ar jisai atkiša mums objekty- 
vinę mūsų pasielgimų normą? Mes esame įsitikrinę, kad Tolsto- 
jūs tokios normos nežino, ir iš savo matymo punkto jisai logiškai 
negali jos pastatyti. Pažiūrėkime į kai-kuriuos jo tai paliečiančius 
išsireiškimus.  „Nuodėmei mes negalime nieko priešais pastatyti, 
negut tik mūsų sąžinę, kad nusidėti yra negera“ *). „Jeigu žmo- 
gus yra susiturįs, sako Tolstojus, tad jisai negali peržengti susitu- 
rėjimo taisyklių. Jis yra vedęs, tad tegu lieka jisai ištikimas mo- 
terystėje. Turi jis santykius su įvairiomis moterimis, tad tegul 
gyvena jisai tokiu pat būdu toliau, ir tenejieško neprigimtų pa- 
leistuvystei kelių. Jisai tegu nemaino, kad nepadaugintų savo pa- 
leistuvystės nuodėmių“ *). „Taip tegu pasilieka ištikimas vienai, 
kuris turėjo santykius su įvairiomis moterimis, ir taip-pat mote- 
tiškė, kuri pažino įvairius vyrus“ 5). „Gyvenimas pagal Kristaus 


Ij Op. c. p, 157 2) „Krikščionių mokslas.“ *) „Krikšč. mokslas“, p. 18. 
4) Op. c., p. 22. 5) Dievo karalystė jumyse, p., 113. 
6) „Krikščionių mokslas“, p. 80. 7) Ib, p. 75. 5) Op. c., p. 76. 

mokslo yra tame, kad stengtis prie dieviškojo tobulumo. Tobu- 
lamo stovio, kuris būtų augštesnis ar žemesnis už kitą, nėra. 
Kiekvienas stovis pagal šio mokslo yra žinomas tobulumo laipsnis 
nesiskiriąs nuo kitų laipsnių, kuris veda į nepasiekiamą dieviškąjį 
tobulumą ir todel neišreiškia savaimi jokio augštesnio ar žemesnio 
gyvenimo laipsnio. Pagal šį mokslą gyvenimo paaugštinimas yra 
paskubintoj kelionėj į tobulumą. Žmogus, kuris stovi ant žemes- 
nio laipsnio ir skverbiasi į tobulumo, gyvena geriau, patogiaų, 
negu tas, kuris stovi ant augštesnio laipsnio, bet nesiskverbia į 
tobulumą“ '). „Mokslo išpildymas yra tame, kad irties nuo savęs 
prie Dievo. "Tai yra aišku, kad tokiam mokslui išpildyti negali 
būti jokių įsakymų, nei priedermių. Visi tobulumo, ar netobulumo 
laipsniai prieš šį mokslą yra lygųs“ *). „Krikščionių mokslas ski- 
riasi nuo pasaulio mokslo tuo, kad šis paskutinis daugiausia tepa- 
duoda tik pozityvinius įsakymus ir tik tuos darbus skaito gerais, 
kuriais žmonės darosi teisųs ir teisingi. Krikščionių mokslo įsa- 
kymai (bet ne meilės įsakymas, kuris tikroj žodžio prasmėj nėra 
jokis įsakymas, tik apima savim visą krikščionių mokslo turinį ir 
prasmę) yra visi negativiniai ir parodo žmogui, ko jisai šiame ar 
tame evoliucijos laipsnyje neprivalo daryti, kaip tat aiškiai matyt 
penkiuose įsakymuose, Pamokslininko apskelbtuose ant kalno“ *). 
Anot Tolstojaus tie penki įsakymai esą: 1) nesipiktinti, 2) nepa- 
leistuvauti, 3) nedavinėti priesaikos, 4) prievarta nesipriešinti blo- 
gui ir 5) nekariauti*). Ar šie įsakymai — tai amžinoji Dievo tie- 
sa? Tolstojus sako: ne. „Sie įsakymai sustato iš plataus mokslo 
vieną laipsnį į tobulumą, tečiaus jokiu būdu neišsiame jie viso 
mokslo. Gyvenimo kelionėje paskui šituos įsakymus privalo eiti 
ir eis kas-kart augštesni ir augštesni (įsakymai“)*).  Paklausus, 
kodel žmonės privalo nesipiktinti, nepaleistuvauti, nepriesaikauti ir 
t. t., taip atsako Tolstojus: „jog mano sąžinė sako, kad tai yra 
bloga. Aš galiu, užmiršdamas pats save, piktintis, paleistuvauti ir 
priesaikauti, bet kuomet aš esmi ramus ir „turiu pilną nuovoką“ *), 
aš negaliu tokių silpnybių pildyti“ 7). Tad, anot Tolstojaus, užtenka 
žinoti, kame žmonijos laimė, kad nesipriešinant išpildžius įsaky- 
mus. Tasai žinojimas (Tolstojus vadina jį tikėjimu) yra tame, kad 
pažinus gyvenimo prasme. Toj prasmėj rašo Tolstojus: „Tikėjimas 
yra gyvenimo galybė“ 5). „Dabartinė mano sąžinė permainė mano 
nuomone apie gera ir bloga, apie augšta ir žema“. Tad Tolstojus 
laikosi to, kad priesaikauti yra bloga. Milijonai mokytų žmonių, 
rašytojų ir paprastų žmonių, kaip rodo kasdieninis jų gyvenimas, 
yra turėję visai kitokį įsitikrinimą. Jų sąžinė tad yra visai kito- 
kia. Ką gali Tolstojus pastatyti prieš šiuos faktus? Tik protin- 
goji mano sąžinė, asmeninė mano valia teturi vertę — grynas sub- 
jektyvizmas, Žinoma, mes negalime pasitenkinti tokiomis pažiūro- 


1) „Dievo karalystė jumyse“, p. 113. 2) Op. e, p 114. 5) Op. c., p. 114. 
4 „Kame mano tikėjimas“, p. 155. 5) „Dievo karalystė jumyse“, p. 115. 
6) Op. €., p. 163. 7) Op. e, p. 159. 8) „Išpažintis“, p. 47. 


| 


r 


57 


mis ir laukiame išrodymų. Kol Tolstojus jų mums neduos, mes 
pasiliekam ramųs ir darome tai, kas mums patinka. Tolstojus 
pats jaučia tą spragą: kai-kuriuose savo veikaluose jisai, tiesa, pei- 
kia savo priešininkus, bet kituose su jais visai sutinka, nepaduo- 
damas tam užtenkamų motyvų. Apie nuodėmę Tolstojus tiek te- 
pasako: „Nusidėti yra negera, žmogus neturi pajėgų išsiliuosuoti 
iš nuodėmės galybės, kuri turi savo teisę, ačiu papratimui“ '), Tol- 
stojus pats gana gerai supranta savo argumentacijos silpnumą, 
kuomet jisai rašo: „Tu esi išpažintojas vieno įvairių tikėjimų, tad 
laikyk stipriai pasaulio Sutvėrimą, Trejybę, tikėk į žmonijos nu- 
puolimą ir jos atpirkimą, į paslaptis, maldą ir Bažnyčią. Krikščio- 
nių (Tolstojaus) mokslas tam nė kiek nesipriešina, bet visai sutin- 
ka su jos pasauležvalga. Jinai duoda tau tai, ko tau trūksta. 
Užlaikyk savo įsitikrinimą apie Popiežių, prisikėlimą; ir jeigu tu 
žinai, kad tavo gyvenimas yra blogas, teišpildyk tik tavo laimei 
apreikštus įsakymus: nesipiktinti, nesiekti ir t. t.“*). Kas prievar- 
ta nesipriešina blogui, tas, anot Tolstojaus, yra geras, tas vėl blo- 
gas, kas prievarta priešinasi blogui. Gera išsižadėti gyvuliškojo 
asmeniškumo, bloga jam pataikauti, jį stiprinti. Tad, anot Tolsto- 
jaus, asmeninė mūsų sąžinė yra vienintelė mūsų darbų norma. 
Bet su tuo jokiu būdu negalima sutikti, nes nuomonė apie tai, 
kas gera, o kas bloga, nepriguli nuo žmogaus. Zmogus nėra savo 
tikslo viešpats. Jisai negali savo darbams prispausti morališkumo 
dėmės, nes jisai negali duoti daiktams jų tikslo, kadangi tikslas 
visada būtinai seka žmogaus prigimtį. (Prigimtis šiame atvejyj 
imama kaipo esmės esybė?) (Substanz des Seins), kuri yra veiki- 
mo pradžia (Princip). Jos veiklumas yra nukreiptas į vieną pa- 
skirtą tikslą — į gera. Nes kiekvienos esybės tikslo tegalime jie- 
škoti tik gavime to, kas sudaro jos gera. Ištikro būtų absurdas, 
ir net prieš prigimtį, norėti rasti tokią esybę, kuri veiktų tokiu 
būdu, kuris jai pačiai yra absoliutiškai kenksmingas. Bet kadangi 
visi žmonės turi tą pačią prigimtį, privalo tad taipgi turėti ir tą 
pat tikslą. Tad visi, kurie nori pakakinti savo prigimties palinki- 
mą, turi skverbtis prie gera. Objektyvinis tad „gero“ idejos pa- 
grindas turi savo pamatą žmogaus prigimtyje. Ir taip visi pripa- 
Žįsta, kad veikti prieš prigimtį yra kenksminga. Nuomonė apie 
gera ar bloga nepriguli vien nuo mūsų proto, yra tai šale mūsų 
individuumo. „Gera“ turi būti vienas visiems. Objektyvinis, ne 
tik subjektyvinis. Todel žmogaus protas ne autonomiškas, kaip 
kad norėtų Tolstojus su Kantu. Todel mūsų protas negali būti 
Moralės tiesos norma. Protas tegali tik pažinti tiesą, bet negali 
Jos sutverti. Regulatyvas, bet ne konstitutyvas. Tad visų sąži- 


„ Nės, kaip kad norėtų Tolstojus, paliudijimo neužtenka išrodyti, 


ad nusidėti yra negera. Nes sąžinė savaimi netveria „gera“, ji- 
Nai jį suponuoja, jo buvimą apreiškia, mūsų gyvenime esti kompasu. 
Reikia eiti toliau ir jieškoti, kodel nusidėti yra bloga: ir tą- 


— 


1) „Krikšč. mokslas“, p. 80. 2) „Kame mano tikėjimas“, p. 154. *) Esmė - ens. 

syk reiks pripažinti, kad gerų mūsų darbų norma priguli nuo 
transcendentalės jų relecijos pirmiausiai į Dievo, o tiktai linijoj 
(2 Red.) į žmogaus protą. Toliau prie žmogaus darbų esmės pri- 
guli tikslas, kuris yra objektu, sužadinančiu mūsų veiklumą. Ide- 
alinėj srityj tikslas yra priežastis, realinėj gi — užbaiga (terminus). 

Mūsų valia tegali linkti tik prie to, kas turi savyje „gera“ 
sąvoką. Todel tikslas visuomet turi turėti savaimi „gera“ sąvoką. 
Tikslas gali būti subjektyvinis ir objektyvinis. Subjektyvinis — 
tai yra žmogaus prigimimo tobulinimas, kiek jis yra pilnas ingiji- 
mas viso mums tinkamo „gera“, kuriame yra formalis žmogaus 
labas. Objektyvinis — tai augščiausiojo „gevo“ ingijimas, kurį va- 
diname Dievu. Tolstojaus nuomone, žmonių darbai negali turėti 
jokio tikslo, nes žmogus yra tik fenomenas, nėra jisai jokis mora- 
lis asmuo, neturi jokio „aš“, kuris bėgančiame gyvenimo laike 
būtų vis tas pats. „Kiekvienas žmogaus darbas užsibaigia pats 
savaimi ir todel jis negali būti tikrojo begalinio gyvenimo tiks- 
las“ !). Tolstojaus nuomone, sako H. Schmidt, grynai paviršutiniai 
kūniškieji tikslai ir siekiniai niekad nėra mūsų galėje, jog mes 
negalim žinoti, kaip išrodys mūsų darbų pasekmės, kaip atski- 
ruose atsitikimuose, taip ir kas link atskirų vienatų; ir jog jau 
del šios priežasties tokis doros mokslas (Moral), kuris yra parem- 
tas ant materijalės kitų esybių gerovės reikalavimo, ant naudin- 
gumo, stovi ant visiškai netikro pamato. Jis išrodinėja, jog ben- 
drojo labo principas, kuris esąs šiandieninio draugijinio ir valsti- 
jinio doros mokslo branduolys, ištikrųjų yra labai abejotinas ir iš 
pat šaknų atmestinas, nes visus tokius, kurie svarsto pasekmes 
aikštiniame pasaulyj, naudą, turi būtinai privesti prie to, jog ge- 
riems tikslams pasiekti galima leisti vartoti negerus įrankius, nes 
didelė visuomenės nauda visgi, rodos, persveria mažesnę jeibę, ku- 
rią turi atskiri nukęsti; ir jog ant šito didesnės bendrybės labo prin- 
cipo remdamos Kajifas pasmerkė Kristų *). 

„Sis naudingumo principas, Tolstojaus nuomone, savo šaknyj 
nėra doros principas, ir vietoj buvęs, kaip moderniškieji materijali- 
stai socijologai mano, žmonių pažangos principu, gerovės šaltiniu, 
jisai yra pirmiausias žmonių vargų šaltinis ir svarbiausias jų pažan 
gos į augštesnę kulturą kliūtis... Sitas principas, kaip visada bu- 
ves, taip ir šiandien esąs fariziejų prisidengimu asmeniui gašlu- 
mui, viešpatavimui ir smaguriavimui atskirų žmonių, o baisi rykštė 
tai pačiai žmonijai, kuriai jis turėjo tarnauti“ *). 

Šis teisingas Schmidt'o patėmijimas apie paviršutinius kūniškus 
tikslus pas Tolstojų patvirtina augščiau minėtąjį mūsų tvirtinimą. 

Žmonių tikslas, anot Tolstojaus, tegali būti tik dalivavime be- 
galiniame Dievo veikime, kuris apsireiškia meilėje *). 

„Gera“ mūs supratime, taipogi ir Tolstojaus, yra laimėje, te- 
čiaus Tolstojus visai kitaip suprato laimę, negu Tomistai ir Aristo- 


1, „Krikščionių mokslas“, p. 56. ?) Op. <, p. 343. *) Op. c., p. 344. 
* „Krikščionių mokslas“, p. 56. 

telikai. Aristotelis randa laimę ingimtame veikime (oikeion) pro- 
tingai-doriškame plėtojime dūšios pajėgų (Eth. Nic. 1 b. 1097 b. 
27). Tolstojaus laimė — tai vienu laiku darbavimas sykiu su amži- 
nuoju Dievo darbu, taipogi išsižadėjimas savo gyvuliško „aš“ del 
Dievo proto. Pagal šv. Tomą kiekviena esybė, kaipo esybė, yra 
zera. („Omne ens in guantum ens est bonum“)'). Pagal Tolstojų 
gi matomas pasaulis yra blogas ir niekam netikęs. Pagal Aristo- 
telio ir "Tomo filosofiją „gera“ yra normaliniame iavinime gyvybės 
pajėgų, kurios turi šaknis žmogaus prigimtyje. „Gera“, kiek yra 
pageidaujama ir judėjimo pabaiga (in guantum est appetibile et ter- 
minus motus)*). Gera yra tai, kas sutinka su daikto forma (Unius- 
cuiusgue rei est bonum gąuod convenit ei secundum suam for- 
mam) *). Žmogaus siekis yra tobulinime savo asmens, plėtojime 
savo pajėgų, nore būti tvirtam ir nore praskinti sau gyvenimo ke- 
lią*). Tolstojus gi nepripažįsta žmoguje jokios galybės (Anlage). 
Jisai nenori išplėtoti žmogaus pajėgas, taipogi užgina, kaip pa- 
skiaus matysime, visas viršutines draugijines gyvenimo formas, 
kurios turėtų žmogų, kaipo Žmogų, ginti. Anot Tolstojaus „gera“, 
kaip jau nekartą patėmijau, yra užgynime žmogaus prigimties, tai 
yra grynai subjektyvinės vertės dalykas (absolut subiect.) ir nie- 
ku nesiskiria nuo Dievo meilės. Tolstojaus nuovoką apie „gera“, 
galima būtų išreikšti šitais Spinozos žodžiais: „Aišku, kad mes 
skverbiamės bet prie ko, norime bet ko, geidžiame, trokštame ne 
del to, kad tai būtų „gera“, bet priešingai, del to mes skaitome 
bet ką „gera“, kad prie to skverbiamės, norime, geidžiame ir 
trokštame“ *). 

Pagal Tolstojų „gera“ yra esybės supratimas, pagal Aristotelį 
gi relecijos supratimas (Beziehungsbegrifi). „Jeigu gera turi prie- 
žastį, sako Tolstojus, tuomet ištikro nėra gera, jeigu to gero pa- 
sekmė turi užmokestį, tuomet taipogi nėra gera. Del to gera rei- 
kia išskirti iš priežasčių ir pasekmių eilės“ *). „Gera yra Dievas“'). 
„Gera“ nuovoką Tolstojus dažnai keičia su broliškos meilės supra- 
timu. Jisai blogai išrišo svarbiausį doros mokslo (Moral) klausi- 
mą, kame yra „gera, todel mes nerandame pas jį teisingo „blo- 
ga“ kriterijo. Tolstojaus „gera“ nuovoka negali būti mums visi- 
ška (absoliutiška) mūsų darbų norma. Tolstojaus „gera“ nuovoka 
yra taip-pat, ką ir Dievo esybė, substancija. Fenomenalio pasau- 
lio darbams Tolstojus neduoda jokio principo, kuris turėtų visados 
tvirtą verte. Tokiu būdu mes matome, kad jo doros mokslas ne- 
turi jokios kultūrinės vertės, taipogi jokio realio turinio. Jisai yra 
Visiškai formalis ir, kaipo tokis, negali turėti jokios svarbios 
reikšmės. Jis nieko nesako žmonėms, ką jie turi daryti; teduoda 
tik negatyvinius įsakymus, nenurodydamas, kas reikia pozityviškai 


1, S. Sum. Theol. 1.5 3. 2) Sum. Theol. 1. 5. 6. 

3) 1.2. gu. 54. 3. Contra Gent-les III. 129. 4, 

4) System der Ethik Fr. PavIsen S. 270. >) Ethik, Spinosa, p. III, s. 279, 
“. Anna Kapenuna bs. 369. Mockba III, T. VII. 2) Was ist Kunst, s, 68 

veikti; taipogi dar menkiau nurodo mums intencijas, kurios turėtų 
lydėti mūsų darbus. „Tolstojaus etika yra stipriai formalė, sako 
Walter'is, su racijonalistišku dažu ir turėtų stovėti vidui tarpe 
etikinio Intujicijonizmo ir etikinio Empyrizmo. Tolstojus tiki į 
žmogaus galę pasivaduoti visuose reikaluose proto tikslais. Gyve- 
nimo netobulumus negalima prievarta pašalinti, tečiaus galima tai 
padaryti tiktai paties savęs pažinimo pajėga. Žmogus nuolatos 
turi malšinti ingimtuosius palinkimus ir pageidimus, nes nuo to 
priguli viršutinė ir vidurinė jo liuosybė... Paskutinis kiekvieno 
mūsų darbo principas turi būti inkūnijimas krikščioniškojo „gera“ 
idejos, kuris pagal Tolstojų yra tikrasis dorinio gyvenimo tikslas. 
Draugijos nauda negali būti saiku visose aplinkybėse.  Do- 
ros mokslas abstrakcijinėje formoje galima išreikšti šitais Platono 
žodžiais: „Kęsti skriaudą yra geriau, negu skriaudą daryti“. 

„Geriausias gyvenimas yra tas, kurį gyvęsime del dabarties 
ir ateities labo“ Ų. Prie šių taisyklių priguli Tolstojaus pažiūros į 
kritiškai-idealius anarchizmo skyrius ir labiausiai artinasi prie 
idealio Proudhon'o anarchizmo, kuris augščiausiu moralio gyveni- 
mo įstatu skaito teisingumo ideją — įsakymą: „daryk savo arty- 
mui taip, kaip tu geistum, kad tau būtų daroma“. „Anarchijinės 
Tolstojaus taisyklės tuo teskiriasi nuo Bakūnin'o ir Krapotkin'o 
taisyklių, kad šios paskutinės yra labiaus genetiškos išvaizdos, 
Tolstojaus gi labiau taisykliškos“?). Bet visgi negaliu suprasti 
kaip gali Walter'is ir dr. K.-J. Staub'as kalbėti apie Tolstojaus do- 
ros mokslą, kuris būk turįs uždaviniu dorinį žmogaus tobulinimą. 
Kas paaiškės iš šito Walter'io tvirtinimo: „Pavieniuose individuose 
yra žmonijos išgelbėjimas: betarpinė žmonių darbų pasekmė ne- 
gali būti individualio veikimo tikslas. Dorinio žmogaus veikimo 
tikslas turi būti dorinis paties savęs ištobulinimas. "Tolstojaus 
etika statydama tokį reikalavimą, priguli prie individualiniai-evo- 
liucijonistiškos, etiškos sistemos pakraipos“*). Todel Tolstojus 
jungia gyvenimo idealą su viduriniu moraliu ištobulinimu, kuris, 
kaipo asmeniškas uždavinys, kiekvienam žmogui turi rūpėti“ *). 
Bet kokiu būdu galima kalbėti apie vidurinį dorinį asmens išto- 
bulinimą etiškoje Tolstojaus sistemoj?. Žmogus juk nėra liuosas, 
jisai taip, kaip Anna Karenina, kuri nuo geležinių gamtos įstaty- 
mų, aklai priklauso nuo proto. Jo asmenybė teyra tik fenomenas 
ir jo „aš“, kaip jau augščiaus regėjome, nevisados yra tas pats. 
Jo „aš“ yra bloga ir paika. Dievo tikslas yra mums nežinomas ir 
t.t. Anot Tolstojaus, mes tegalim tik pašalinti iš kelio kliūtis, 
P niekados mes negalime pagerinti paties mūsų prigimties bran- 

uolio. 
Taip aš suprantu Tolstojaus sistemos reikšmę. 

1) S. op. e, p. 190. 2) Op. <, p. 192. 8) S. op. c. 19174) 5, op. <. 115. 

„Nesipriešink blogui“. 


Kad gerai supratus šį Tolstojaus išsireiškimą, reikia žinoti 
kame bloga Tolstojaus pasauležvalgoj, ir kuo jojo blogo supra- 
timas skiriasi nuo mūsų supratimo. Bloga yra išvirkščia pusė 
(Gegensatz) gero. Gero supratimas metafisiškoj prasmėj lygsta bū- 
čiai (Sein). Išvirkščioji būties pusė yra nebūtis. Bet (nicht Sein) 
nebūtis nėra bloga. Kad būti blogam, reikia pirma būti. Visa, 
kas yra, yra gera. Todeliai bloga tegali būti tik kame nors, ko- 
kioj nors esybėj ir tai tiktai per modum privationis arba trūk- 
stant bet kokio esybės privalumo. Esybės (Seins) supratime mes 
randame dvi reikšmi: ') pirmiausia esybė išreiškia kiekvieno daik- 
to turinį: ir šiame atsitikime nė kalbos negali būti apie trūkumą 
(privatio), nes kitaip nebebūtų nė paties esybės supratimo. Arba 
esybė išreiškia apskritą aptarimą (praedicatum generale) į klausi- 
mą, kas yra tas daiktas. Kiekvienas aptarimas (praedicatum), ar 
tai jisai bus tvirtinantis, ar užginantis (negativ), išreiškia subjek- 
to santykį, kurį aptaria. Šitoj prasmėj esybės supratimas reiškia 
daikto stovį, išreiškia Šį-tą apie daiktus ir jųjų santykius. Bet ge- 
Ta nėra da esybė pati savaimi, lygiai kaip ir neėsybė (Nichtsein) 
nėra da bloga. Kaip pirmame atsitikime, taip lygiai ir antrame 
tuodu supratimu teišreiškia tik santykį į ką nors. Gera yra esy- 
bės tobulybė, bloga esybės netobulybė arba trūkumas ko nors to- 


1) 5 Meth. t. c. p. 14. 

kio, kas esybę daro gerą. Iš to matome, kad blogo supratime 
būtinai randame trūkumą. Klystą tad Manichiejai, manydami, būk 
bloga turįs pats savyje ėsybę. Sv. Tomas šitaip aptaria bloga: 
„Malum enim nihil aliud est, guam privatio ejus, ąuod guis natus 
est et debet habere. Privatio autem non est aligua essentia, sed 
est negatio in substantia“.') Ir toliau skaitome tame pat veika- 
le: „Omnis diminutio et privatio ad rationem mali pertinet, om- 
nis autem perfectio et complementum ad rationem boni“. *) 

Bloga gali būti dvejopas: fizikinis ir moralis. Moralis bloga 
yra ne kas kita, tik trūkumas to gero, kuris pridera kokiam nors 
daiktui. „Nes visa, kas gera, turi būti, sako Lippsas; bet kas yra 
geresnis turi turėti didesnį būties saiką, tas turi viešpatauti. Iš 
čion matyt, kame bloga žmoguje. Bloga tai trūkumas, nebūtis to, 
kas turi būti, silpnumas to, kas turi būti galingas. Ne žmogaus 
noras yra bloga, bet jo nenorėjimas“.*?) Arba galime sakyti su 
Paulsenu: „Kaip gyvenime, taip lygiai ir istorijoje gera esti del 
paties savęs, bloga del ko kito, t. y. del gero, kaipo skatinimas 
(Reiz), kaipo priešginystė (Widerstand), kaipo pasiutimas (Folie/“.*) 
Toj pat prasmėj rašo didžiausias vokiečių poetas Goethe, sakyda- 
mas: „Dvasia, kuri amžinai neguoja (verneint), amžinai trokšta 
blogo, bet to geizdama, visados turi gera gaminti“. 

Gera turi tikslingumo santykį į žmogaus valią, bloga apreiš- 
kia to santykio trūkume: „Bonum auteni cum habet rationem ap- 
petibilis importat habitudinem causae finalis“.*) Bloga, kaip,teisin- 
gai pastebi šv. Tomas, yra „remotio debiti Tinis“. Gera yra tai, 
kas tobulina, bloga reiškia tos tobulybės trūkumą „secundum mo- 
dum, speciem et ordinem“. Doriškai blogų darbų žymė — tai 
trūkumas to santykio /relecijos), kuris turi būti tarp jų ir proto 
bei valios. Teisingai sako Fr. Paulsenas: „Pozitivinio antimora- 
liškumo nebėr, nedora, lygiai kaip ir klaida, neturi savo tiesų. 
Mes galime sujungti visas tiesas į vieną sistemą, bet klaidų siste- 
mos da niekas nėra suradęs“.*) Kad šaujant tyčia nepataikyti, 
sako Epikfetas, nereikia turėti jokio tikslo (Ziel). Iš visa augščiau 
pasakyto išteka, kad bloga, kaipo gero trūkumas, yra šis-tas, kas 
neprivalo būti, su kuo mes turime amžinai kariauti, ką turime iš 
pasaulio išnaikinti.  „Nocere enim malo bonum est, guum corrup- 
tio mali sit bona“. 7) 

Ko gi tad nori Tolstojus, tardamas tuos nuostabius Zodžius: 
„nesipriešink blogui“?  Ar-gi jisai statys krūtinę prieš visos žmo- 
nijos įsitikrinimus ir sakys, būk gero nesą? Ar-gi „didysis rusų 
žemės rašytojas“ eis Nitšės takais, garbindamas bloga, ir sutiks 
su jo žodžiais, išreikštais genijališkame veikale „Zarathustra“? 
„Kas puola, tą reikia da pastumėti. Užsiroglinau ant žmogaus 


) Contra Gentiles lib. III. <. VII 2) C. IX. 

3) Die ethische Grundlage, Th. Lipps. p 55. 4) Op. c., p. 328. 
?) Summa theol. 1-a gu. 5-a, 2 ad I. 6) Op. c., p. 328. 

“, Contra Gentiles, III, e. XI. 

sprando ir spaudžiu jį prie žemės; taip darydamas reikalauju, kad 
jis mane neštų, bet nepaleizdamas iš savo nagų sakau: aš baisiai 
noriu tavo padėjimą palengvinti ir tavo likimą visokiais būdais su- 
minkštinti. Bet visgi nelipu nuo sprando“. Ne! Tolstojūs nėra 
taip nuožmus, kaip vokiečių galvočius Nitšė, pajėgos garbintojas. 
Meilė, ne kas kita yra, anot Tolstojaus, gyvenimo pamatas: meilė, 
anot jo, tai viso pasaulio šaknis ir turinys. Tolstojui nebesino- 
ri būti blogo apaštalu, jis nori meilę skelbti. Nežiūrint to visa, 
nežiūrint tų karštų žodžių, garbinančių meilę, Tolstojus sako aiš- 
kiai, visiems suprantamai: „nesipriešink blogui“ (Math. 5, v. 35). 

"Tie šv. Matejo žodžiai apžavėjo Tolstojų. „Tie žodžiai, sako jisai, 
man buvo raktu į visa. Tuos žodžius aš supratau taip, kaip jie skambėjo, 
t. y. literalinėj prasmėje, ir tik tuomet man paaiškėjo, kas buvo tamsu 
ir neaišku. Kas pirmiau man išrodė esą prieš prigimimą, dabar buvo 
paprasta ir teisinga. Visas Kristaus mokslo svarbumas tūnojo ši- 
tuose žodžiuose: „nesipriešink blogui“; visa, kas išrodė supainiota 
Evangelijoje, dabar buvo suprantama ir aišku“. Ų „Bet kad tą ab- 
soliutišką įsakymą gerai išpildžius, reikia kentėti, būti persekioja- 
mam, reikia už tai net mirti.“ *) Ir taip, anot jo, turi būti. Visam 
tam Tolstojaus entuzijazmui gerai suprasti reikia turėti prieš akis 
jo blogo supratimą, kuris išteka iš visos jo pasauležvalgos. Anot jo, 
žmogaus asmuo (Personalitas) — tai viso blogo šaltinis. Visa, 
kas stengias užlaikyti gyvuliškąjį Žmogaus „aš“, anot Tolstojaus, 
yra bloga. Bloga esą stengties iš žmogaus padaryti vienatą (in- 
dividualis substantia), neprigulmingai statyti ant kojų žmogų, ku- 
ris teesąs tik apsireiškimas, teisėtai ginti to išsvajoto fenomenalio 
„aš“ teises, kurios esančios griežtai priešingos vienai tikrai esan- 
čiai dieviškai esybei. Bloga ginti laiko ir erdvės ! formas, įstai- 
gas etc.?) Bloga teisti Žmogų, jį varginti, siųsti į Siberiją, 
užmušti.*) Bloga esanti karė, kuri priešinasi didžiajam  mei- 
lės įsakymui ir išsižadėjimui savęs: kiekviena karė, anot Tol- 
stojaus, prieštaraujanti Kristaus dvasiai ir esanti baisiausias nu- 
sidėjimas. „Ir toki žmonės, sako įsikarščiavęs Tolstojus, vadinasi 
krikščionįs ir, matydami tai, ką jie yra padarę nepuola ant žemės 
susigraudinę, ir klūpodami prieš tą, kuris jiems yra suteikęs gy- 
vybę, nesimuša į krūtinę, ir užmiršta baimę mirti, kuri tūno kiek- 
vieno širdyje, ir meilę prie visa, kas yra gražu ir gera; jie užmir- 
šta brolybę ir su ašaromis akyse nesibučiuoja apsikabinę“. 

Ligšiol mes visi kariaudavome, ir tai yra bloga. Daug kal- 
bama apie karės teises, apie narsumą, apie nelaimingųjų gailėji- 
mąsi ir t. t. Visa tai kvailystė: išplėšiama svetimi namai, užmu- 
šama mano vaikai, tėvai — ir tai kalbama apie karės teises, apie 
dvasios prakilnumą link priešų. Nereikia imti nelaisvėn, tik reikia 
užmušti, kariauti, lig tvaksi mumyse gyvybė — lig mirties... Ka- 
rė — tai ne mandagumo išreiškimas, priešingai: jinai yra didžiau- 


1) Kame mano tikėjimas, p. S. 2) Op. c., p. 9. 
*, Prisikėlimas (Bockpecenie) Moskva, p. 327. 4) Op. <, p. 317. 

sias gyvenimo biaurumas. Karės tikslas — užmušti; įrankiai, 
šnipinėjimai, išdavimai, mokinimai apgauti, gyvybių naikinimai, 
plėšimai... galutinai apgaudinėjimai ir melagystės, kas vadinama 
karės išmintimi... Kareivių dora — tai liuosybės išsižadėjimas — 
kas vadinama disciplina, dykavimas, šiurkštumas, nuožmumas, ne- 
susivaldymas, paleistuvystė. Tuo tarpu tas luomas skaitomas prie 
augščiausių ir labiausiai gerbiamas; maž ne visi valdovai, išsky- 
rus gal vieną Čhinų žemės valdovą, nešioja kareivių uniformą; ir 
tasai kareivis, kuris daugiausiai žmonių užmuša, labiausiai yra gi- 
riamas... Rytoj sueiname į krūvą, kad vienas kitą užmušti, už- 
mušama dešimtimis tūkstančių, sužeidžiama dar tiek, o pagalios, 
i padėkojus Dievui už visą tą skerdynę, kalbama bažnyčiose mal- 
os“. 1) 

Tyčia surinkau smarkiausius Tolstojaus išsireiškimus, peikiančius 
karvę, kad parodžius, kaip tas praėjusių amžių inprotis gadina Tolsto- 
jaus dvasios lygsvarą, kad parodžius, kaip priešinasi karė fundamenta- 
lei jo pasauležvalgos tiesai „nesipriešink blogui“, įasyviniam jo anar- 
chizmui. Ir kuo gi karė prasikalto Tolstojui, kodel jinai bloga? Nes 
karė gina gyvuliškąjį žmonių asmenį, kurie priklauso paskirtai ša- 
liai. Karė, mat, gina tėvynės teises, nori ją užlaikyti, nori ją su- 
stiprinti, jinai nori tėvynės ribas praskėsti bei savąsias išlaikyti. 
Visa tai, anot Tolstojaus, bloga, nes tai būtų begalinės Esybės- 
Proto ribų siaurinimas, kas esą bloga a priori. 

Pasiduoti kūniškajai meilei taip-pat bloga. Tolstojaus veika- 
le „Kreicerio Sonata“ aiškiai pasakyta, kad kūniška meilė yra nu- 
sidėjimas. Žymiausias to veikalo asmuo — Pozdniševas vadina 
ją begėdiškumu, gėda, kiaulyste ir prieš prigimtį.?) Toliau yra 
bloga visokia aikštinė žmonių galybė su visomis jos formomis: 
draugija, viešpatija, nuosavybe ir t. t. „Krikščionis neprivalo pri- 
pažinti kieno nors galybės ant saves, išskyrus vieną Dievą. Tas 
įsakymas yra giliai indiegtas į jo sąžinę. Tik Jo (Dievo) galybės 
teturi klausyti, kad pasiliuosavus nuo žmonių galybės“.3) Tad iš- 
eina, kad pagal Kristaus mokslą tie yra geri, kurie nusižemina, 
kenčia, nesipriešina blogui, atleidžia jiems padarytas neteisybės 
ir myli priešininkus. Blogi visi tie, kurie pasipūtę kitus vargina, 
kurie kariauja ir žmones kankina. Tolstojus įsitikrinęs, „kad nė- 
ra nė mažiausios abejonės, žvilgsniu į Kristaus mokslą, kame yra 
gera“. *) 

Senesniuose savo veikaluose Tolstojus, norėdamas išreikšti 
savo mokslo turinį. tebevartojo žodžius: „nesipriešink blogui“: vė- 
liaus, kada iš visų pusių imta jis kaltinti, kad jo esama Budhisto, 
Tolstojus prie tų žodžių prikergė da vieną žodį: „prievarta“ (mit 
Gewalt). Bet man rodos, tasai priedas neišgelbės Tolstojaus. Kaip 
pirmiau, taip ir vėliau logikinė jo mokslo pasekmė lieka ta pati: 
gera yra nesipriešinti blogui — bloga priešintis blogui. 


1) Karė ir santaika, p. 296. 2) P. 28. 
3, Dievo karalystė jumyse, p. 242. 1) Op. c., p. 274. 

Tad ką mes turime manyti apie Tolstojų? Ar-gi Tolstojaus 
norėta pasaulio atsitikimams nesipriešinti ir savo mokslu sankcijo- 
nuoti visa, kas jame yra bloga? Rodos, ne! Priešinimasis gali 
būti dvejopas: fizikinis ir moralis. Doriškai mes galime veikti į 
žmonių įsitikrinimus, rašydami geras knygas, paduodami liaudžiai 
apysakų ir paveikslų formoje brangias mums tiesas, ir tokiu bū- 
du veikti į žmonių širdis. Pagalios galima ginčyties susirinkimuo- 
se, laikraščiuose, savo idėjomis pamušti kitų mintis, ir kitus, tar- 
si, priversti taip manyti, kaip mes manome, to norėti, ko mes no- 
rime ir t. t. Ir tokis mūsų intekmės būdas visados bus naudin- 
gesnis, negu lizikinė prievarta, pajėga. Tokio kovos būdo grie- 
biasi ir patsai Tolstojus, jį vartoja puikiau, negu kiti. Siame at- 
vėjyje jo gabumas stačiai nuostabus; jo sugebėjimas savo raštais 
žmones užžavėti, patraukti savon pusėn neturi sau lygių konku- 
rentų.  Skaitykim jo „Kreicerio Sonatą“, „Kame mano tikėjimas“, 
„Apie gyvenimą“, „Prisikėlimas“, „Tamsybių galybė“, šimtus už 
širdies griebiančių apysakų, pašvestų liaudžiai, o įsitikrįsime, kad 
Tolstojaus darbo ir rašymo tikslas — tai propaganda, tai kova, tai 
dorinė prievarta, veikianti į žmonių dvasią. Tolstojaus norima mus 
intikrinti, kad kareivija (militarizmas) — tai blogas daiktas, kad 
valstijos, nuosavybės, kultūros idėja yra: netikus, kad dailė tik tvir- 
kina žmones, kad kūniška meilė stengiasi palaikyti žmonių giminę 
ant žemės. Visa tai Tolstojaus norima panaikinti, sa šaknimis iš- 
rauti, ir mus priversti lygiai, kaip jisai, manyti. Iš Tolstojaus 
pūsės ar nebūtų logiškiau palikti visa po senovės, laissez faire, 
laissez passer? 


Anot paties Tolstojaus, žmonės — tai ne gryni aniolai ir ne 
tik gyvuliai. Begalinei Dvasiai-Dievui apsireikšti visuomet reikės 
erdvės ir laiko. "Todel rodos, išeitų, kad aikštinės formos turi bū- 
ti reikalingos, ir netik reikalingos, bet ir amžinos. O tuo tarpu 
pastebima pas Tolstojų noras panaikinti visa tai, kas dvokia er- 
dve ir laiku. Ir toji antinomija kyšo iš kiekvieno Tolstojaus vei- 
kalų lapo; jis pats stengiasi panaikinti tą priešginystę ir jokiu bū- 
du nebegali. Tasai jo tragiškumas vertas pasigailėti. Bet sykį 
suklydus, sunku pasitaisyti. Tolstojaus manyta, būk medžiaga 
pati savaimi esanti bloga, kad fenomenalis pasaulis — tai niekis 
ir kvailystė. Tame pamatinė Tolstojaus klaida! Iš čia plaukia vi- 
si jo sistemos priešingumai. Tų priešingumų jokiu būdu jisai ne- 
mokėjo suderinti, tas paniekintasai pasaulis puikiai jam atkeršijo, 
neduodamas ramybės visą jo pergyventą amžį. 


Su savo įsakymu „nesipriešink blogui“ Tolstojus nori viską 
po vieną vienatą pamušti, amžinosios meilės pagalba visus suvie- 
nyti; įvykdinti Dievo karalystę ant žemės, kur visi žmonės galėsią 
linksmai gyventi, ragaudami amžinosios ramybės, kurią suteikian- 
ti neapsakomai graži gamtos krūtinė. Tik su gamta draugaudami 
žmonės galėsią turėti betarpinius ryšius su Dievu, tik gamtos my- 
lėtojai nedarysią kliūčių dieviškiesiems santykiams, nes Dievą tik 
ten galime rasti, kur ramybė, santaika ir meilė. 

„Elijas pranašas, sako Tolstojus, apleido žmones ir pasislėpė oloj, 
nes jam buvo apreikšta, kad olos prieangyje pasirodys jam Die- 
vas. Elijui ten beesant, prasidėjo audra, medžiai lenkė galvas že- 
myn. Elijas manė, kad Dievas atvyko ir išėjo lauk, bet Dievo ne- 
rado. Paskui prasidėjo griausmai, žaibai ir perkūnijos. Baugu 
buvo tą valandą. Elijas išėjo iš olos ir tikėjosi pamatysiąs Die- 
vą, bet Dievo nebuvo. Vėliaus prasidėjo baisus žemės drebėji- 
mas, ugnies liepsnos vertėsi į viršų, uolos plyšo, kalnai griuvo, 
Elijas dirstelėjo, bet Dievo neregėjo. Galutinai viskas nutilo. Ma- 
„lonus vėjelis pūtė po laukus ir glostė drėgnų pievų krūtinę. Eli- 
jas iškišo galvą ir Dievas stovėjo jo akyse“. Tokias pat pasekmes, 


anot Tolstojaus, turėsiąs tas aiškus Kristaus įsakymas „nesipriešink“ 


blogui“. Jisai, girdi, slėpiąs savyje „amžinąją reikšmę, jisai geryn- 
eigos ir kultūros priežastis. Ir jeigu bloga šiek-tiek sumažėjęs pasauly, 
tai tik ačiu tiems dvasios galiūnams, kurie noromis sutinka blo- 
ga ir jam prievarta nesipriešina. Mes, girdi, artinamės prie gera 
ne budelių, prispaudėjų padedami, tik ačiu kankinių ir prispaus- 
tųjų narsumui, nes ugnis negesina ugnies, lygiai bloga nenaikina 
bloga. Jeigu geras sutinkąs bloga, tai blogui nepasiduosiąs, juo 
neužsikrėsiąs, tik jį pergalėsiąs. Sisai „nesipriešinti blogui“ įsaky- 
mas amžinai užsiliksiąs žmonijos dvasioje, lygiai kaip Galilėjaus tie- 
sos, tik tobuliau ir aiškiau. Kiekvienas žingsnis pirmyn teatsitin- 
kąs tik vardan to įsakymo: „nesipriešink blogui“. Nes bloga te- 
naikinąs tik geras.) Į krūvą suimdamas visą Tolstojaus doros 
mokslo turinį, Šitaip kalba jo pasekėjas Schmidt'as:  „Doriška, 
anot Tolstojaus, reiškia tečiaus galybę, kuri niekais paverčia žmo- 
nių-gyvulių atkaklią kovą už gyvybę, kuri naikina visas jų am- 
žiais susitvėrusias organizacijas, tik reikia atminti, kad jinai nebe- 
sinaudoja gyvuliškais priespaudos įrankiais arba aikštinėmis prie- 
vartomis, tik išimtinai stengiasi apšviesti juos ir paliuosuoti iš tų 
visų žabangų.  Doriškoji sąžinė tiek teturi bendro su gyvuliškų 
organizacijų inpročiais, kiek dangaus skliautas turi bendro su ledo 
ketera, kurią jis apšviečia savo spinduliais“. *) 


Mes visi sutinkame su Tolstojum, kad blogo nebegalima pa- 
naikinti blogu, kad ugnies nebegalima užgesinti ugnimi. Bet ar- 
gi kiekviena fizikinė pajėga (Tolstojus neskiria pajėgos nuo prievartos) 
yra bloga? Mums rodosi, kad ne. Imkime prasčiausią pavyzdį. 
Pasiutęs žmogus kenkia visai apylinkei. Mes parsigabename poli- 
ciją ir reikalaujame, kad su juo mandagiai elgtųsi, kaip su kiek- 
vienu ligoniu, bet kad jį uždarytų ligonbutyje ir pavestų daktarų 
priežiūrai. Kas gi pasakys, kad su tuo ligoniu mes pasielgsime 
blogai, nors pasinaudojome prievarta? Anaiptol! Mes atlikome 
gailestingumo darbą, nes apmokėdami ligonbučius ir daktarus mes 
norime visus ligonius-nenormalinius žmones sveikus padaryti, vi- 
sus ant kojų pastatyti, kad toliau galėtų ramiai sau duoną užsi- 


)) Kame mano tikėjimas, p. 32. 2) Op. ce, p. 359. 

dirbti. O jeigu gr. Tolstojus sutiks, tai mes norime tame ligony- 
je suvaldyti sukomprimituotą „Dievą-Protą“ ir pamokyti jį tvar- 
kos. Ir kam gi mums ta pajėga nežinia kieno yra suteikta, kad 
mes ja niekad ir niekad negalėtume naudotis? Ar-gi baisus bus 
prasikaltimas, jeigu aš, pasiėmęs šautuvą, išėjęs į lauką, nušausiu 
pasiutasį šunį, kuris kenkia mano gyvuliams? Jeigu Tolstojus at- 
sakys: „ne, negalima“, tada pats save priskaitys prie buddhistiško- 
jo gailestingumo (pitiė) šalininkų ir inpuls į kilpas tų, kuriems ir 
gera, ir bloga — tai vistiek. Bet Tolstojus purtosi nuo Buddhisto 
vardo: mes jam pripažystame visišką teisę neprigulėti prie tos 
žmonių rųšies. Tik mums regis, kad šiame atvėjyje Tolstojus 
patsai sau prieštarauja. Jo nepastebėta, kad blogo, lygiai kaip ir 
gero sąvokos negalima taikyti prie daiktų esmės: gera ir bloga — 
tai relecijos sąvokos. Tolstojus eina Barucho Spinozos keliais, ku- 
riam rodėsi, būk visas doros supratimas esąs suvedamas į pajėgos 
pajautimą savyje: tai, anot jo, būsią dora, kas mūsų pajėgas stiprina; 
tai bloga, kas tą pajėgos jausmą mažina. Mūsų nuomonei patvir- 
tinti imkim šitokį pavyzdį; Kodel geriau užmušti pasiutusį Sunį, 
negu leisti jam žmones rieti? Kodel aš turiu teisę nužudyti žmogų, 
kuris kėsinasi ant mano gyvybės? Todel, kad kiekvienas žmogus, 
klausydamas prigimties balso, turi teisę gyventi. Ta dorinė ma- 
no teisė gyventi, sulyginus su to šuns bei kito žmogaus, kuris 
mane neteisingai užpuola ir nori man gyvybę atimti, yra didesnė, 
svarbesnė. Kitas žmogus, matyt, nebrangina savo gyvybės, nes 
jis, užpuldamas ant manęs, negali nežinoti, kad aš galiu jį užmuš- 
ti ar nušauti. Save gyvybę jisai išstato pavojun. Cia susiremia 
dvi teisi: mano ir kito žmogaus. Mano teisė reletyviškai didesnė, 
negu neteisingo užpuoliko teisė. Ir tokiame atsitikime, jeigu to 
būtinai veikia, augštesnėji teisė turi viešpatauti, žemesnieji gi — 
nykti. i 

Galop reikia pastebėti, kad įsakymas „nesipriešink blogui“ jokiu 
būdu negali būti viso gyvenimo raktu. Tasai įsakymas išreikštas nega- 
tyvinėje formoje. Jisai aptaria ko nereikia daryti, bet jokiu būdu 
neduoda suprasti, ką mes turime veikti, ko laikytis, arba kokius 
jausmus, intencijas savyje auklėti. Ištikro, jeigu Tolstojus mano, 
kad mes blogai elgemės, priešindamiesi blogui, nes pasisaviname 
Dievo teises, tad ir jis pats turėtų tylėti, nieko nemokyti, su visu 
kuo sutikti, visuose orgijų apsireiškimuose leisti viešpatauti blo- 
gui, nes kas žino, ar ne tame Dievo (Tolstojaus) valia? Juk mes 
Dievo tikslo, anot paties Tolstojaus žodžių, jokiu būdu negalime 
pažinti. „Visa, sako Tolstojus, ką mes Dievo tikslu laikome, yra 
ne kas daugiau, tik grynas rodymasi, jokiu būdu ne paties Die- 
vo valia. Dievo valios niekad ir niekad mes nepažįsime. Jinai 
visados bus mums paslaptimi“. ') 

Kokiu būdu tasai rašytojas, kurio žodžiai apie augštesnią ją 
gyvenimo prasmę griebia už širdies, galėjo prieiti prie tokios kei- 


Ų Kodel mes gyvename, p. 19. 

stos pažiūros, kaip pasyvinis anarchizmas? Man rodos, dvi yra to 
priežasti: begalinė Šopenhauerio-Buddhos intekmė į Tolstojų "iš 
vienos pusės, iš antros — pasidavimas rusų sektoms, kuriose toji 
pasyvinė, nesipriešinimo ir neveikimo pusė yra labai iškerojusi. 
Apskrita gi Tolstojaus pasauležvalgos priežastis — tai orijentališkai- 
iatalistiškas Rusijos gyventojų būdas. O Tolstojus geriausias tos 
šalies ir tų gyventojų sūnus, puikiausias atspindys. Sitaip kalba 
apie Rusijos gyventojų būdą vokietis, Alma von Hartmann: „Pasi- 
tikėjimas Dievu — tai žymiausias Rusijos liaudies ženklas. Tiesa, 
tatai užžavi mus savo gražumu, bet begalo yra pavojinga savo pa- 
sekmėmis, savo fatalizmu. Jogei visi daiktai paeina iš Dievo, tad 
rusas dvasios žemybėje lenkia galvą prieš nesuprantamus Dievo 
nusprendimus, nesistengdamas savo pajėgomis praskinti sau gyve- 
nimo kelią, nesirūpindamas savo išgalėmis pašalinti klintis, kurios 
trukdo jo darbą, tik be energijos, su atšipusiais jausmais, lyg stiebas 
riogsio, nieko neveikdamas, jėigu pastebi, kad jo viekui persunkus 
bloga užsikraustė ant jo sprando. Degtinėje jo išganymas ir at- 
silsys“.') Sitie žodžiai, man rodos, būtų išganingi ir lietuviams. 
Ir pas mus pastebimas perdidelis pasyviškumas, nusileidimas, 
nieko neveikimas. 

Toje pat dvasioj kalba apie Rusiją ir kitas Vokietijos moks- 
lininkas M. Walter'is. Savo knygoje „Tolstoj nach S. social.-oekon., 
Staats-Wiss. und phil. Ausch.“ rašo: „Rusijos liaudis prievartoje 
niekados nėra regėjusi gera, tik bloga; greičiau jinai sutiks viso- 
kius kęsti vargus, kurie gema ačiū prievartai, negu dalyvauti prie- 
vartoje ir imti atsakomybę už jos pasekmes“. ?) 

Man rodos, tos trįs priežastįs užtenkamai paakina mus, kodel 
„didis rusų žemės rašytojas“ negalėjo sutraukyti tų pančių, kurie 
varžo jo viengenčius, ir eiti savo keliais, keliais pirmyneigos ir 
kultūros. Tasai vokietis, matyt, perdaug buvo surusėjęs. 


1, Preussisches Jahrb:ch 1903. ?) P. 185. 

Tolstojaus meilės supratimas. 


Anot Tolstojaus supratimo, tikrosios meilės prasmė esanti ta- 
me, kad mes liautumės jieškoję laimės gyvališkajam mūsų asmeniš- 
kumaui. "Tikroji žmogaus laimė, anot jo, esant galima tik tuomet, 
kada jis suprato, jog ne gyvuliškoje laimėje jo išganymas. Jeigu 
| žmonės išsižadą savo asmeniškumo, tai jie tai darą ne delto, kad 

mylėtų tėvą, brolį, pačią, bet delto, kad jie, pamatę, jog individu- 
alė laimė jiems yra negalima. Ir tik tai gerai supratus, galima 
kalbėti apie tėvo, brolio, pačios meilę, nes meilė Tolstojaus supra- 
ume yra ne kas kita, kaip augščiau stalymas kitų žmonių prieš mus 
pačius. Tikroji meilė, jo pasauležvalgoje pirma, negu ims veikti, 
jau turi turėti šiokią-tokią spalvą, kurios pradžia, šaknis — tai vi- 
sai ne jausmas, kuris temdo protą, bet visai protingas, aiškus, ra- 
mus ir linksmas šis-tas, kurį teturi tik vaikai ir išmintingi žmonės. 
Tasai šis-tas (Etvas) — tai laimės linkėjimas kitiems žmonėms. Vai- 
kai tūri tai, o užaugę žmonės tik išsižadėję savęs ją randa '). 
Išto, kas augščiau pasakyta, matyt, kad, anot Tolstojaus, tikrajai 
meilei suprasti būtinai reikia išsižadėti paties savęs. „Meilė, sako 
jisai, tik tuomet bus meilė, jeigu joje spindi pasišventimas, auka,?) 
ir tik tokia meilė suteikia žmonėms tikrąjį gyvenimą, meilė yra gy- 
venimas, tasai gyvena, kuris myli“?)... Kaip jau regėjome, Tolstojaus 
meilė — tai visai ne jausmas, jinai net ne proto išvadžiojimas, ar- 


1) Apie gyvenimą, pusl. £3 ir toliau. ?j Op. c. 86. 3) Op. c. p. 89 i 

ba ypatingo veikimo pasekmė, bet „paties gyvenimo veiklumas, ku- 
ris mus laiko iš visų pusių apsupęs, ir kūrį mes labai gerai supran- 
tame iš-pat mažumėlės, kol klaidingi mokslai neįsipainioja ir josios 
nesuteršia“'). Bet kokiu būdu klaidingi mokslai gali stabdyti žmo- 
gaus meilę, mums visai nesuprantama, nes, anot visų, meilė — tai 
jausmas, « antra, patsai Tolstojus sako, kad meilė — tai ne proto 
išvadžiojimas; jeigu ištikro taip yra, tai kaip gali mokslas, kuris tik 
su protu turi reikalus, klaidint meilę? 

Eikim toliau. Tolstojus sako, „kad kiekviena esybė, atgijus 
dvasiai, vieno-vienutelio daikto trokšta: padidinti savyje meilę ir 
statyti dangaus karaliją ant žemės?) Seimynos meilė yra grynai 
gyvuliškas jausmas, tol yra gera, kol laikosi instinkto ribose ir 
žmogus nepašvenčia jai dvasios reikalų“?). Tolstojui nepatinka po- 
pozityvisto A. Comte*o pažiūra, jojo altrujizmas. Kaip žinome, anot 
A, Comte'o, pati žmonija privalanti užimti nustumto nuo trono Dievo 
vietą. Jis, norėdamas pašalinti iš žmonijos istorijos visas nelai- 
mes ir vargus, kurie kįlą iš tautų skirtumo, pataria mums atkreipti 
mūsų jausmus į visą žmoniją, pradedant nuo mūsų kaimynų. Į tuos 
Comte'o protavimus Tolstojus atsako, ir tai gana teisingai, šitaip: 
„Tasai teoretikas visai pamiršo, kad meilė — tai jausmas, kurį ga- 
lime turėt, bet kurio negalime kitiems skelbti. Meilei reikia daik- 
to, žmonija gi — tai ne daiktas, tik prasimanymas. Karalijų, tautų 
apskritą supratimą žmogus turi, bet žmonijos nebėr ir negali būti, 
nes tam nerandam jokių motyvų*j. „Komunistai, pozitivistai, soci- 
jalistai yra įsitikinę, jog galima mylėi žmones be Dievo meilės; 
krikščionystė gi pripažįsta meilę ir paties savęs, ir tautos, ir žmo- 
nijos, ir ne tik tai žmonijos, bet visa, kas gyva. Jinai pripažįsta 
begalinio. išplėtojimo meilės reikalingumą; bet meilės daiktas negali 
būti už mūsų „aš“ ribų, daugelio asmenų sujungime, negali būti 
šeimynoj, valstijoj, aikštiniame pasaulyje, bet pačiuose žmonėse 
savo asmeniškume, dieviškame asmeniškume, kurio asmuo ir yra 
pati meilė. Gyvuliškasai asmeniškumas buvo priverstas didinti sa- 
vyje meilės ribas tuomet, kada jam sąžinė kalbėjo, jog jisai turi 
žūti“). Kas nemato iš šių žodžių, kame "Tolstojaus meilė? Jai 
nereikia jokio daikto, jinai soti pati savim, jinai yra esybinis žmo- 
gaus dvasios privalumas. Anot jo, žmogus myli kitus ne delto, 
kad jam tai būtų smagu, bet delto, kad meilė — tai jo dvasios 
esybė, kad jisai negali nemylėti, ir kad žmogaus laimė nepriguli 
nuo to, kad jis ką-nors kitą mylėtų, tik nuo to, kad jisai ištikro 
mylėtų visa-ko pradžią —Dievą, Kurį pažįsta savyje meilės pagalba. 
Ir tik tūomet jisai galės visa kita mylėti. Cia Tolstojus regi skir- 
tumą savo mokslo nuo pozitivistų mokslo, kurie taip-pat pripažįsta 
apskritos brolybės principą“).„ Žmogaus tikslas, sako Tolstojus, yra 
laimė. Laimė tame, kad mes tarnautume Dievui.  "Tarnavimas 
Dievui tame, kad mes didintume meilę. Meilės didinimas pasau- 


1) Op. c. 88. ?) Krikščionių mokslas, pusl. 16. 3) Op. c. pusl. 57. 
4) Karalyste Dievo jumyse, p. 118. 5) Op.cit. p. 121, 9) Op. c. 122. 


51 

lyje tiktai tuomet yra galimas, jeigu mes ją padidįsim savyje. 
Tik meilė suteikia mums tąją laimę, kurios mes taip trokštame“!). 

Cia kįla painus klausimas: ką mes turime daryti, kad padi- 
dinus mumyse meilę? Nes, kaip žinome, anot Tolstojaus, mūsų 
dvasios esmė yra meilė. Rodos, čia būtų bereikalingi žodžiai ir iš- 
vadžiojimai. Jeigu mūsų prigimties turinys meilė, tai vardan žŽi- 
nomo principo „operari seguitur esse“ iš pačios mūsų prigimties 
turėtų savaimi tekėti visa gaivinanti meilės spinduliai. Ir ištikro 
Tolstojus negali būti priešingas mūsų išvadžiojimams. Jisai sako: 
Mes privalome pašalinti kliūtis meilei apsireikšti ir plėtoties. Pati 
meilė stengte stengiasi padidėti. Bet tam meilės augimui tankiai 
yra statomos kliūtįs įvairių pagundų paveiksle, kaip antai; manymas, 
jog gyvuliškasis mūsų asmeniškumas tai mūsų gyvenimo tikslas. 
Meilės padidėjimas yra ne kas kita, tik dviejų tikslų greta pasiekimas: 
bendradarbiavimas Dievo karalijos ant žemes statyme ir pasiekimas 
kuodidžiausios tobulybės.  Tokis gyvenimas turi savyje daugiau 
tikrumo žemiškajai laimei ingyti, negu svietiškasai gyvenimas, ku- 
rio tikslas gyvuliškojo asmeniškumo labas. Ir tokis gyvenimas vi- 
sai nemano pašalinti įvairių linksmybių, kurias mums suteikia gamta, 
dainos, draugystė ir mūsų santykiai su žmonėmis bei gyvuliais“ *). 
Siais žodžiais Tolstojus nori ir reikalauja iš mūsų išsižadėti gyvu- 
liškojo asmeniškumo, aklai pripažinti mokslą, kad ne mes gyvena- 
me, kenčiame, kariaujame, bet Dievas mumyse; 0 tik tuomet bus 
ant žemės rojus, bus smagu ir linksma. Antra vertus, Tolstojus 
nepripažįsta ir laipsniavimo meilėje. Anot jo, reikia lygiai mylėti 
tėvą, brolį, draugą, vagį, neprietelių, visus reikia mylėti, visiems 
gero trokšti, nieko neskirti (augščiau nestatyti) iš kitų. „Meilės 
veikimas, saxo Tolstojus, nepriklauso nuo tvarkos, t. y. kad pirma 
statytų savo reikalavimus augštesnėji meilė, tik paskui mažesnėji, 
bet kad jinai veiktų be jokios tvarkos“ 3). Kitoj vietoj jisai sako, 
kad meilės atkreiptos į ateitį negalį būti, kad kiekviena meilė — 
tai veikimas dabartyje. Zinoma, tasai, kuris dabartyje neturi mei- 
lės, neturi jos visai. Daugelis, anot Tolstojaus, visai nesuprantą 
gyvenimo ir meilės; meilę jie vadiną augščiau statymą vienų savo 
laimės sąlygų prieš kitas; jeigu kas nors sakosi mylįs savo Žinoną, 
vaikus, draugus—tas apgaudinėjąs patsai save, nes anų esimas di- 
dinas jo paties laime. Šisai Tolstojaus manymas ir palyginimas, 
man rodos, paimtas iš Upanisad mokslo, nes nuostabų turi pana- 
šumą. Upanisad sako: „Jeigu kas nors myli karvę, žmoną, vaikus 
ir turtus, tai tik del savęs juos myli“*). Tokį augščiau statymą 
vienų meilės sąlygų prieš kitas Tolstojus lygina su gryno buvimo 
ir gyvenimo supratimu. Kaip daugel žmonių, kurie nesupranta gy- 
venimo, laiko jį pervien su buvimu, taip lygiai jie vadina meile tai, 
kas vieną jų gyvenimo sąlygą pakeičia kita, augštesne. lr tokie 
jausmai negali meile vadintis, nes jiems nepritenka svarbiausios 


Ė 1) Kam mes gyvename, 1906. pusl. 50. ?) Kam mes gyvename, p. 35. 
?) Apie gyvenimą, p. 81. 4) Buddhisme. Del la Vallee Pousin p. 297. 

meilės ypatybės, kurios tikslas ir pasekmė yra gerovė!) „Artymo 
meilė, anot Tolstojaus, sako Merežkovskis, yra smagus ir nau- 
dingas daiktas?) Siems žodžiams patvirtinti išimsiu kai-kariuos 
išsireiskimus iš Tolstojaus romano „Karė ir santaika“. „Aš per- 
gyvenau, sako kunigaikštis Andrius, tą jausmą, kuris sudaro 
mūsų dvasios esmę, ir kuriam nereikia jokio daikto. Net ir da- 
bar aš turiu tą jausmą: artymą mylėti, neprietelius mylėti, viską 
mylėti; Dievą mylėti visuose Jo apsireiškimuose; prakilnų žmogų 
galima mylėti žmonių meile, bet neprietelių tik Dievo meile. Die- 
viškoji meilė negali keistis; jos nieks negali panaikinti, nieks—net 
mirtis“. Iš to, ką ligšiol esame pasakę, kiekvienas supras, ką mano 
Tolstojus apie meilę. Ar jisai buvo laimingesnis už savo moky- 
toja, Sechopenhauer'į — galima dvejoti. 

Anot Schopenhauer'o, kiekvienas darbas turi motyvą. Moty- 
vas gali būti gerovė, arba nelaimė, gerovė bei nelaimė, skaus- 
mas to, kuris veikia, arba to, į ką veikimas atkreipta. Ir tik 
paskutiniam atvejyje veikimas turi morale vertę. Jinai remiasi tuo, 
kad veikimas turi prieš akis artymo naudą. Kaip tik mes nemato- 
me tos veikimo ypatybės, tai žinome, kad gerovės ir skausmo troš- 
kimas tegamina tik mums naudą, bet tuonet jisai yra grynai ego0- 
Jistiškas ir, kaipo tokis, neturi dorinės vertės: „tokis troškimas bus 
bloga, jeigu mes savo laimę didįsime, kitus skriauzdami“ 3). Scho- 
penhauer'o pasauležvalgoj negali būti nė šnekos apie priderystes 
link mūs pačių, nes teisiškos priečerystės link mūs pačių priešinasi 
žinomai tiesai: „volenti non fit iniuria“. Tr jeigu dar kalbama apie 
meilę savęs, tai dorai nėra ko ten veikti, ir jinai pasirodo pervėlai*). 

Kaip matome, Schopenhauer'is nepripažįsta egojistiškųjų moty- 
vų, nes jie esą mūsų prigimties ypatybės. Jisai klydo, nes per- 
daug pesimistiškai žiūrėjo į žmogaus prigimtį, stovėdamas netoli 
buddhistiškosios pasauležvalgos.  Schoperhaueris ir Hartmannas 
taip protavo: Mumyse yra gyvuliškas „aš“, kuris trokšta gyventi, 
bet to troškimo šiame gyvenime negalime pasotinti. Sale gyvu- 
liškojo „aš“ yra mumyse kitas „aš“, kuris neturi nieko bendra su 
pirmuoju, ir į jį kritiškai žiūri, be to dar nepripažįsta jo apgaulin- 
go laimės troškimo. Leiskime, kad mes pasiduosime pirmojo „aš“ 
troškimui, tuojau paregėsime, jog mūsų gyvenimas įsipainios į di- 
džiausias nelaimės. Antrame-gi atsitikime mums trūksta noro gy- 
venti. Gal ir būtų išmintinga protiniame gyvenime radus tikslą, 
bet jog nėra nė noro gyventi, tad visas gyvenimas mums išrodo 
žaislas. Kuriuos tas žaidimas linksmina, tie gal gyventi; tiesog, 
kurie nuobodaują, bežiūrint gali atimti sau gyvybę. Taip riša gy- 
venimo klausimą pesimistų mokykla. Iš Tolstojaus „Išpažinties“ 
mes žinome, jog jisai kurį laiką ir pats taip manė, kaip annodu pe- 
simistu, bet vis-gi nedrįso savęs užmušti, nes gyvenimo tikslingu- 
mą rado liaudies gyvenime, kuri gyvena ir kuri myli. Į vietą Scho- 


1) Apie gyvenimą, p. 83. ?;, Merežkovski, Religija, p. 171. 
3) Grundlage der Moral, p 16. 
*) Die beida Grandprobleme der Ethik. Werke. B. 4. p. 126. 

penhauerio „noro gyventi“ Tolstojus deda meilės supratimą. Mei- 
lė Tolstojui buvo gyvybės šaknis ir esmė. Meilė — tai Dievo pri- 
valumas, kuris nori visus padaryti laimingus. Ir šiuo meilės supra- 
timu Tolstojaus norėta Gordijo mazgą atrišti. Tolstojaus norėta 
meilės pagalba visa bloga iš pasaulio panaikinti ir atidaryti akis 


gyvuliškųjų asmenų, vienas kitam laužančių sprandus, bejieškant. 


sau laimės. Tolstojus, lygiai kaip Sechopenhaueris ir Buddhistai *), 
mano, būk, gyvuliškasis „aš“ esąs blogas ir netikęs daiktas, ir ne- 
gali rasti jokių motyvų, del kurių būtų galima mylėti save. Ne- 
pavyks jam todel ir altrujizmas laimingai išrišti*Nors Schopenhau- 
eris rado gyvenimo tikslą altrųjistiškame utilitarizme, bet grynas 
egojizmas nelabai toli nuo jo stovėjo. Mes gerai žinome, kad ši- 
sai didis galvočius neapkentė liaudies. Jisai garbino pavienius žmo- 
nijos genijus ir tik juose matė gyvenimo vertę ir tikslą; visus ki- 
tus žmones laikė įrankiu tam tikslui pasiekti; iš to sekė aristo- 
kratiškai-egojistiška dora. Fr. Nietsche padarė galutinius išvedimus 
iš Schopenhauerio premisų. . 

Kįla klausimas, kokis yra altrujistas Tolstojus? Ar ištikro 
jisai pašvenčia gyvuliškąjį savo „aš“ artymui? Ar jisai myli savo 
artymą daugiau, negu save patį, kaip kad giriasi savo veikaluose? 
Aš esmi įsitikinęs, kad tai visai netiesa. 

Kas tai yra altrujizmas? Su Lippsu galima jį šitaip aptarti. 
„Altrujizmas — tai noras padaryti kitiems ką nors gera, t. y. 
padaryti kitiems tai, kas juos džiugina. Lygiai kaip egojistiškieji 
palinkimai, taip ir altrujištiškieji turi savo šaknįs, toji šaknis — 
tai būtina simpatija tarp Žmogaus ir žmogaus, toji ypatinga, psi- 
chologijinė, gerai suprantama ir reikalinga, vidujinė vienybė tarp- 
manęs ir kitų asmenų, kuriuos aš pažįstu“ ?). 

Kas tai yra meilė pati savaimi? Meilė — tai jausmas-palinki- 
mas, kuris mus traukia prie mylimojo daikto, surištas su smagia 
mintimi. Meilė, anot šv. Tomo, „est aliguid ad appetitum pertinens 
inelinatio rei ad aliguid; complacenti4 appetibilis boni“ *). Sena pa- 
tarlė sako: tikroji meilė prasideda nuo savęs. Kaip matėme, Tol- 
stojus paklydo supratime apie mūsų „aš“. Iš čia turėjo išeiti nuo- 
sekli klaida ir kitų apibranginime. Anot jo, gyvuliškieji kitų žmo- 
nių asmens neturi didelės vertės, tad jisai nereikalauja, kad meilė 
turėtų sau kitą daiktą, nes, anot jo, meilė — tai ypatybė (Zustand), 
tai asmuo, kurį laiko per vien su Dievu. Meilės terminas lieka 
Mumyse pačiuose, mes galime tik Dievą mylėti, ir jeigu mes my- 
lime, tai mes ne dievai, bet Dievas*). Išeina, kad mes Dievas, ar- 
ba kad Dievas mumyse, tad pakanka mums mūs pačių, nes nepri- 
valome savęs apleisti ir kasžin kur kitur savo meilės daikto jieš- 


1) Visų nelaimių, visų kančių. visų šio pasaulio baisenybių vienintelė 
priežastis meilės savęs sentimentas; jo reikią būtinai išsižadėti. Jokiu būdu ne- 
galima esą išsisaugoti kentėjimų, tik apleidus save, lygiai kaip negalima ne- 
degti, kol esame ugnyje (Budhisme, De la Vallėe Poussin.). 

2) Op. c, p. 23. 5) Sum. theol. 1: 26; I. II. 25.'/2. 4) Dievas, p. 25. 

koti. Todel altrujizmo jokiu būdu negalime rasti Tol. sistemoje, nes 
pas jį nėra jokio motyvo artymo meilei. Tie visi puikiai skamban- 
tieji apie artymo meilę Tolstojaus žodžiai — tai ne kas kita, tik bud- 
dhistų „pasigailejimas“ („pitiė“). 

Norėdami kalbėti buddhistų kalba, mes neturime teises mū- 
sų meilės jausmų kergti prie pasaulio apsireiškimų, prie „satra“. 
Gerai suprantama Tolstojaus meile yra tame, kad mes velytume 
kitiems daug labo ir nekliudytume jiems pasiekti gera, arba Spi- 
nozos žodžiais pasinaudojus, žiūrėtume į kitus žmones sub specie 
-aeternitatis. Išeina tai-pat, ką pas buddhistus „nieko nedaryti“, tik 
turėti gerus norus. Kaip dangus nuo žemės, taip Tolstojaus arty- 
mo meilės supratimas skirias nuo Kristaus meilės supratimo, kuris 
savo gyvybę atidavė už žmones. Tas tiktai gali tikrai mylėti, ku- 
Tris gerai supranta savo asmens vertę ir jį augštai gerbia. Meilė, anot. 
Tolstojaus, tai mūsų asmens ypatybė, kuri nesikeičia ir sau nerei- 
kalauja kitų meilės daiktų. Fr. Paulsenas, nors pantejistas, kaip Tols- 
tojus, bet už jį logiškesnis. Jisai taip sako apie meilę: „Maniškiai 
man artimesni už svetimus: jų gerovę statyti žemiau už kitų — 
tai ne priedermė, tik priedermės įžeidimas. Auka iš mūsų reikalų ir 
palinkimų pati savaimi dar nėra gera: bus gera tuomet, jei mes 
juos pašvęsime būtiniems kitų reikalams; jei kas nors savo gyvy- 
bę pašvenčia kitų gyvybei išgelbėti, arba ją atiduoda savo liaudies 
reikalams, tą paprastai giriama ir tuo stebimasi; ir atbulai: tą, ku- 
Tis kitų, varge ir nelaimėje esančių, nesušelpia, kad nėkiek nenu- 
kentėtų jo paties lepumas ir ramybė, paprastai vadinama savymei- 
liu ir peikiama“ !). 

Ir taip Tolstojaus sistemoje žmonių meilės akstinas — tai 
patsai Dievas, bet ne žmogus su savo erdvės ir laiko reikalavi- 
mais. Mes privalome Dievą mylėti ir didinti savyje meilę. Tame, 
anot Tolstojaus, yra gyvenimo tikslas ir pagalios mūsų pačių išsi- 
tobulinimas. Bet žemiškasis mūsų „aš“, anot jo, a priori yra blo- 
ga, tad bereikalingas ir jo tobulinimas. Gyvuliškojo asmens tikslas 
tai pasidavimas dieviškojo Proto įstatymams, ir tam kartą įvy- 
kus, jau murns nereikėtų nieku rūpinties. Nestatykime dieviškam 
troškimui kliūčių, nestokime jam į kelią ir viskas bus gerai, nerei- 
kės ir apie meilę kalbėti. Dievas aprūpįs savo reikalus ir be mūsų 
pagalbos, nes meilė didinasi pasaulyje be mūsų sutikimo.  Tol- 
stojus nori Dievui pagelbėti. Labai gražu. Vienok tie, kurie to 
nenori, nedaug ko nustos, juos Dievas privers mylėti, ir meilę sa- 
vyje apreikšti. Anot Tolstojaus, meilė — tai naudingas daiktas, 
ir tie visi, kurie meilės įsakymą, lygiai kaip Tolstojus, supranta 
(Tolstojaus meilė — tai ne įsakymas, tik dvasios esmė), bus ant že- 
mės laimingi ir pilni džiaugsmo. Jo pasauležvalgoje kiekvienas 
žmogus teprivalo tik savo laimės jieškoti ir ją didinti, net artymo 
meilėje jieškoti savo naudos. Tolstojaus doros sistemą aš pava- 
dinčiau „grynai egojistišku endaimonizmu“.  Panteistiškoji „visa- 


1 System der Ethik. B I, p. 396. 

tos“ meilė pas Tolstojų ne naujas daiktas. R. Wagneris garbina 
„Tristane“ visatos meilę, kuri visa-ką vienija. Lygiai M. Messer'is 
savo veikale „Moderne Seele“ šitaip kalba: „Kaip gamta žmogaus 
smegenų pagalba apreiškia savo esimą sąžinei, taip lygiai jinai 
trokšta meilės pagalba pergalėti priešginybės, kad vėl ingijus vienatą, 
kurioje, kaipo Dievo meilėje, jinai buvo prieš pasaulį sutversiant“ '). 

Doriškasai žmogaus tiklas Tolstojaus supratiimne yra tame, kad 
pašalinus kliūtis dieviškajai meilei apsireikšti. Na, žinoma, visi 
Tolstojaus įsakymai tegali būti ir tikrai yra negatyvinės spalvos, ir 
jo etika negatyvinės vertės. Ne žmonės gyvena sau, bet Dievas 
žmonėse sau *). Man stačiai nesuprantama, kaip gali kai-kurie Tol- 
stojaus kritikai taip augštinti jo doros mokslą! Imkim nors D. Carl 
Stange, kuris veikale „Problem Tolstoj's“ taip rašo: „...visgi turime 
spėti, kad Tolstojus begalo daug padarė paskutinių amžių dvasiai 
atnaujinti. Jo asmuo aiškiai kalba, kad ne kultūra su savo turtais, 
tik paklusnybė Dievui padarys žmones laimingus, fir kad ne sma- 
guriavimai, tik tarnavimas, kaipo pridermė, daro mūsų gyvenimo 
turinį“ *). Stange mano, kad kultūra būtinai priešinasi Dievo va- 
liai. Toks sprendimas yra a priori ir nepamatuotas. Aš visai kitos 
nuomonės, negu Stange, ir man rodos, Tolstojus nepastatė žmogų 
ant jo augštybės piedestalo, nes jo Žmogaus supratimas visiškai 
klaidingas. Kaip Nietsche, taip ir Tolstojus abudu individualistu. 
Nietsches spalvos individualistas taip kalba: Aš statau savo galin- 
gą, tvirtą asmeniškumą, trokštantį gyventi ir jieškantį pajėgos, prieš 
visus reikalingumo įstatymus prieš triumfuojančias gyvenimo tei- 
ses, prieš minios pasikėsinimus. Tolstojaus gi individualistas sako: 
Aš statau savo pažabotą, lipšnų, malonų asmeniškumą, kuris nieko 
daugiau nereikalauja, tik meilės, prieš tai, ką paprastai vadina- 
ma visuomenine valstijine ir politikine evoliucija. 

Kitas kritikas apie Tolstojaus doros mokslą rašo: „Jo istoriš- 
kai-filosofijinė pasauležvalga yra išmarginta kuriuo-nekuriuo dualiz- 
mu. Jis pripažįsta permenkai svaros doriškiems atskirų asmenų 
jieškiniams, ypatingai tuomet, kada jisai stato asmenį prieš liaudį. 
Iš vienos pusės jisai krauja didelę atsakomybę ant pečių doriškos 
vienatos ir pripažįsta jos galybę istorijoj, iš antros-gi pusės jį pan- 
čioja smarkus fatalizmas“ *). 

Iš to matyt, kiek tiesos turi dr. Staub“o žodžiai apie Tolstojų: 
„Pozityvinis Tolstojaus nuopelnas doros žvilgesiu yra pirmiausia ta- 
me, kad jis visas, į jį atkreiptas kultūringojo pasaulio ausis ir akis 
beveik verste verčia atsižvelgti į save“*). Arba kitoj vietoj: „To- 
del Tolstojus riša gyvenimo idealą su vidujiniu doriniu išsitabuli- 
nimu, kuris yra tartum asmeninis žmogaus uždavinys“ *). Arba 
Almos Hartmanno žodžiai: „Dabarčiai Tolstojus, kaipo praktikinis 
moralistas, yra svarbesnis (negu teoretikas), nes Tolstojus pirmu- 
tinis aiškiai bando įvykdinti tą Jėzaus mokslo dalį, kuri kuotoliau- 
sia stovėjo dabartinės žmonijos sąžinės“ 7). 


1) Pusl. 33. ?) Evangelijų išguldymas p. 153. 
8) Pusl. 34. 4) Op. c. p. 172. 5) Op c., p. 224. 
6) Ten pat, p. 115. 7) Preussisch. Jahr., 1903. p.' 390. 

Užbaiga. 


Visas Tolstojaus mokslas — tai smarki reakcija prieš natu- 
ralistiškąjį šių dienų dogmatizmą ir vienpusiškąjį spiritualizmą. Jo 
norėta, Mat, pasisaugoti tų dviejų nenuoseklumų.  Bežiūrėdamas į 
proto begalybę, nustebo "Tolstojaus genijus ir sukrutėjo jo dvasia, 
pabudus išmiego. Tasai protas jam išrodė esąs tikroji gyvybė. Tol- 
stojus žiūrėjo į tą gyvybę, kaipo į savo iš vienos pusės, kaipo vi- 
sa pripildančią, nepadalinimą, vieną Dievo gyvybę — iš kitos. 
Jam išrodė, kad visų dalktų pradžia ir pabaiga tūno žmogaus 
dvasioje. Veikimas, kurio pagalba begalybę „deda į mūsų pamatą“, 
yra ne kas kita, tik savęs pažinimas, kurio pagalba mes atjaučiam 
„arba turime mumyse esamo žmogaus gyvenimo sąžinę“ !). 

Tolstojus, lygiai kaip vokiečių filosofai idealistai, pradėjo nuo 
savo „aš“ ir laikėsi grynai abstraktiško vičujiškumo (Innerlichkeit). 
Savo tvirtinimui Tolstojaus neduoda mums jokių gamtos mokslu 
paremtų išparodymų. „Reikalauti iš manęs išparodymų, išmintingai 
sako Tolstojus, teiškia tiek pat, kiek reikalauti iš praregėjusio žmo- 
gaus išparodymų, kaip jisai pamatė šviesą. Išsigydeės spangys 
juk tas pats žmogus, ką ir pirma buvo; jis klausiamas tik tiek te- 
gali pasakyti, kad dabar jisai mato, o pirmiau nieko neregėjo. Tai 
pat gali pasakyti žmogus, kuris pirma nesuprato savo gyvenimo 
tikslo, o dabar supranta. Jėzus kalbėjo: „Mano mokslas — tai gy- 
venimo pabudimas, kuris taip ilgai yra snaudęs; kuris tiki į mano 
mokslą, tas pabus amžinam gyvenimui ir gyvęs numiręs“. Anot 
Tolstojaus, sako H. Šmitt'as, tai, ką žmogus savyje regi, vadinasi 
begalybė, amžinuma, neišsemema, neapribojima, proto įstatymai, 
mintis, dvasios šviesa, gyvas proto regėjimas, visa apimantis gy- 
venimas, meilė, Dievybė“ *). Ir, kaip mes augščiau matėme, tie įvai- 
rųs terminai, reiškia tą pat realybę. Kaip pas Fichte, taip ir pas 
Tolstojų Dievas yra gamtos įstatymas. Tolstojui nepavyko laimin- 
gai mums išparodyti, kokiu būdu visuotina (universum) virto gy- 
vu ir dar pavieniu, kokiu būdu asmeninis „aš“ virto visuotinu „aš“, 
kokiu būdu Dievas pasidarė Kūnu. „Šis klausimas, sako "Tolsto- 
jaus apgynėjas H. Smitt,as, tol plaukios metafizikos debesiuose, kol 
nepaaiškės kūno gelmės gyvojo proto jūrose, kol neištirsime me- 
talizikinio prieštaravimo jausmų apsireiskimų ir dvasios, jausmų 
ir proto“. Tolstojus skiriasi nuo Fichtės gyvumu regėjimo, kuriame 


„ Mūsų asmeninis „aš“ virsta visuotinuoju gyvenimu, o dieviškas gy- 


venimas — mūsų gyvenimu, karštu mūsų asmeniniu gyvenimu. 
Tad iš kur kila tasai skirtumas tarp Tolstojaus ir Fichtės? Man 
rodos, iš socijalių aplinkybių. 50 praslinkusio amžiaus metais gar-. 
bingi Rusijos socijologai, kaip antai: Michailovski, Lawrow, Cerni- 
šewski, Hercen, Bakūnin, kovojo už išliuosavimą Rusijos liaudies, 
kuri buvo didelių-dvarponių naguose. Prakilnesnėji Rusijos visuo- 


1) Ewangelium Berlin 1591. III. vertimas p. 73. F. W. Ernst. 
2) Op. c. p. 291. 

menė ėjo išvien su tais liaudies išganytojais, nes tas milijonų žmo- 
nių iš vergijos paliuosavimas galėjo turėti begalinę vertę. Visi 
buvo įsitikinę, kad Rusijos išganymas prigulės nuo liuosos liau- 
dies. Todel tie „narodniki“ taip dievojo liaudį. Iš čia plaukia Tol- 
stojaus pasauležvalga, kaipo individualisto; jisai turi būti labai dė- 
kingas toms prakilnioms garbingų Rusijos vyrų srovėms. "Tuomet 
Tolstojus ėjo į Liaudį, pasipažino su sektų vadovais ir, kaip jau 
matėmė, daug iš jų pasiskolino. Dabar suprasime, kodel Tolsto- 
jūs taip narsiai kovojo už kiekvieno Žmogaus asmens neprigulmybę, 
už paliuosavimą mūsų „aš“ iš aikštinių galybių. Savo raštuose 
Tolstojus yra baisus priešininkas Hegelio, Fichtės ir kitų Vokieti- 
jos idealistų, kurie norėjo, kad sudievota valstija prarytų vienotas, 
Tolstojus-gi, bekariaaudamas už asmens teises, sudievojo asmenį, 
bet pasekmė ta pati, ką ir pas minėtus vokiečius, nes pas jį mū- 
sų valia turi nykti Dievo valioje. 

Tolstojus turi daug panašumo ir su Schopenhaueriu. Anot 
Tolstojaus, mumyse yra du asmeniu: gyvuliškasai „aš“, arba gyvu- 
liškas asmeniškumas, ir protinis asmeniškumas. Visa Schopenhauerio 
filosofija nori panaikinti asmeniškumą, bet kai-kuriuose etikos išva- 
džiuojimuose jo norima stiprinti dvasinią mūsų valią ir ją statyti 
prieš jautulius, taip kad pastebiama asmeniškumo stiprinimas. Tai- 
pat pas Tolstojų. Tolstojūs ir Schopenhaueris mūsų kūno pažinime 
naudojasi dvejopu žvilgsniu: mes pažįstame mūsų kūną iš dviejų 
pusių — iš vidaus ir iš viršaus. Antrame atsitikime mūsų kū- 
nas — tai mūsų įsivaizdinimas, yra tai objektas subjektui. Viduje 
savęs mes pažįstam proto įstatymą — meilę, kuri trokšta laimės. 
Tos pat taisyklės laikomės ir aikštiniam pasauliui pažinti. Aikš- 
tinis pasaulis — tai mūsų įsivaizdinimas. „Jeigu mes turėtume 
jautulių daugiau, negu penkis, sako Tolstojus, visai kitaip supra- 
stume daiktus“. Tolstojus yra įsitikinęs, kad mes, išeidami 
iš mūsų dvasios, analogiškai galime spręsti ir apie šale mūs 
esantį pasaulį, jog jisai proto įstatymų yra valdomas, kad jo 
šaknis ir branduolys yra meilė. Tasai protas, meilė — Dievas ga- 
li būti tik vienas, bet jo apsireiškimai begaliniai. "Tolstojus, kaip 
ir Kantas, neatmeta aikštinio pasaulio realybės. Anot Schopenhau- 
Trio, vienatos principas — tai Erdvė ir laikas, anot Tolstojaus — 
asmeniškumas. Todel Tolstojus visame-kame randa asmeniškumus: 
žmoguje, gyvulyje, augaluose, gėlėse etc. Dievas gi negali būti as- 
muo, nes jis negali būti laiku ir erdve apribuotas: iš kitos pusės 
mes turime Jį sau įsivaizdinti asmeniu esant, nes Jisai tiktai lai- 
ke ir erdvėje pasirodo. Kaip pas Schopenhauerį valia tiktai žmo- 
guje teingija pilną objektyviškumą, taip pas Tolstojų — Protas- 
meilė. Anot Tolstojaus, meilė ištikro didinasi pasaulyje. Tiktai pa- 
lieka jisai neišrištą šį klausimą: kame yra tasai meilės priedas? 
Dievuje, ar žmogaus asmenyje? Pirmame atvejyje Dievas nebūtų 
tobuliausia esybė. Antrame gi — žmones-asmenįs būtų savystovi 
subjektai. Bet šią paskutinę supoziciją Tolstojus atmeta. Kiek- 
viena vienata, anot jo, tai apsireiškimas, tarsi pajėga-energija vie- 
noje Dievo substancijoj. Išeina, kad tiktai pirmutinė supozicija ga- 

li būti teisinga. Bet čia keblumas: kokių būdu begalinė — tobu- 
liausia esybė dar gali padidėti — tobulintis? Išeitų, rodos, anot 
Tolstojaus, kad Dievo dar nėr, Jisai tik bus. Tolstojus evoliucijo- 
nistas. Pas jį, lyginai kaip pas Nietschę visa yra pastatyta ant | 
tvėrimosi. 

Liuosybės problemų Tolstojus riša kaip Kantas ir Schopen- 
haueris. Jisai tikriausias deterministas. Apsireiškimai pasaulyje 
viešpatauja būtina Dievo valia. Ten negalima nė kalbėti apie liuo- 
sybe. Zmogus, kaip kūnas, nėra liuosas. S 

Liuosybė tik proto įstatymų pripažinime. Zmogus gali pri- 
imti pažintus proto įstatymus, arba ne. Žmogaus liuosybė tik dvasinio 
regėjimo srityje. Eis jisai pagal tą pažinimą — gerai, ne — tai 
Dievas jį privers. Pareina mintin stojikų patarlė: „volentem fata 
ducunt, nolentem trahunt“. 

Visų tokių principų pasekmė—tai trūkumas pas Tolstojų tvirtų 
doros taisyklių. Visi jo įsakymai negatyvinės spalvos: jie kalba tik 
apie tai, ko kultūringas žmogus jau neprivalo daryti. Jo supratime 
visi krikščionių įsakymai dar netesės amžinai. Ateisiąs laikas, kada 
jie neteksią reikšmės. Tolstojus, lygiai kaip ir kiti šių dienų galvo- 
čiai, nekalba apie „tu privalai“ arba apie absoliutišką doros vertę. 

Gera, anot Tolstojaus, nesipriešinti blogui, bloga — blogui 
priešintis. Bloga stiprinti gyvuliškąjį asmeniškumą, gera jį naikinti. 
Tie darbai bus geri, kurie turi tikslą naikinti gyvuliškąjį asme- 
niškumą. 

Schopenhaueriui nepavyko laimingai išrišti artymo meilės 
klausimą. Jisai visa savo siela neapkentė liaudies. Jo mokslo pasek- 
mes ištraukė Nietsche ir sudarė tobuliausią egojizmą. Tolstojaus 
doros mokslo pasekmė — tai neapribota (indefinita) kitų žmonių 
meilė, buddhistų pasigailėjimas, nes mes tik Dievą privalome my- 
lėti, t. y. mus pačius, kaipo įsikūnijusį Dievą. Man rodos, nekly- 
dau, pavadinęs Tolstojų kraštutiniu egojistu. Tolstojus skiriasi nuo 
Schopenhauerio tuo, kad jis ne pesimistas. 

Giliau pažiūrėjus į Tolstojaus doros mokslo pasekmes, paste- 
bima palinkimas prie askezos ir misticizmo. 


